
আমার অন্তিম ইচ্ছাপত্র 


প্রবোধচন্দ্র সেন 


ছান্দসিক ও রবীন্ত্রদাহিত্য বিশারদ প্রবোধচন্দ্র সেন-এর মৃত্যু ঘটে ১৯৮৬-র ২* সেপ্টেম্বর । মৃত্যুর 
আগের দিন তিনি একটি ইচ্ছাপত্র লেখেন। সেই ইচ্ছাপত্রটিতে এক বিশেষ মুক্ত মনের পরিচয় 
মেলে । এটি প্রকাশিত হয় প্রথম *রবীন্দ্রভাবনা" পত্রিকার জুলাই-সেপ্টেম্বর '৯৫ সংখ্যায়। রচনাটির 
গুরুত্ব বিবেচনা করে এবারের আহরণে প্রকাশ করা হলো । প্রসঙ্গত উল্লেখ্য, প্রথম পর্যায়ের পরে 
তৃতীয় পর্যায় কথাটি তিনি অসুস্থতার মধ্যে ভুলে লিখেছেন । --স. ম. 


প্রথম পর্যায় 


১। আমার মৃত্যুকালে আমার কপালে যেন খানিকটা মাটি মাখিয়ে দেওয়া হয়। 
তখন গাওয়া হবে ‘ও আমার দেশের মাটি, তোমার পরে ঠেকাই মাথা” গানটি । আর 
শ্মশানযাত্রার সময় গাওয়া হবে ‘ঝরা পাতা গো! আমি তোমারই দলে । আর 
শ্বশানের গান হবে ‘আগুনে হল আগুনময়” এবং “ওরে আগুন আমার ভাই” । 

২। আমার শবদ্দেহে যেন কোনো নূতন বস্ত্র পরানো না হয়। আমার ব্যবহৃত যে 
কোনো একটি পরিষ্কার ধুতি ও জামা পরিয়ে দিলেই হবে । আমার শবদেহের 
কোনো ছবি যেন তোলা না হয় আর দাহসমাপ্তির পরে যেন সামান্যতম কিছুমাত্র 
ভস্মাবশেষও রাখা না হয়। 

৩। প্রচলিত প্রথায় আমার যেন ‘মুখাগ্নি' না কর! হয়। “মুখাগ্সি' মানে প্রথম অগ্রি- 
সংযোগ, মুখে আগুন দেওয়া নয়। আমার শবদেহের মাথায় ও বুকে প্রথম অগ্নি 
সংযোগ করা যেতে পারে। দেবীপদূকে আমি আমার জ্যেষ্ঠ পুত্র বলে মেনে নিয়েছি। 
সে-ই প্রথম অগ্নি সংযোগ করতে পারি [পরে ]। যদি তা সম্ভব না হয় তবে 
আমার যে কোনে! কন্তা বা জামাতা অথবা হারাধন প্রমুখ যে কোনো ছাত্র সে কাজ 
করতে পারে। পরে তো অনেকে মিলেই সে কাজ সম্পন্ন করবে । 


৪ | আমার একান্ত [ ইচ্ছ! ] ছিল আমার শবদেহট! পুড়িয়ে নষ্ট না করে 
সেটাকে যে কোনে! চিকিৎস' প্রতিষ্ঠানে দান করে যাব যাতে আমার দেহের 
যে কোনো অংশ এবং কঙ্কাল যে কোনো ভাবে রোগী বা শিক্ষার্থীর কাজে 
লাগানো যেতে পারে। কিন্তু আমি সে ব্যবস্থা করে যেতে পারি নি। যদি 
আমার অন্তিম কালেও সে ব্যবস্থা করা যায় তবে শবদাহের আর প্রয়োজনই 
থাকবে না। 

৫ | যদি কোনো কারণে আমার মৃত্যু হয় কলকাতায়, তবে সেখানে প্রথম 
চেষ্টা করতে হবে যাতে শবদেহকে চিকিৎসাদি কোনো সৎকাজে লাগানে! 
যায়। শবদেহকে পুড়িয়ে নষ্ট করাকে আমি ‘সৎকার’ বলে মনে করি না। 
যদি একান্তই তা অসম্ভব হয়, তবে বৈদ্যুতিক চুল্লীতে পোড়াবার চেষ্টা করতে 
হবে। তাতে সময় বাঁচবে, মুখাগ্রি প্রভৃতি ঝামেলা থাকবে না এবং তাতে 
অযথা গাছ কাটা ও কাঠ পোড়ানোর অপরাধ থেকে নিষ্কৃতি পাওয়া যাবে। 
৬। যদ্দি প্রচলিত নিয়মে শবদাহ করতেই হয় তবে বিনা দ্বিধায় যেন 
পেট্রোল বা কেরোসিনের সহায়তা নেওয়া হয়। তাতে কাঠ পোড়ানোর 
অপরাধ কমবে । মৃতদেহের প্রতি আবার মায়া মমতা কেন? নজর 
রাখতে হবে জীবিতদের কল্যাণের প্রতি । 

৭। আমার মৃত্যুর পর যেন কোনো শাস্ত্রীয় বিধিবিধান ব! প্রচলিত 
লোকাচার না মানা হয় এবং কোনো প্রকার প্রার্থনা বা শ্রাদ্ধাদি ধর্মানুষ্ঠান 
না করা হয়। আমি যথেষ্ট দীর্ঘায়ু হয়ে শান্তিতে ও আনন্দে জীবন কাটিয়ে 
গিয়েছি। আমার মৃত্যুতে শোকের কোনো কারণ নেই বরং আনন্দেরই 
কারণ আছে। 

৮। আমার মৃত্যুর পরে শাস্তিনিকেতনের মন্দিরে ( ব৷ অন্তত্র ) যেন আমার 
আত্মার শাস্তি বা কল্যাণ কামনা করে কোনে প্রার্থনা না করা হয়, কোনো 
মন্ত্র উচ্চারিত না হয় অথব। “তোমার অসীমে প্রাণমন লয়ে” ইত্যাদি রকমের 
কোনো ভক্তিসংগীত গাওয়৷ না হয়। আমি দেহাতীত আত্মায় বিশ্বাসী নই 
এবং বিশ্বন্নষ্টা ভগবান বা পরম ব্রন্মেও বিশ্বাসী নই । ইহজীবনে আমি যা 
ছিলাম বিভিন্ন লোকের দৃষ্টিতে শুধু তাকেই স্মরণ করা যেতে পারে। 
ইহলোক থেকে তিরোহিত হলেও মানুষের স্বতি থেকে তিরোহিত হতে 
আরও কিছু সময় লাগবে । 

৯। আমার মৃত্যুর পরে আমার ছেলেমেয়েদের স্বাভাবিক জীবনযাত্রা যেমন 
চলছে তেমনি চলবে । আহারাদি-নিত্যকর্মে কোনো পরিবর্তন যেন না হয়। 
অর্থাৎ পিতৃবিয়োগের নিদর্শন হিসাবে লোকাচার বা শাস্তনির্িষ্ট কোনো 
নিয়মই যেন তারা পালন না করে । 

১০। অনুরূপ ভাবে আমার পত্বীও যেন বৈধব্যের নিদর্শন হিসাবে কোনো 
প্রকার লৌকাচার মেনে না চলেন। পত্বীবিয়োগে পতির আহারে এবং 
বেশভূষায় কোনে! বিশেষ নিয়ম মেনে চলতে হয় না। পতিবিয়োগে আমার 
পত্বীও অনুরূপ আচরণ করুন এই আমার বিশেষ ইচ্ছা । তবে সধবাদের 
যে বিশেষ কয়েকটি চিহ্ন ( অর্থাৎ সি দুর শীখা ও লোহা ) বহন করতে হয় 
সেগুলি বর্জন করাই ভাল। প্রচলিত প্রথায় হাতের শাখা যেন ভেঙে 


২ 


ফেলা না হয়। হাত থেকে শাখ! খুলে রাখাই তো ভালো। 

প্রচলিত প্রথায় বিধবারা লালপেড়ে শাড়ী পরেন না। এই প্রথা না মানাই 
বাঞ্ছনীয় । বরং তিনি লালপেড়ে শাড়ীই যেন বেশি পরেন এই আমার 
বিশেষ ইচ্ছা । তিনি চওড়া লালপেড়ে শাড়ী পরলেই আমার ভালো লাগে 
এখনও | তাই আমার এই মনোভাবের কথ। স্মরণ করেই তিনি ঘেন 
লালপেড়ে শাড়ী বর্জন না করেন। 

আহারেও আমিষ-নিরামিষ সবই খাবেন । কেবল স্বাস্থ্যের পক্ষে য! ক্ষতিকর 
শুধু সেগুলিই বর্জনীয় । তার পান খাবার অভ্যাস আছে। এটা তার 
স্বাস্থ্যের পক্ষে ক্ষতিকারক । তাই আমার বিশেষ ইচ্ছ| তিনি যেন পান 
খাওয়া বর্জন করেন। 

প্রচলিত প্রথায় বিধবাদের একাদশী, অম্বুবাচী প্রভৃতি উপলক্ষে কতকগুলি 
নিয়ম মানতে হয়। এসব নিয়ম অবশ্যবর্জনীয় । 

১১। আমার মৃত্যুর পরে আমার জন্মদিন বা মৃত্যুদিন যেন ‘পালন’ করা না 
হয়। যারা ইতিহাসে স্থায়ী আসনের অধিকারী, তাদেরই জন্মদিন বা 
মৃত্যুদিন স্মরণীয় হয়ে থাকে | এই স্মরণ জাতীয় কর্তব্য । যার! ক্ষণজীবী 
যাদের জীবন দুদিন পরেই মানুষের স্থৃতি থেকে মুছে যাবে তাদের জন্মদিন 

বা মৃত্যুদিন পালন তো শিশুদের পুতুলখেলা মাত্র । 

তবে আমার পত্নী যতদিন জীবিত থাকবেন ততদিন তিনি যেন প্রতিবত্সর 
আমাদের বিয়ের দিনে ( ২ আষাঢ় ) আমার একটা ছবির সামনে দুটি ফুল 
সাজিয়ে রাখেন এবং নিজে একট! লালপেড়ে শাড়ী পরে থাকেন । আর যদি 
গান গাওয়ার কোনো লোক পাওয়া যায় তবে সন্ধ্যার পরে ‘বহুযুগের ওপার 
হতে, ইত্যাদি কয়েকটা রবীন্দ্রসংগীত গাওয়া যেতে পারে । তিনি যদি অসুস্থ 
থাকেন বা অন্য কোনো অস্থবিধা থাকে তবে এসব কিছুই করতে হবে ন|। 
শুধু ১৩৩২ (ইং ১৯২৫) সালের ২রা আষাট়ের কথা মনে মনে স্মরণ করবেন। 
আমি লিখে না গেলেও করবেন জানি । তবু আমার ইহজীবনের একটা 
আকাঙ্ষার কথা লিখে গেলাম । আশা করি এটা তার পক্ষে গ্রীতিপ্রদই 
হবে। ভবিষ্যৎ কালের উপরে আমার কোনো অধিকারও নেই দাবিও নেই । 
তবে আমার এই দুর্বলতাটুকুর কথা জানিয়ে যেতেই বা দোষ কি? 


তৃতীয় পর্যায় 


মানুষ এই দুনিয়ায় আসে বিশেষ কালে ও বিশেষ সামাজিক পরিবেশে | ওই 
কাল ও পরিবেশের মধ্যেই তাকে নিজের জীবন গড়ে তুলতে হয় নিজের 
ইচ্ছা ও শক্তি অনুসারে । জীবনের খেলা শেষ হয়ে গেলে ফলাফল ও তার 
খেলার সাজসরগ্জাম সবই চলে যায় ভবিষ্যৎ কাল ও সমাজের হাতে। 
ভবিষ্যতের উপর তার আর কোনো অধিকারই থাকে না থাকতে পারে না। 
যে নিঃশেষ হয়ে যাচ্ছে তার আবার অধিকার কি? 

সমাজনিরপেক্ষ কোনো স্বতন্ত্র ব্যক্তিসত্ত। মানুষের থাকে না। মান্য 
সামাজিক জীব। সামাজিক সত্তারপেই তার উদ্ভব বিকাশ ও পরিণতি । 
মামাজিক সত্তা হিসাবেই এক একজনের যে বিশিষ্ট রূপ, তাকেই বলি তার 

ব্যক্তিত্ব । মানুষের পক্ষে বিশেষত: অল্প বয়সে তার পারিবারিক সত্তাও 
সামাজিক সততায় উত্তরণের পাদ্দপীঠ মাত্র। তার পরিণতি সামাজিক 
সত্তাতেই । মানুষ একান্তভাবে পারিবারিক জীব মাত্র নয়। সে আসলে 
সামাজিক জীব। আমাদের জীবনের খেলাটা আসলে লমাজেরই খেলা । 

এ খেলায় যেসব সাজসরঞ্াম (যাকে লোকে বলে বিষয়সম্পদ ) লাগে তাও 
পাই সমাজের কাছেই । তাই খেলাশেষে সেই খেলনাগুলিও ফিরিয়ে দিতে 
হবে সমাজকেই | আর সারাজীবনের খেলার যা ফলাফল ( চলিত কথায় 
যাকে বলা হয় কর্মফল ) তাও তো স্বভাবত:ঃই সমাজেরই প্রাপ্য । এই 
নীতিকে আমি স্বীকার করে নিয়েছি আমার কর্মজীবনের প্রথম পর্বেই ৷ 
তখনই মনে মনে যে সংকলল্প করেছিলাম আজও তাতে অবিচল আছি। 
তাছুসারে আমি আমার এই ইচ্ছা জানাচ্ছি - 

(১) আমার মৃত্যুর পরে শান্তিনিকেতন পূর্বপল্লীতে ‘রুচির!’ বাড়িটি ( দুই 
বিঘ! জমি এবং গাছপালা সহ ) হবে পুরোপুরি ভাবে বিশ্বভারতীর সম্পত্তি । 
এ বিষয়ে আমার পত্নী শ্রীমতী রুচিরা সেনেরও পূর্ণ সন্মতি আছে । 

শুধু বাড়ির নামটুকু অপরিবতিত রেখে বাড়ি ও বাড়ির দেয়াল ভেঙে নৃতন 
করে গড়া যেতে পারে। 

বিশ্বভারতী এই বাড়ি ও জমি শিক্ষা ও সংস্কৃতির উন্নয়নকলে যে ভাবে ইচ্ছা 
ব্যবহার করতে পারবেন ; কিন্তু ছাত্র শিক্ষক বা আর কারও বাসগৃহ রূপে 
যেন ব্যবহৃত না হয় এই আমার ইচ্ছা । 

যদি আইনগত বা অন্যবিধ বাধা না থাকে তবে এই বাড়ি ও জমির মালিকানা 
আমার মৃত্যুর পূর্বেই বিশ্বভারতী গ্রহণ করতে পারে । শুধু দখল নেবার 
কাজটুকু সম্পন্ন হবে আমার মৃত্যুর পরে । 

(২) আমার সংগ্রহে বাংলা, ইংরেজি, সংস্কৃত প্রভৃতি নানা ভাষায় লিখিত 
ইতিহাস, সাহিত্য, ছন্দ প্রভৃতি নানা বিষয়ের বেশ কিছু সংখ্যক বই অবিন্যস্ত 
অবস্থায় আছে। তার মধ্যে দুপ্রাপ্য পুস্তকের সংখ্যাও খুব কম হবে না। 
কিন্ত আমার অক্ষমতার ফলে এই গ্রন্থসংগ্রহের কোনো শ্রেণীবদ্ধ তালিকা 
(Inventory ) তৈরী করা সম্ভব হয় নি। এই কাজটা অচিরেই সম্পন্ন 
করতে হবে। এই দায়িত্বট| দিতে চাই জামাতা দ্বিজদাসকে । 

আমার মৃত্যুর পর এই গ্রন্থংসংগ্রহও হবে বিশ্বভারতীর সম্পত্তি, অব্য কিছু 
ব্যক্তিগত স্মৃতিবাহী পুস্তক বাদে । কিছু বই যাবে রবীন্দরভবন গ্রন্থাগারে 
আর বাকি বই যাবে বিশ্বভারতীর সাধারণ গ্রন্থাগারে । যদি সম্ভব হয় তবে 
বিশ্বভারতীর সম্মতিক্রমে আমার মৃত্যুর পূর্বেই এই কাজটুকু সম্পন্ন করে 
যাওয়াই আমার ইচ্ছা । এই কাজের দায়িত্বও রইল জামাতা দ্বিজদাসের 
উপর। 

বাড়ি জমি ও গ্রস্থসংগ্রহের বিনিময়ে আমি কিছুই চাই না। কিন্তু এ সবের 


কিছু অৰ্থমূল্য অবশ্যই আছে। সে অর্থমূল্য দিয়ে রবীন্দ্রনাথের একটা 
অভিপ্রায় সিদ্ধ কর! যেতে পারে। বাংলাদেশের কোনো ইতিহাস নেই বলে 
তার মনে একট। দুঃখ ছিল। তিনি চাইতেন বাঙালি জাতি আত্মসচেতন 
হোক নিজের অতীত ইতিহাস জানুক । তিনি যে লোকশিক্ষা গ্রন্থমালা 
প্রবর্তন করেছিলেন সেই গ্রন্থমালায় বাংলার ইতিহাস রচনার ভার দিয়ে- 
ছিলেন আমাকে । এ কাজ দীর্ঘ গবেষণাসাপেক্ষ, তার জন্য চাই একাগ্র 
মনোনিবেশ । সে কাজ আমি আরম্ভ করেছিলাম । কিন্তু নানা কাজের 
তাড়ায় দীর্ঘকাল এ বিষয়ে অখণ্ড মনোযোগ রক্ষা করা সম্ভব হয়নি। ফলে 
লোকলিক্ষা গ্রন্থমালার ইতিহাস আজও রচিত হয়নি । বিশ্বভারতী যদি 
উক্ত জমি বাড়ি ও গ্রন্থসংগ্রহের অর্থমূল্যের সঙ্গে নিজের অর্থভাণ্ডার থেকে 
আরও অর্থ দিয়ে তার সহায়তায় প্রতি বৎসর বাংলার ইতিহাস বিষয়ে একটি 
রবীন্দ্রস্থৃতি পুরস্কার দানের ব্যবস্থা করেন তবে রবীন্দ্রনাথের একটা ইচ্ছাপূরণের 
সহায়তা হবে। 

আসলে আমার ইচ্ছা আমার দেওয়া সম্পদটুকুকে শুধু 105 হিসাবে গ্রহণ 
করে বিশ্বভারতী নিজেই এগিয়ে এসে এবং যথেষ্ট অর্থবিনিয়োগ করে উক্ত 
রবীন্দ্স্থৃতি পুরস্কার দানের ব্যবস্থা করুন। 

আমার সঞ্চিত অর্থ কিছুই নেই। দীর্ঘকাল যাবৎ আমার জীবনযাত্রা চলছে 
আমার পুত্রকন্যাদের সহায়তায় । এক সময়ে ভেবেছিলাম আমার অনঙ্জিত 
এগারো হাজার টাকা ( আনন্দ বাজার পুরস্কার এক হাজার ও ব্ধিম পুরস্কার 
দশ হাজার ) এর সঙ্গে যোগ করে দেব। কিন্ত অনটনের সংসারে তা 
অচিরেই নিঃশেষ হয়ে গেল। আর প্রতি বৎসর বইয়ের রয়েলটি হিসাবে 

যে সামান্য অর্থলাভ হয়, তা তো তাতল সৈকতে বারিবিন্দু সম নিমেষেই 
উবে যায়। যা হোক তবু আশ! করি আমার এই কাজ অকিঞ্চনের সর্বস্বদান 
বলে উপেক্ষিত হবে না । 

যদি বিশ্বভারতী আমার এ প্রস্তাবে সম্মত হন তবে রবীন্স্থতি পুরস্কার দানের 
প্রণালীটা হতে পারে এ রকম | বাংলা ইতিহাস বিষয়ে রবীন্দ্রনাথের ইচ্ছা 
ছিল ছুরকমের। প্রথমতঃ তিনি চাইতেন বাংলার ইতিহাসের সাধারণ জ্ঞান 
স্বললশিক্ষিত লোকের মধ্যেও সঞ্চারিত হোক । কিন্তু সে ইতিহাস হবে 
বাংলার রাষ্ট্র, সমাজ, ধর্ম, সংস্কৃতি প্রভৃতি জাতীয় জীবনের সব অঙ্গের 
ইতিহাস যাতে লোকশিক্ষার সহায়তা হয়, তিনি আসলে সেই ইতিহাসই 
চাইতেন। কিন্তু তিনি জানতেন বাংলার ইতিহাস রচনা বহু গবেষণা- 
সাপেক্ষ । সে কাজেও তিনি নানা সময়ে নানা ব্যক্তিকে উৎসাহিত করতেন। 
ব্যক্তিগত ভাবে আমি তার পরিচয় পেয়েছি। যা হোক রবীন্রস্থৃতি পুরস্কার 
দানের ব্যাপারে রবীন্দ্রনাথের এই দু-রকম ইচ্ছাই যাতে পূর্ণ হয় সে চেষ্টা 
করতে হবে। 


কলকাত। ময়দানে, খোল! আকাশের নিচে, কলকাতা পুস্তক মেলা ১৯৯৬-এ 
উৎস মানুষএর স্টল থাঁকছে-_ এবারও । 


উৎস মানুষ [) জানুয়ারি 1৯৬ 


দেখা হবে, সকল শুভানুধ্যায়ী পুরোনো নতুন পাঠক গ্রাহকদের সঙ্গে । 


যিশু : বাস্তব না কবি-কল্পন! 
ইয়ান উইল্সন 


মে ৬-১২, ১৯৮৪ “ইলাসট্রেটেড উইকলি অফ ইওিয়'য় “ডিড জেদান রিয়েলি 
একজিস্ট ?” শিরোনামে ইয়ান উইলসনের একটি প্রতিবেদন প্রকাশিত হয়। লেখাটি 
*জেনাঁদ : দ এভিডেন্স’ শিরোনামে ভিডেনফেল্ড ও নিকলসনের লেখার সংক্ষিপ্ত রূপ । 
বর্তমান লেখাটি উইলসনের লেখারই সারসংক্ষেপ ও ভাবামুবাদ।- অনু, 


আধুনিক সভ্যতার ইতিহাসে বোধহয় সবচেয়ে প্রভাবশালী ব্যক্তিত্বের নাম 
যিশু। তাঁর নামেই একটা ধর্মের স্থাপনা হয়েছে _ঘা প্রায় ২০টি শতক 
ব্যবহারের পরেও একটুও টোল খায় নি। সারা পৃথিবী জুড়ে কোটি কোটি 
মাষের কাছে যিশু একান্ত আদৃত ব্যক্তি। মানুষের ওপর তার প্রভাব 
অপরিসীম । যুগ পরিবর্তনের সাথে সাথে যিশু সম্পর্কে লোকের ধারণাও 
পাণ্টেছে। তাকে বিভিন্ন রূপে আবিষ্কার করা হয়েছে । শহিদ, আত্মত্যাগী, 
মানবতার প্রতীক থেকে প্রতিবাদের প্রতিযৃতি। আফ্রিকার গহন অরণ্যে 
জীবন তুচ্ছ করে তার নাম প্রচারে ছুটছে মানুষ ; প্রেমের ও অহিংসার বাণী 
বিতরণ করে চলেছে ; আবার তাঁকেই সামনে রেখে লাতিন আমেরিকার 
জঙ্গলে মুক্তিযুদ্ধ চালাচ্ছে গেরিলারা। এ হেন যিশু কোথায় জন্মেছেন, 
কোথায় বড় হয়েছেন, কীভাবে মার! গেছেন, সত্যি তাকে ক্রুশবিদ্ধ কর! 
হয়েছিল কিনা, তিনি সমাধি থেকে ওঠে এসেছিলেন কিনা, কিভাবে তার 
উপদেশাবলী সর্বত্র ছড়াল-ইত্যাদি নানা বিষয়ে অজন্ত প্রশ্ন নিয়ে বহু 
পণ্ডিত মাথা ঘামিয়েছেন, এবং ঘামিয়ে চলেছেন। ধর্মীয় অতিকথা থেকে 
আসল মানুষটিকে বার বরে আনার চেষ্টা চলছে নিরন্তর! 

অবতার যিশু নরদেহে পৃথিবীতে অবতীর্ণ হয়েছিলেন এটা স্বতঃপ্রমাণিত 
তথ্য রূপে উপস্থাপিত হলেও যিশুর অস্তিত্ব নিয়ে প্রশ্ন তোলার লোকেরও 
অভাব নেই । অবিভক্ত সোভিয়েত ইউনিয়নে কম্যুনিজম শিক্ষার প্রাথমিক 
পাঠ হিসাবে শেখানো হতো - খ্ৰীষ্টীয় ২য় শতাব্দীতে, সাম্যবাদী আন্দোলনের 
সলতে পাকানো পর্বে, এই আন্দোলনকে নিমূল করার জন্যই সৃষ্টি 
করা হয়েছিল যিশুকে । 

১৯৭০ সালে ম্যাঞ্চেস্টার বিশ্ববিদ্যালয়ের প্রাচ্তত্ববিদ জন আ্যালেগ্রো, 
দ্‌ সেক্রেড মাসরুম আযাণ্ড দ ক্রম’ নামে একখানি বই প্রকাশ করেন। 
তাতে তিনি বেশ জোরের সাথেই বলেন -ক্রিশ্চিয়ানিটির উৎপত্তি গুহা 
বিদ্যা ( সিক্রেট কাণ্ট ) হিসাবে, এবং যিশ্ত ছিল এর এক সাঙ্কেতিক নাম। 
লগুনের বির্কবেক কলেজের জার্মান বিভাগের অধ্যাপক জি এ ওয়েল্স 
যিশুর অনস্তিত্ব সম্পর্কে জোরদার যুক্তি হাজির করে রীতিমতো হইচই ফেলে 
দিয়েছেন। তীর নিজের বিষয়ের বাইরে দীর্ঘ ১২ বছর প্রচুর গবেষণা করে, 
তিনটি বইও তিনি লিখে ফেলেছেন । যুক্তিতর্কের সাহায্যে তিনি দেখিয়েছেন, 
জনপ্রিয় লৌককাহিনীতে (গস্পেল ) বণিত যিশ্ত নামক ব্যক্তির অস্তিত্ব 

কোনোকালেই ছিল না। 

ওয়েল্‌স তার লেখার মূল উপকরণ সংগ্রহ করেছিলেন সেন্ট পলের লেখা 
থেকে । তিনি সেণ্ট পলের অস্তিত্ব মেনে নিয়েছিলেন এবং এ-ও বিশ্বাস 
করেন, নিউ টেস্টামেন্টে যে-সব চিঠিপত্র পলের লেখা বলে উল্লেখ করা 
হয়েছে, তার কিছু কিছু সত্যিই এঁতিহাসিক পলের লেখা । পলের লেখা 
চিঠিগুলোয় ওয়েল্‌সের আগ্রহের মূল কারণ হলো ষিশ্তর পাঁধিব জীবন সম্বন্ধে 
কোনো কিছুর উল্লেখ তাতে না থাকা । 

যিশুর জন্ম কোথায়, তার মা-বাবার নাম কী, কোথায় বাস করতেন, 
সেটা কোন্‌ সময় ছিল-এসব নিয়ে পল কোনো উচ্চবাচ্যই করেন নি। 
নিউ টেস্টামেপ্টের অনেকটাই পলের লেখা দিয়ে ভতি। কিন্তু সেখানে 
কোথাওই যিশুর নীতিকথামূলক রূপক-কাহিনী ( প্যারাবেল ) বা অলৌকিক 
ঘটনার কোনো উল্লেখ নেই । যিশ্ত কোনো অলৌকিক ঘটনা ঘটিয়েছেন, 
মনে হয় পল সে-কথা অস্বীকাঁরই করতেন । উল্লেখ নেই পিলেট কর্তৃক যিশুর 
বিচারের বা জেরুজালেমে নির্বাসনে । এগুলোই হলো পলের লেখার 
আকর্ষণীয় দিক । মানুষ যিশুর সঙ্গে পলের কোনে! সাক্ষাৎ পরিচয় ছিল না, 
এটা তীর স্বীকারোক্তিতেই আছে । 

পলের লেখাপত্তর পড়ে ওয়েল্‌সের স্থির ধারণা হয় যে, যিশু হলো 
আসলে পলের কল্পনাপ্রস্থত এক চরিত্র। লোকে এই কাল্পনিক চরিত্রকে 
সত্যি বলে গ্রহণ করতে শুরু করলে, বাধ্য হয়েই তাঁকে একটা এতিহাসিক 
স্থান-কালের ব্যাখ্যা জুড়তে হয় । আর পরবর্তীকালে ওল্ড টেস্টামেন্ট থেকে 
মালমশলা নিয়ে এক রক্তমাংসের যিশু তৈরি করার দায়িত্বও এসে বর্তায় 
গসপেল (স্থনমাচার ) লেখকদের ঘাঁড়ে। শেষমেশ রোমান শাসনকর্তা 
পলশিয়াস পিলেটের শাসনকালকে অবলম্বন করে বিচারের কাহিনীটা খাড়া 
করা হয়। 

ওয়েল্সের দৃষ্টিভঙ্গি ধর্মপ্রাণ শ্রীপ্টানদের কাছে ভয়ঙ্কর শোনালেও 
এ-কথা মানতে হয় যে, যিশু ও তার জীবন সম্পর্কে যে-সব তথ্যাবলী পাওয়া 
যায়, সেগুলো মেনে নেওয়া রীতিমতো কঠিন । এমনকি যিশুর জীবন-কাহিনী 
থেকে তীর সম্বন্ধে সামান্যতম খবরাখবরও পাওয়া যায় না । যেমন তিনি 
বেঁটে ছিলেন, না লম্বা ; মুখভতি দাড়ি ছিল না মস্থণভাবে কামানো ছিল 
গাল; স্থপুরুষ ছিলেন অথবা কুৎসিত দর্শন । হিক্র ধর্মশাস্ত্রে ( এক্সোডাস 
২০ : ৪) যিশুর চেহারার যে বর্ণনা পাওয়া যায়, যিশুর সময়কার বেশিরভাগ 
ইছুদিরই তা অপছন্দ ছিল। ফলত তীর চেহারার প্রথম যে বর্ণনা 
পাওয়া যায়, তা ওয় শতাব্দীর পরবর্তাকালে অ-ইহুদিদের দ্বার! তৈরি। 

যিশুর চেহারার যে বর্ণনা পাওয়া যায়, তাতে কোনোটার সাথেই 

কোনোটার মিল পাওয়। যায় না। আর সেই প্রাচীনকালে তার চেহারা 
ঠিক কিরকম ছিল, তা আজ আর জানাও সম্ভব নয়। বেশিরভাগ ক্ষেত্রে 
তাকে দাঁড়িহীন হিসাবে বর্ণনা করা হয়েছে । ঘদিও একজন ইহুদি হিসাবে 
তার দাড়ি থাকার সম্ভাবনাই ছিল অনেক বেশি। 

প্রতি বছর ২৫ ডিসেম্বর ঘটা করে যিশুর জন্মদিন পালন কর! হয় বটে 
কিন্তু ঠিক কোন্দিন এবং কোন্‌ সালে তার জন্ম, তা কারোরই জানা নেই। 
আর কোনোদিন জানা যাবেও না। বাইবেলের মার্ক, ম্যাথু ও লুক কর্তৃক 
লিখিত সুসমাচারকে বলা হয় সিনপটিক গস্পল্‌। এর মধ্যে মার্কের 
স্থসমাচারটি সবচেয়ে পুরোনো | কিন্তু মার্ক বা জন কেউই যিশুর জন্মবৃত্তান্ত 
বর্ণনী করেন নি। ম্যাথু ও লুকের স্থসমাচারে এ-সম্পর্কে বলা হয়েছে বটে 
কিন্তু সেটা এতটাই বৈপরীত্যমূলক যে তা থেকে কোনো সিদ্ধান্তেই উপনীত 
হওয়া যায় না। এঁতিহাঁসিক ও লেখিকা মেরিন! ওয়ার্নার সম্প্রতি একটি 
গবেষণাপত্র প্রকাশ করেছেন, নাম “আযালোন অফ অল হার সেক্স-দ মিথ 
আযাও কান্ট অফ দ ভাজিন মেরি" ৷ ওয়ার্নার তার লেখায় অত্যন্ত আকর্ষণীয় 
ও যুক্তিনিষ্ঠভাবে বৈপরীত্যের বিষয়টি তুলে ধরেছেন । 

ওয়ার্নার দেখাচ্ছেন, ম্যাথুর স্থমমাচার অনুযায়ী যিশুর জন্মানোর বাতা 
পেয়েছিলেন তাঁর পিতা যোসেফ, স্বপ্নে। কিন্তু লুকের মতে, এই খবর 
সরাসরি পৌঁছেছিল মেরির কাছে, দেবদূত গ্যাব্রিয়েল মারফত । রোমান 
জনগণনার জন্যই যিস্তর পিতামাতাকে বাধ্য হয়ে নাজারেখ থেকে বেখলেহেমে 
চলে আসতে হয়, এই ছিল লুকের দাবি । কিন্তু ম্যাথু বলছেন তারা আগে 
থেকেই বেথেলেহেমে বাস করতেন । রাজা হেরোড শিশুনিধন যজ্ঞ শুরু করলে 
বাধ্য হয়েই তাঁদের বেখলেহেম পরিত্যাগ করতে হয়। প্রসঙ্গত উল্লেখ্য 
হেরোন্ডের এই শিশ্তনিধন কাহিনী ইতিহাস-সমথিত নয়। মেরি যিশ্তুকে 
ঈশ্বরের পুত্র বলে হাজির করা সত্বেও লুক যিশুর পূর্বপুরুষদের খুজতে গিয়ে 
অহেতুক যিশুর মানবপিত| যোসেফের মাধ্যমে রাজা ডেভিড অবধি পৌঁছে 
গেছেন । ম্যাথুও যিশ্তর পিতৃকুলের এক তালিকা পেশ করেছেন। এবং 
স্বাভাবিকভাবেই লুকের তালিকার সাথে তার তালিকায় গরমিল দেখা 
গেছে। ম্যাথু যোসেফের বাবা হিসাবে জ্যাকবের নাম করেছেন, লুকের মতে 
তাঁর নাম হেলি। 

মাথু ও লুকের বর্ণনার মধ্যে বিস্তর ফারাক যিশুর জন্মবৃত্তান্তের ভিত 
আলাদা করে দিয়েছে । ম্যাথুর *পরে আইজেইয়া বা ইসাঁর প্রভাব খুব বেশি । 
ইসার বিখ্যাত ভবিষ্যদ্বাণীতে আছে - ‘কুমারী গর্ভবতী হবে এবং সন্তান 
প্রসব করবে’ (ইসা ৭: ১৪)। এই ভবিষ্যদবাণীকে সত্যি মনে করেই 
ম্যাথু যিশুর আপাত-দৈব পিতামাতার কথা অশ্ুমান করেছেন। এটা থেকে 
একটা জিনিস অত্যন্ত পরিষ্কারভাবেই বোঝা যায় -তা হলো ম্যাথুর 
স্থমমাচারের এই অংশটুকু যিনি লিখেছিলেন, তিনি অন্তত ইহুদি ছিলেন ন!। 
মূল হিন্ত গ্রন্থে ‘আলম!’ শব্দটি ব্যবহৃত হয়েছে। যার মানে ‘যুবতী স্ত্রীলোক’ 
সাধারণভাবে এর অর্থ বোঝায় বিবাহযোগ্যা, কুমারী নয়। খ্রীষ্টপূর্ব ৩য় 
শতকে হিক্র ধর্মশান্জ গ্রিক ভাষায় অনূদিত হয়। নাম সেপটুয়াজিণ্ট*। 


উৎস মানুষ 0 জানুয়ারি ?৯৬ 


ইহুদিদের বাইবেল গ্রিকভাষী লোকদের মধ্যে এতটাই আদৃত হয় যে, তার 
ইহুদিত্ব অনেকটাই লোপ পেয়ে যায়। হিক্র ‘আলম!’ শব্দের প্রতিশব্দ 
হিসাবে গ্রিক 'পার্থেন্স” শব্দটি বেঠিকভাবে ব্যবহার হতে থাকে । 'পার্থেনস’ 
শব্দের মধ্যে 'অপাপবিদ্ধ কুমারী’ অর্থটি পরিষ্ফুট হলেও মূল আলমা শবের 
অর্থ তা ছিল না। 

বর্তমানে কোনো নিষ্ঠাবান ইহুদিই বিশ্বাস করেন না যে, আইজেইয়া বা 
ইসার অবতার হলো মেসাইরা বা মুস! ; তবে তিনি যেই হোন এবং যখনই 
জন্ম নিয়ে থাকুন, অতিমানবীয় কোনো অলৌকিক পদ্ধতিতে তার জন্ম 
হয় নি। 

লুকের রচনায় কুমারী মেরির বিখ্যাত স্তোত্রের কথা বলা হয়েছে। 
যা ঘ্যাগনিফিক্যাট নামে পরিচিত। তা-ও হান্নার (49009) সঙ্গীত 
থেকে স্ষ্ট বলে মনে করা হয়। হান্নার সঙ্গীতের উল্লেখ আছে স্তামুয়েলের 
লেখায় । হেরোল্ড দ গ্রেট খ্রীস্টপূর্ব ৪র্থ শতকে মারা যান বলে জানা যায়। 
যিশুর জন্মের কথা ঘোষণা এবং ব্যাপটিস্ট জনকে হেরোন্ডের সময়ে অবতীর্ণ 
করার মধ্যে দিয়ে লুক খানিকটা বিশ্বাসযোগ্য এতিহাসিক মাত্রা দেওয়ার 
চেষ্টা করেছেন। 

লুক বলছেন _ সেই সময়ে সিজার আউগ্ুদ্টাস সারা পৃথিবীর জনগণনার 
এক ডিক্রি জারি করেন। এই জনগণনায় - প্রথম জনগণনাটি হয় যখন 
কুইরিনিয়াস ছিলেন সিরিয়ার শাসক - প্রত্যেককে নাম নথিভুক্ত করণের জন্য 
তার বাস্ত শহরে যেতে হয়েছিল। 

একথা সত্যি যে, ইহুদিদের প্রথম জনগণনা হয় কুইরিনিয়াসের শাসন- 
কালে। তবে সেটা কোনোমতেই ষষ্ঠ খ্রীন্টাবের আগে হয় নি। সেই বছরেই 
জুড্যা সরাসরি রোমানদের শাসনাধীন হয়। যোসেফাসের নির্ভরযোগ্য 
লেখায় একে নজিরহীন ঘটন হিসাবে উল্লেখ করা হয়েছে। না বুঝেই লুক 
এই তথ্যটি তার লেখায় ঢুকিয়ে দিয়েছেন । 

বিশ্বাসঘোগ্যতার আলো ফেলে দেখতে গেলে ম্যাথু এবং লুকের রচনাকে 
সন্দেহের আবরণেই রাখতে হবে । জন্মবৃত্তান্তের কথা এদের রচনার প্রথমে 
খাপছাড়াভাবে থাকলেও পরবর্তী অধ্যায়ে তা নিয়ে আর কোনো উচ্চবাচ্য 
নেই। যিশুর জন্মের সময়ে অচেনা এক জ্যোতিষ্ককে বেহলেহেমের আকাশে 
দেখা যায় বলে ম্যাথু যে তথ্য জানাচ্ছেন, (ম্যাখু ২:২) তা থেকে 
যিশ্তর প্রকৃত জন্মসময় বার করার কাজটা আরো কঠিন হয়ে যাচ্ছে। বিখ্যাত 
জার্মান জ্যোতিধিদ জন কেপলার ১৬০৩ সালের ১৭ ডিসেম্বর মীন রাশিতে 
শনি ও বৃহস্পতির অদ্ভূত সংযোগ লক্ষ্য করেন। তিনি হিসাব করে জানান, 
ঠিক এ-রকমই একটি সংযোগ ঘটেছিল খ্রস্টপূর্ব ৭ শতকে। তার অনুমান, ওই 
সময়েই যিশ্তর জন্ম হয়ে থাকবে । তিনি এও বলেন, ১ খ্রীষ্টাব্দে যিশুর 
জন্মসন হিসাবে দেখানোটা আসলে ষষ্ঠ শতকের সন্যাসী ভাইয়োনসিয়াস 
এক্সিগাসের তুল গণনার ফল। নিজ বক্তব্যের সমর্থনে কেপলার ইহুদিদের 
পু থিও হাজির করেন । 


*আনুমানি ক খীষ্টপূর্ব ২৭৩ সালে ৭২ জন পণ্ডিতকৃত ওষ্ড টেস্টামেপ্টের গ্রিক অনুবাঁদ। 


¢ 


গণনা করে দেখা গেছে, খ্রীসটপূর্ব ১২ শতাব্দীতে হালির ধূমকেতুটি 
পৃথিবীর ওপর দেখা দিয়েছিল তার ক্রমিক আবর্তনেই ৷ এ থেকে ধরে 
নেওয়া হয় যে, হালির ধুমকেতুই বেখলেহেমের আকাশে দেখ! সেই জ্যোতিষ । 
আবার অনেকেই সেই সম্ভাবনা নাকচ করে দিয়েছেন । 

এতো৷ জন্মের কথা, যিশুর মৃত্যু নিয়েও রয়েছে একই ধরণের ধন্দ। কারণও 
সেই এক, স্থসমাচারগুলোর বৈপরীত্যমূলক মতামত। চার আন্শাসনিক 
(ক্যানোনিকাল ) গস্পেলের লেখকদের ও রোমান এতিহামিক ট্যাসিটাসের 
মতে, ২৭ থেকে ৩৬ খ্রীষ্টাব্দের মধ্যে কোনো এক সময়ে পনশিয়াস পিলেট 
ছিলেন জুভ্যার শাসক। আর ওই সময়েই মৃত্যু হয়েছিল যিশ্তর। কিন্ত 
গোলমাল পাকিয়ে যায় সিনপটিক গস্পেল লেখকদের সঙ্গে জনের লেখার 
পার্থক্যে। সিনপটিক গসপলে (ম্যাথু ২৬ : ১৭-২০; মার্ক ১৪ ১২-১৭) 
লুক ২২ : ৭:১৪ ) বলা হচ্ছে যিশুর শেষ নৈশভোজটি ছিল পাসওভ্যারেরই* 
ভোজ, কিন্ত জন বলছেন (জন ১৯ ১৪), পাসওভ্যারের প্রস্তুতির 
দিনটিই ছিল যিশুকে ক্রুশবিদ্ধ করার দিন। যিশ্তর মৃত্যুদিন হিসাব করার 
ক্ষেত্রে এটা একটা গুরুত্বপূর্ণ সুত্র হতে পারত। কারণ, পাঁসওত্যার সব 
সময়েই ১৫ তারিখে পড়ে ( নিসানকে এপ্রিস মাস বলে মোটের ওপর ধরে 
নেওয়া যায়)। পাশাপাশি সব স্থসমাচারেই এটা মেনে নেওয়া হয়েছে যে, 
যিশুকে ভ্রুশবিদ্ধ করার পরের দিনটি ছিল “্যাবাথ ডে”*। কিন্তু সুসমাচার- 
গুলোর মতপার্থক্যের জন্য ঠিক কর! গেল না, ১৪ই নিসানকে বৃহস্পতি অথবা 
শুক্র কোন্‌ বার হিসাবে গণ্য কর! হবে। এটা ঠিক করা গেলে কোন্‌ বছরে 
১৪ই নিসান ওই বার ছিল তা খোঁজ! সহজসাধ্য হতো । বের হতে পারত 
যিশুর মৃত্যুদিন । 

এ ছাড়াও রকমারি উদ্ভট তত্ব রয়েছে যেমন, বেথলেহেমের ওপর যে 
নক্ষত্র দেখা গিয়েছিল, সেটি ছিল একটি নোভা অথব! বিস্ফোরণশীল নক্ষত্র । 
হানেদের শাসনকালে চীনা জ্যোতিবিদের! শ্ীসপূর্ব ৫ শতকে ৭০ দিনেরও 
বেশি সময় ধরে এটিকে দেখেছিল বলে উল্লেখ করেছেন। যদিও 
নোভাকে খালিচোখে দেখা কখনই সম্ভব নয় । সম্রাট টিবেরিয়াসের রাজত্ব- 
কাল ধরে যিশুর মৃত্যু ২৭ খ্রীষ্টাব্দে হয়েছিল বলে মনে করেন লুক; মার্ক ও 
ম্যাথুর হিসাবে ৩০ ও জনের হিসাবে ৩৩ খ্রীষ্টাব্দে । স্থবিখ্যাত “পাসওভ্যার 
প্লট” গ্রন্থের লেখক শোনফিল্ডের হিসাবে ৩৬ রীস্টাব্ে। সব মিলিয়ে দেখা 
যাচ্ছে, যিশুর মৃত্যু সঠিক কবে হয়েছিল তা কেউই জানে না। 

এইসব কারণেই অধ্যাপক ওয়েলসের যুক্তি, যিশু আসলে স্থসমাচার 
লেখকদেরই সুষ্ট এক চরিত্র । এরকম অনুমানের কারণ, স্থুসমাচারগ্জলোর 
বাইরে তার সম্পর্কে তেমন কোনো উল্লেখ পাওয়া যায় না। একমাত্র বিখ্যাত 
রোমান এতিহাসিক ট্যাসিটাসই অল্পষ্টভাবে কিছুটা উল্লেখ করেছেন। 


* পাঁদওভ্যার : মিশরীয়দের দাসত্ব বন্ধন থেকে ইন্রায়েলীদের অব্যাহতি লাভ 
উপলক্ষ্যে ইহুদিদের বাৎসরিক পর্ববিশেষ। 

* স্তাবাথডে : কর্মবিরতির জন্য শাস্তনির্িষ্ট বার। ইহুদিদের মধ্যে শনিবার ও 
্বীষ্টানদের রবিবার । 


ট্যাসিটাস কিছু ্রীস্ট ধর্মীবলম্বীর কথা উল্লেখ করেছেন, যাদের সম্রাট নিরোর 
আদেশে নিষ্টূরভাবে হত্যা করা হয়েছিল এবং লিখেছেন : সেই ধর্মের 
প্রবর্তক যিশুকে জুড্যার শাক পনশিয়াস পিলেট হত্যা করেছিলেন । 

ওয়েলসের মতে, যিশুকে এঁতিহাঁসিক চরিত্র হিসাবে বিশ্বাস করাটা শুরু 
হয়েছিল দ্বিতীয় শতক থেকে । অন্তত ট্যাসিট্যাসের লেখা পড়ে তাই মনে 
হয়। সেই সময়ে যিশুকে 'ক্রাইস্ট' বলে উল্লেখ করা হতো বলে, মনে হতে 
পারে ওটাই তার মূল নাম (প্রপার নেম )। কিন্ত প্রকৃতপক্ষে হিক্র মেসাইয়ার 
গ্রিক প্রতিশব্দ হলো ক্রাইস্ট | অর্থাৎ ‘ঈশ্বরের প্রতিনিধি” | ট্যাসিটাসের সম- 
সাময়িক স্থয়েটোনিয়াসও এ-সম্পর্কে বিশেষ কিছু আলোকপাত করতে পারেন 
নি। তার লেখায় শুধু এটুকু জান! যায়, ক্লদিয়াসের রাজত্বকালে ( ৪১-৫৪ 
খীন্টা্ব) রোমে কতিপয় ইহুদি বিদ্রোহ করেছিল। তারের প্ররোচিত 
করেছিল একজন ‘ক্রেন্টাস’ (Chrestus) | 

জোসেফান (J058D॥U৪) নামে এক ইহুদি এতিহাসিক ছিলেন। ধার 
বিবরণ একটু অন্যরকম এবং তাতে বিস্তারিতভাবে অনেক কিছু বর্ণনা করা 
হয়েছে । জোসেফাসের উল্লিখিত বহু তথ্য এঁতিহামিকভাবেও প্রমাণিত 
বলে তার লেখায় গুরুত্ব আরোপ করা হয়। জোসেফাস যিশু সম্পর্কে 
বলছেন : যিশু নামে এক জ্ঞানী লোক ছিলেন। তীর অলৌকিক শক্তি 
ছিল। বহু ইহুদি ও গ্রিক তাঁর অনুগত হয়ে পড়ে । পিলেটের আদেশে 
ক্রুশবিদ্ধ হওয়ার তিন দিন পর তাঁকে আবার দেখা যায়। দৈববাণী সে-রকম 
ছিল। যারা তার অনুগামী হয় তারা এখনও বিলুপ্ত হয়ে যায় নি। 

কিন্ত জোসেফাসের অন্য নানা লেখা থেকে অধ্যাপক ওয়েলসের ধারণ, 
জোসেফাসের লেখা পরবর্তীকালে খ্রন্টান লেখকদের হাতে বিকৃত হয়েছিল । 
ড সেজা ভারমেসের মতো ইহুদি পণ্ডিতের জোসেফাসের লেখায় ভেজাল 
দেওয়া অংশ চিহ্নিত করারও চেষ্টা করেছেন । 

অন্যান্য যে প্রাচীন ইহুদি গ্রহ আছে তাতে যিশু সম্পর্কে প্রায় কিছুই 
জানা যায় না। তার ওপর মধ্যযুগে খীন্টানদের হাতে ইহুদি ধর্মগ্রন্থের ক্ষতি 
হয়েছে, বিকৃতিও ঘটেছে। 

যিশু সম্পর্কে যে-সব তথ্য পাওয়া যায় তার মধ্যে অন্যতম হলো যিশু 
কুমারী মেরির একমাত্র পুত্র। কিন্তু জোসেফের মতে যিশুর এক ভাই ছিল। 
তার নাম জেমন। এই কথা পলও তীর লেখায় স্বীকার করেছেন 
(গ্যালাশিয়াপস ১ ২০)। এই জেমসের লেখা পত্রাবলী নিউ টেস্টামেপ্টে 
সবচেয়ে উপেক্ষিত। জেমস ৬২ শ্রীন্টাব্দে খুন হন বলে জানা যায় 
জোসেফাসের লেখা থেকে । যিশুর মৃত্যুর পর পল ও জেমসের অন্ুরাগীরা 
ছুভাগে ভাগ হয়ে যায়। 
যিশুকে ঈশ্বরের পুত্র, পরিত্রাতা আবার কোথাও সাধারণ মানুষ হিসাবে 
দেখানো হয়েছে। পণ্ডিতেরা অক্লান্ত চেষ্টা চালাচ্ছেন অতিকথন, রূপকথা 
থেকে আসল যিশুকে খুঁজে বার করার। 


সারসংক্ষেপ ও ভাবামবাদ সমীরকুমার ঘোষ 

বড়দিনের তারা 
গৌরীশঙ্কর ভট্টাচার্য 


যোল বছর আগে ‘উৎস মান্য” তখনকার ‘মানুষ’ ( ১ম বর্ষ ১ম সংখ্যা )-এর এক্কেবারে প্রথম সংখ্যায় প্রকাশিত হয়েছিল বৈজ্ঞানিক দৃষ্টিকোণ 
থেকে একটি রচনা ‘বড়দিনের তারা” । যিশু : বাস্তব না কবি-কল্পনা” রচনাটির সঙ্গে এই রচনাটিও আবার পুনমূর্দ্রিত হলো--নতুন পাঠকদের 


কথা মাথায় রেখে । =স. মত 
বড়দিনের তারা, অথবা আর এক অভিধাঁয় একে বেথলেহেমের তারাও বলা 
হয়েছে । নামের মধ্য দিয়েই তারাটার আপাত পরিচয় কিন্তু জানা যাচ্ছে। 
বড়দিন যেমন যিশু জন্মকে কেন্দ্র করেই আবতিত, তেমনিভাবে যিশুর মর্তে 
আসার সময় আকাশে অতি প্রোজ্জন একটা নক্ষত্রের আবির্ভাব নিয়ে 
বড়দিনের তারাও প্রাচীন কিংবদন্তির গুরুত্বে চিহ্নিত ।--- 

ডিসেম্বরের শেষ দিকে, কোনও এক দিন:**সাধারণত গীর্জাশীর্ষে, অথবা 
খ্রীন্টতক্তদের ঘরবাঁড়ির এক কোণে, নক্ষত্রের আদলে, মাপে বড়, সযত্বে হাতে 
তৈরি, সুন্দর আলোকোজ্জল একটা জিনিস চোখে পড়ে। বড়দিনের তারা 
বা নামান্তরে বেখলেহেমের তারা বলে ওটার প্রতীকী পরিচিতি । আর খ্রীস্টান 
অগ্রীন্টান সকলের কাছেই এট! জানা যে, এতিহাসিক বিচারে উত্সব হিসাবে 
বড়দিনের উদ্ভব অনেক পরের ব্যাপার, কিন্তু যিশু-জন্ম সময়ের সঙ্গে তারার 
ব্যাপারটা বিজড়িত, অতএব গ্রাচীনত্টা এর আরও বেশি। 

বাইবেলের নতুন টেস্টামেপ্টের বর্ণনায় ওটা শুধুই একটা নক্ষত্র, কোনো 
বিশেষ নামে সংজ্ঞিত নয়। কাহিনীটা খুব উপভোগের, কিন্তু লক্ষণীয় 
ব্যাপার হলো! মার্ক, জন, লুক আর মথি, যিস্তর এই ভক্তচতুষ্টয়ের মধ্যে 
একমাত্র মথি ছাড়া আর কারো! স্থলমাচারে তারার ঘটনাটা লিপিবদ্ধ হয় নি। 
উপাখ্যানটা হলো আকাশে চলমান একটা নক্ষত্র দেখে দেখে প্রাচ্য দেশ 
থেকে তিনজন জ্ঞানী ব্যক্তি রাজা হেরোদের দরবারে জেরুজালেমে এসে 
হাজির হলেন। উদ্দেশ্যটা ছিল, ইহুদীদের একজন রাজা জম্মেছেন, তাকে 
প্রণাম করা চাই ; আকাশে একটা নতুন নক্ষত্রের আবির্ভাব এবং তার অদ্ভুত 
আচরণই এর প্রমাণ । আর পাঁচজন পণ্ডিত জ্যোতিষীদের সঙ্গে শলা-পরামর্শ 
করে হেরোদ জানলেন যে, শিশু জন্মেছে বেথলেহেমে, জেরুজালেমের সন্নিকটে। 
তিন জ্ঞানী ব্যক্তি শিশুর সন্ধানে আবার যাত্রা করলেন। তৎক্ষণাৎ আবার 
আকাশে ফুটে উঠল সেই তারা, পথ দেখিয়ে নিয়ে চলল, বেখলেহেমের এক 
গুহার ভেতরে আস্তাবল বা গোয়ালের মতন জায়গাটায়, সেখানে নবজাত 
যিশুর সঙ্গে মাতা মেরীকে দেখতে পাওয়া গেল। তারই ঠিক উপরে আকাশের 
গায়ে তারাটা দাড়িয়ে পড়ল, আর নড়ল না। 

ঘটনাটা অনেককাল আগেই ঘটেছিল, সুতরাং রহস্তমণ্ডিত প্রাচীনতার 
বাতাবরণ নিশ্চয়ই গড়ে উঠেছে, আমাদের কাছে যার অনেক কিছুই এখন 
দুর্বোধ্য । এই ধরণের ছুজ্ঞে্ চরিত্রের খোলস সরিয়ে তার মধ্যে বিজ্ঞান 
অর্থাৎ বাস্তববোধের যথাযথ অনুপ্রবেশ ঘটিয়ে সমস্ত ব্যাপারটাকে আর যাই 
হোক সরলীকরণের চেষ্টাটা খুব সহজও নয়, স্থখকরও নয়। যা হোক, 

জ্ঞানী ব্যক্তিদের দেখা তারাটার অদ্ভূত আচরণের কথায় প্রথমে আসা যাক। 
আজকের দিনে বাস্তবায়িত কঠিন মাটিতে দাড়িয়ে এটা সকলেই জানি যে, 
কোনে! নক্ষত্র, সেটা তার আপন জায়গা ছেড়ে খেয়ালখুশিতে আকাশের 
মধ্য দিয়ে চলার গতিতে মেতে ওঠে না) কখনো থামে, আবার চলে - তাও 
হয় না। কিন্ত প্রাচ্যদেশীয় জ্ঞানী ব্যক্তিরা নক্ষত্রের এই অদ্ভুত আচরণ 
প্রত্যক্ষ করেছিলেন। এটা তাদের কাছে যতই বিস্ময়বর্ধক এবং নয়নরঞ্জক 
হয়ে থাকুক, ঘটনাটাকে বাস্তবানুগ বলে মেনে নিতে খটকা লাগে । নক্ষত্রের 
স্বভাবধর্ম একই নিয়মের অন্তর্গত বলে যদি ধরে নিই, সে ক্ষেত্রে একটা 
বিশেষ তারার কিছু স্থষ্টছাড়া আচরণ তো আর মানা যায় না, স্থতরাং জ্ঞানী 
ব্যক্তিদের দেখা আকাশীয় বস্তটা নতুন চলমান কোনো তারা বলে আর ভাবা 
যায় না। অন্য চিন্তায় তাহলে আসা যাক। 

বড়দিনের তারা বলে যাকে মনে করেছি সেটা উন্ধা হয়ে আকাশে 
একদিন দেখা গিয়েছিল, তাও নয়। উক্কা' অমন দীর্ঘকাল ধরে আকাশে 
দেখার বস্তু নয়। ক্ষণকালের জন্য উজ্জল আলোকবিন্দু হয়ে ওরা আকাশের 
মধ্য দিয়ে ছুটে চলে গিয়ে নিমেষের মধ্যেই মিলিয়ে যায়। কিছু 
জ্যোতিবিজ্ঞানী আবার উৎসাহিত হয়ে ওটাকে একটা ধূমকেতু বলেও 
ভেবেছেন। খুব সচেতন হয়ে বলব এটা কিন্তু আমাদের চিন্তায় খুব বড় 
রকমের একটা ভ্রান্তি। ছোট-বড়, সপুচ্ছ অথবা পুচ্ছবিহীন, কোনে! 
ধূমকেতুর প্রসঙ্গই এখানে আসতে পারে না, কেন না, কোনো ক্ষেত্রেই 
ধূমকেতু ঝকমকে উজ্জ্বল নক্ষত্রবৎ হয়ে দেখা দেয় না। কিন্তু সবচেয়ে বড় 
কথা হলো আকাশে ধূমকেতুর আবির্ভাব চিরকাল ধরেই মানুষের প্রতীতিতে 
অশ্তত-ব্যঞ্চক, আর এর বিপ্রতীপ ধারণায় যিশ্ত-জন্ম চিরবাঞ্চিত একটা ঘটনা, 
যিশু হলেন পরম দয়িত পুরুষ । মাতা মেরীর গর্ভে মানবদেহে ভবিষ্যতের 
একজন মুক্তিদাতা বা M০581 ( হিক্র : মশীআহ্‌, গ্রীক : খৃন্টস, ইং : 
থাইস্ট; আসলে তিন অর্থে 14655821-কে বোঝানো হয়েছে, যেমন 
Prophet বা মহাপুরুষ, Priest বা যাজক, এবং Ki৷ বা রাজা) যে 
আবিভূর্ত হবেন, এ সব কথা বাইবেলে আছে। শুধু ইহুদীরাজ্যে কেন, 
সারা মধ্য প্রাচ্েও এবিশ্বাস মানুষের মনে দৃঢ়মূল হয়ে গেঁথে বসেছিল। 
আশ! করতে পারা যায় প্রাচ্যের জ্ঞানী ব্যক্তিরাও নিশ্চয়ই বিষয়টা জানতেন । 
স্থতরাং ধূমকেতুর প্রাসঙ্ষিকতা এখানে অর্থহীন হয়ে পড়ছে। 

বিকল্প জ্যোতিষ্ক হিসাবে বড়দিনের তারাকে স্বচ্ছন্দে একটা নবতাঁরা বা 
‘নোভা’ বলে মেনে নেওয়া যায়, আসলে নবতারা নামটা বড় অদ্ভুত। 

নবাগত কোনো! নক্ষত্র ওটা নয়। এমন কি আকাশে চলেও না, চলতে 
গিয়ে কোথাও থমকেও দীড়ায় না, বা সচরাচর এদের আকাশে দেখাও 
যায় না। নবতারা তার পূর্ব অস্তিত্বের আকাশে বহাঁল-তবিয়তে থাকে, 
হতে পারে কিছুটা অন্ুজ্জল | সাধারণ নক্ষত্রের ক্ষেত্রে যা ঘটে না, একটি 
বিপর্যয় অবশ্য এদের ক্ষেত্রে ঘটে, আর সেটা হলো এদের বিপুল জ্জালানি 
আভ্যন্তরীণ পারমাণবিক প্রক্রিয়ার মধ্যে দিয়ে এত বেশি উত্তাপের স্ব 
করে যে মনে হয় যেন একটা বিস্ফোরণ ঘটতে চলেছে। ফলে নক্ষব্রটা 
অস্বাভাবিক রকমের জলজলে উজ্জ্বল হয়ে আকাশে ফুটে বেরিয়ে পড়ে, এবং 
সেইভাবে কয়েকদিন, এমন কি মাসাবধি কাল, কিংবা তারও বেশি সময় 
থাকার পরে আবার সেই পূর্ববৎ অনুজ্জল অবস্থায় ফিরে আসে। এখন 
আপত্তি উঠবে জ্ঞানী ব্যক্তিরা আকাশে যে উজ্জল নক্ষত্রটাকে দেখেছিলেন 
সেটা ছিল নতুন একটা নক্ষত্র এবং চলমান। অবশ্য আমাদের সংশয়িত 
মনের সমস্তা গোলমাল মুহূর্তেই মিটে যাবে যদি এমনটা ভেবে নেওয়াই 
যায় যে, ওটা আসলে চলমান কোনে! নক্ষত্র ছিল না, এটা একটু 
অতিরঞ্জনের ব্যাপার । 

কিন্তু সতত প্রশ্নশীল মানুষের মন কেবলমাত্র বিজ্ঞানগত আলোচনা নয়, 
বরং প্রসঙ্গ থেকে প্রসঙ্গান্তরে আরোও অন্য মূল্যায়নও করতে চাইবে । জ্ঞানী 
ব্যক্তিরা আনলে কে ছিলেন, তাঁদের বৈদ্ধ কোন্‌ স্তরে ছিল, কোথা 
থেকে তাঁরা এসেছিলেন, এবং একটা নক্ষত্রকে বিশেষ গুরুত্বে চিহ্নিত করার 
কারণটাই বা কি হতে পারে, সেটাও ভাববার বিষয় । ওঁরা আদ কোনো 
কিছু দেখেছিলেন কিনা, এটাও একটা বড় জিজ্ঞাসা। বিভিন্ন পরিচয়ে 
জ্ঞানত্রয়কে আমরা জেনেছি । কেউ বলেন ওঁরা ছিলেন রাজন্যত্রয়, একজন 
ছিলেন চালদিয়ার রাজা, আর অন্য দুজন হলেন যথাক্রমে নুবিয়্া এবং 
ইথিওপিয়ার রাজা । কেউ বা বলেন তিনটি বিভিন্ন দেশ থেকে ওঁরা যাত্রা 
করেছিলেন, ভারতবর্ষ, পারস্য এবং ইজিপ্ট । তবে এই দুই মতের কোনোটিরই 
সমর্থন ভালো মেলে না, বরং বলা যায় জ্ঞানী ব্যক্তিরা ছিলেন মেডিয় 
উপজা তিতুক্ত ম্যাজাই ৭8, দেশটা যাঁদের ছিল পারস্য |... 

আধুনিক অর্থে খাদের বুদ্ধিজীবি বলি, বিশেষ করে যাঁরা উন্নত স্তরে 
যুক্তিবাদী, চিন্তাশীল, এবং বিজ্ঞানী মনের বিশ্লেষক, ম্যাজাইদের সেই অর্থে 
কখনই বিচার করা চলে না । ম্যাজাইরা ধর্মীয় শিক্ষাগুরু ছিলেন। অধ্যাত্ম- 
বাদ অপেক্ষা অজ্ঞাবাদেই তীদের বেশি আস্থা ছিল এবং সাধারণ মানুষকে 
লোকশিক্ষার ছলে কোনো কিছু ঘটনায় বিশ্বস্ত করার ব্যাপারে সম্তাব্য- 
অসস্তাব্য কাহিনীরও অবতারণা করতেন। একথা বলছি এই কারণে 
যে, যেখান থেকে ম্যাজাইরা এসেছিলেন, সেই প্রাচীন পারস্তে জরথুস্রবাদকে 
কেন্দ্র করে পুরোহিততন্ত্ররে যখন প্রচণ্ড রবরবা, তখন অলৌকিক- 
অতীন্দ্িয়বোধের স্তরে নানান এঁতিহের ‘মিথ’ পুষ্ট এবং পল্পবিত হয়েছিল । 
শুধু ম্যাজাইদের নিজেদের দেশেই বা কেন, প্রাক-খ্রী্ট ইহুদী সমাজও 
এমন মানসিকতার পরিচয় দিয়েছে যে, যদি কোনো নৈসগিক অঘটন 
(আধুনিক অর্থে ঘটনা ) অথবা জাগতিক সমস্থ বুদধিগ্রাহতায় ধরা না 

পড়ত, সে ক্ষেত্রে অবশ্যই অতিপ্রাক্ৃত বিষয়ের মধ্য দিয়ে সমাধেনর 
উপায় খোজার চেষ্টা করা হতো । আমরা জিজ্ঞাসার স্থত্র ধরে এমন তর্ক 
করতেও চাইব যে খ্রীদ্টধর্মের ইতিহাস ঠিক যে যিশু থেকে শুরু হয়েছে, 
এ কথা বললে ভুল বলা হবে। যিশুর নীতিশিক্ষা বা তার অধ্যাত্মপ্রচার 
যে বনিয়াদের ওপর দীড়িয়ে, প্রাক-যিশ্তর সময়েই তার চার পাশে ছোটো- 
বড় অনেক ইমারৎ তৈরি হয়ে গিয়েছিল যিশু যে কালক্রমে ইহুদী রাজ্যের 
সার্বভৌম রাজা হবেন, এ বিশ্বামবোধ যে ধরণের ব্যঞ্চনায় বিধৃত, এতে 
ইহুদীদের যেমন পূর্ণ আস্থা ছিল, মধ্য প্রাচ্যের অনেক মান্গষের মনও 
তেমনি এমন বিশ্বাসের অন্কুলে ছিল৷ স্বাভাবিক কারণে ম্যাজাইরাও এটা 
জানতেন তাই যিশুর এতিহাসিকত্ব মেনে নিয়েও আমাদের ভেবে নিতে 
হবে যে, আর পাঁচটা ধর্মে যেমন ঘটেছে, হীস্টধর্মেও তেমনি “মিথ-এর 
স্থান স্বীকার করে নেওয়! হয়েছে । আযালান ওয়াটসের কথাটা বলি, যিনি 
খ্রীষ্টান দর্শনের এলজন আধুনিক প্রবক্তা, তার মতে “মিথ'-এর সঙ্গে মানুষের 
এই সম্পর্কটা হলো! যে, “মিথ” কিছু সত্য ঘটনা, কিছু কল্পনা শ্রয়ী উদ্তটবিলামের 
সংমিশ্রণে গড়ে ওঠে, আর কালক্রমে মানুষকে আকড়ে ধরে । ‘মিথ’-কে 
গড়ে তোলার ব্যাপারে কোনো! কিছুর বলপ্রয়োগের দরকার পড়ে না, ওর 
কাজটা! স্বতক্ষুৰ্তভাবেই চলে । 

মানুষের একটা প্রতীকী জীবন আছে। অর্থাৎ যা কিছু মানুষ 
প্রত্যক্ষ করে, বা কাজে করে, বা ভাবে, সে সব কিছুই গভীর-অগভীর যে 
ভাবেই হোক মস্তিষ্কে মুদ্রিত হয়ে যায়। ব্যক্তিসত্তা, প্রতীক এবং সাংস্কৃতিক 
এঁতিহ্‌ একট] বনিয়াদ স্্টি করে। ম্যাজাইরা যে সময়ের লোক ছিলেন 
মানুষের প্রতীকী ভাবনাটা তখন খুব প্রবল ছিল। তাহলে এমন মনে করাটা 
অন্যায় হবে না যে, আকাশে বড় সুন্দর জলজলে উজ্জল দর্শনীয় কোনো কিছু 
দেখা গিয়েছিল; কিন্তু যে বিচারে জ্যোতিষ্কটাকে নবতার! বলতে চেয়োছ, 
ম্যাজাইরা ওটাকে মনে মনে সচল ভাবলেও বাস্তবে ওটা নিশ্চলই ছিল। 
বেখলেহেমে একজন মহামানব যে জন্মে গিয়েছেন, এ তথ্যটা গৌরবে- 
গুরুত্বে জনমানসে আরও বিশ্বাসযোগ্য এবং মহীয়ান করে তোলার 
বাসনাট! ম্যাজাইদের হয়েছিল । কিন্তু নক্ষত্রটা আচম্বিতে একদিন যে 
অস্বাভাবিকভাবে উজল হয়ে উঠেছিল, এতেই তারা বিমুঢ় হয়ে পড়েছিলেন । 
নক্ষত্রটা আসলে চলে নি-অথচ তারা বললেন ওটা সচল, অর্থাৎ ওটা 
তারা মনে মনে ভাবলেন, আর এই ভাবনাটাই দৈব-অভিজ্ঞানে মানুষের 
মনে চিরকাল পাকাপোক্তভাবে গেঁথে গেল। এটাই আবার অতিপ্রাকত 
স্তরে মান্থধী মনের প্রতীকী ব্যাপার । 

এই প্রসঙ্গে ভাবতে ভালে! লাগে যে, প্রথিতযশ| বিজ্ঞানী কেপলারও 
বড়দিনের তারার চারিত্রিক ব্যাখ্যায় একটু মন দিয়েছিলেন। কেপলার এই 
উপসংহারে এসেছিলেন যে, বেখলেহেমের তারা নক্ষত্র, “নোভা”, উদ্ধা, 
ধুমকেতু এ সব কিছুই নয়, আসলে ওট| ছিল গ্রহসংযোগের ব্যাপার । তিনি 
যে ব্যাখ্যা করেছেন তারও যথেষ্ট গুরুত্ব রয়েছে, তবে তার মতের সঙ্গে জ্ঞানী 
ব্যক্তিদের প্রতিবেদনের সঙ্গতি রেখে যদি এমন মনে করে নিই যে, পূর্বদিকে 

দেখা তারাটা আসলে শনি আর বৃহস্পতির সংযোগ ছাড়া আর কিছুই নয়, 
সে ক্ষেত্রে অনেকগুলে! সন-তারিখ-সময় নিয়ে চিন্তা না করলে কেপলারের 
মতবাদের কোনে! অর্থ বোঝা! যাবে না । 

বেখলেহেমে যিশু জন্মে ছিলেন। এটাই প্রচলিত মত, কিন্তু নিথিধায় 
এটা গৃহীত মত নয়। প্রচলিত মতটা মেনে নিয়ে এটা আমরা জেনেছি যে, 
যোসেফ এবং মেরী নাজারেখ থেকে বেথলেহেমে যে এসেছিলেন তার 
কারণটা ছিল একটা নির্দেশ পালন। সম্রাট আউগুমতুদ একটা! লোকগণনা 
চেয়েছিলেন, স্থতরাং ডেভিডের (পক্ষান্তরে দাউদ বা দাভিদ ) বংশধর 
হিসাবে যোমেফের বেথলেহেমে আগমন অনিবার্য হয়ে পড়েছিল । লোক- 
গণনার ব্যাপারে একমাত্র লুক ছাড়া আর তিনজন স্থসমাচার-প্রণেতা নিশ্চপ 
থেকেছেন। পুরাতত্ববিদেরা! এতিহাসিক মাল-মশলার খোঁজে তুর্কাস্থানের 
অন্তর্গত আস্কারার কাছে ১৯২৩ সালে খননকার্ধ চালিয়ে এমন একটা মূল্যবান 
শিলালেখ আমাদের হাতে তুলে দিয়েছেন যে জানা যাচ্ছে প্রচলিত মত 
অনুসারে যিশুর জন্ম-সময় অর্থাৎ 0 সালের আট বছর আগে লোৌকগণনার 
ব্যাপারটা ঘটেছিল। অবশ্য লোকগণনা বাধাধর! অল্পমাত্র সময়ের মধ্যে হয় 
নি, সারা বছর ধরে এর কাজ চলেছিল। তাহলে ধরে নিলাম লুকের বর্ণনা 
অনুসারে মেষপালকেরা বমন্তকালের রাতে, অর্থাৎ মার্চ এপ্রিল মাস নাগাদ 
দেবদৃতের মারফত নবজাত যিশুকে প্রথম আবিষ্কার করলেন প্রচলিত যিশুর 
জন্ম-সময়ের আরো সাত বছর আগে । অন্যদিকে মথির বর্ণনা অনুসারে 
ম্যাজাইরাও প্রথম নবর্জীত যিশুকে আবিষ্কার করেন। কিন্তু কোন্‌ সময় ? 
এটাই খুব বড় রকমের একটা গোলমালের ব্যাপার। আমরা জানি ওঁরা 
এসেছিলেন হেরোদের সময়, যে হেরোদের মৃত্যু হয়েছিল আনুমানিক শ্রীস্টপূর্ব 
৪ সনের মার্চ-এপ্রিল মাস নাগাদ (অনেকের মতে ১ এপ্রিল )। তাহনে 
ধরে নেওয়া যাক ম্যাজাইরা এসেছিলেন ৭ খ্রীস্টপূর্ব থেকে ৪ খ্রীষ্পূর্বের মধ্যে 
যে কোনো! সময়ে । এই সব নানান পরম্পর-বিরোধী কারণে যিশুর জন্ম- 
সময়ের কোনো নিদিষ্ট সন-তারিখ বলাটা আজও সম্ভব হয় নি। কেবল 
অনুমাননির্তর উপসংহারে আমাদের আসতে হয়েছে যে যিশুর জন্ম খীস্টপূর্ব 
৭ বছর থেকে ৪ বছরের পরিসীমার মধ্যে যে কোনে সময়ে হয়েছিল । যিশুর 
জন্মদিন আবার কোনো হিসাবেই ২৫ ডিসেম্বর নয়। 

বড়দিনের তারার প্রসঙ্গে কেপলার যে একটা গ্রহমংযোগের কথা 
বলেছিলেন, এখন এই লব তারিখগুলোর পরিপ্রেক্ষিতে তার বিচার করা 
যাক। ১৬০০ থেকে ১৬১২ শ্রস্টাব্ধ কেপলারের জীবনে একটা উল্লেখযোগ্য 
অধ্যায়, কেন না তখন তার খুব নাম-ডাক। তিনি তখন রাজকীয় মর্যাদা 
পেয়ে চলেছেন। এরই মধ্যে ১৬০৪ খরীন্টাব্দের ১৭ অক্টোবর তিনি এবং আরও 
অনেকে, আকাশে ভারী আশ্চর্যজনক একটা ঘটনা প্রত্যক্ষ করলেন। 
অফিউকাস (092108০89) তারামগ্ুলের কাছে মঙ্গল, বৃহস্পতি ও শনিকে 
কাছাকাছি প্রায় জড়ো হয়ে থাকার মতন সংযোগের (০০210001802) 
অবস্থায় দেখা গেল। কিন্তু কেপলার হতবুদ্ধি হয়ে পড়লেন যখন ওদেরই 
কাছে বড় উজ্জল একটা নতুন তারাও (2০৪ 56118, নোভা স্তেলা ) 


উৎস মানুষ [ জানুয়ারি +৯৬ 


আবার দেখা গেল। ঘটনাটা অপ্রত্যাশিত বটে, তবে এমন অভাবিত কিছু 
নয়, কারণ কেপলার বললেন প্রতি ৮০০ বছর অন্তর অমন গ্রহ-নংযোগ 
অফিউকান তারামগ্ডলে হতে পারে । কেপলার প্রথমে যে হিসাব দিলেন সেই 
অনুসারে খীন্টাব্ ৪ সালে এই ধরণের একটা গ্রহ-দংযোগ হয়েছিল বলে মনে 
করতে হবে। অবশ্য পরে গণনা, বিচার আর প্রচলিত তথ্যের ওপর ভিত্তি 
করে তিনি এমন এক ধারণায় এলেন যে দিওনিসিন এক্সিগুন (Dionysis 
881809) নামে এক রোমান সাধুর প্রব্তিতখ্রীষ্টপূর্ব-খ্রীস্টাব্দের(8B.0C.-A.D.) 
ওপর ভিত্তি করে বছর গণনার ব্যাপারটাই মেনে নেওয়া যুক্তিসঙ্গত। এই 
মত অনুসারে গ্রহ-সংযোগের ব্যাপারকে আসলে খ্রীন্টজন্মের ৫1৬ বছর পিছিয়ে 
গিয়ে মানতে হবে । কেপলার উজ্জল নতুন তারাটার রহস্ত ভেদ করভে 
পারেন নি। 

শুধুমাত্র কেপলার কেন, পণ্ডিতমহলে বড়দিনের তার! নিয়ে প্রচুর জল্পনা- 
কল্পনা হয়েছে। ব্যাখ্যাত্মক অর্থে বড়দিনের তারাকে একটা গ্রহ-সংযোগের 
ঘটনা বলে মেনে নিতে আপত্তির কারণ থাকতে পারে । গ্রহ-সংযোগ আদলে 
ঠিক কখন হয়েছিল এবং আকাশের ঠিক কোন্‌ জায়গায়, এই নিয়ে আমরা 
একমত হতে পারি নি। তবে আরও দাবি উঠেছে যে, খ্রীষ্টপূর্ব ৭ সালের 
বসন্তকালে আকাশের পুব অঞ্চলে, অফিউকাঁস তারামণ্ডলে নয় কিন্তু মীন 
রাশিতে, দীর্ঘ সময় যাবৎ অর্থাৎ এই বছরটার ২৯ মে থেকে ২৯ সেপ্টেম্বর 
পর্যন্ত গ্রহ-সংযোগ, তার বিযুক্তি এবং পুনঃসংযুক্তির ঘটনা ঘটেছে। আরও 
একটা কথা৷ জেরুজালেম থেকে প্রাচীন পারস্যের সীমানা আজকের দিনের 
মতন অমন ৮০০-১০০০ মাইলের দূরত্বের ব্যবধানে ছিল না। ব্যাবিলন- 
আখামেনীয় রাজত্বের সীমানা জেরুজালেম থেকে ৬০০-৭০০ মাইলের দূরত্বের 
মধ্যেই ছিল। এই পথটা! উটের পিঠে চেপে ম্যাজাইদ্রের পার হতে কতটা 
সময় লেগেছিল? তারপর জেরুজালেম থেকে বেথলেহেমের দূরত্বই বা কত? 
নিশ্চয় ৬৭ মাইলের বেশি নয়। সামান্য মাত্র দূরত্বের এই যাত্রাপথে একটা 
গ্রহ-সংযোগের বিযুক্তি অথবা আবার সংযুক্তি, এ সব কি ধরা পড়ে? 
তবে কেউ যদ্দি বলেন যে, গ্রহ-সংযোগ যিশুর জন্ম-সময়ে হয়েছিল, কিন্ত 
ম্যাজাইদের বাদ দিয়ে ওটা ভাবতে হবে, সে ক্ষেত্রেও বলব যিশুর জন্মা- 
সময়ের পরিপ্রেক্ষিতে গ্রহ-সংযোগের ব্যাপারটা] পরস্পরবিরোধী লন-তারিখ- 
সময়ের জন্য গ্রহণীয় হতে পারে না। 

এটা কিন্তু সংশয়াতীত সত্য যে, ঘিশুর জন্ম ডিসেম্বরের ২৫ তারিখে 
অথবা! অন্য কিছু চার্চের মতে জানুয়ারি মাসের ৬ তারিখে হয় নি। প্রাচীন 
ইরানীয় আর্ধরা জরখুস্তবাদের মধ্য দিয়ে সুর্ব-উপাঁসনাকে ( আবেস্তাঃ মিথ: 
বেদঃ মিত্র) কেন্দ্র করে যে উৎসব পালন করতেন, কালক্রমে বড়দিনের 
উৎসবকে এরই সঙ্গে জড়িয়ে ফেলা হয়। তাহলে বলতে হবে, কোনো 
“তারার” উদয়ও এই সব তারিখে হয় নি। “বড়দিন অর্থাৎ অপর কথায় 
যিশুর জন্মদিনকে সারা দুনিয়ায় বিশেষভাবে স্মরণীয় করে রাখার উদ্দেশ্যে 
আমরা (কিন্ত) আরও দুটো তারিখ পেয়েছি, ২ এপ্রিল এবং ১৫ 
সেপ্টেম্বর । 


২২২২২২২২২২২ 


বতা নয় ও নয় রহ 
কবিত। নয়, ছড়া উত্তরবঙ্গের প্রধান জনগোষ্ঠীর ইতিহাস যেমন প্রাচ.ন তেমনি 


নদেয় এল বান বিশাল। তাই এই মহাজনজাতির অস্থিরতার উৎস সন্ধানে 
প্রতুঙ্গ মুখোপাধ্যায় যেমন যেতে হয়েছে কামতাপুরে, অহম রাজ্যের সীমানা 
‘...আঁজ আমাদের একই লক্ষ্য, দেশের উন্নয়ন ৷’ প্রদেশে, তেমনি আবার সন্ধান করতে হয়েছে নেপাল থেকে 
অভিভাষণ শেষ, এবার ভ্যামের উদ্বোধন । তিববত পর্যন্ত । ফলে এই আলোচনায় নানা ডালপাল! 
হাস্তমুখে মন্ত্রীমশাই করলেন স্থইচ অন, গজিয়েছে ।*"আসলে সার! বিশ্বজুড়ে আজ যে অস্থিরতা, 
আমলামশাই আরো সবাই নিলেন পজিশন, তাঁর দাঁবানলের উত্তপ্ত হাওয়া আমাদের ঘরে এসে 
ক্লিক ক্রিক ফ্ল্যাশ, ক্যাপ ক্যাপ ক্ল্যাপ, বাঁধের উদ্বোধন । পৌঁছে গেছে।.. 
রা কাঞ্চনজজ্ঘায় অশান্তির আগুন 
ভাবনা কিসের? হচ্ছে এখন দেশের উত্নয়ন। সৌমেন নাগ 
খয়া মাটি জমে জমে ভরছে নদীর খাত, দাম ৮০ টাকা 
নদীতে জল উপচে উঠে বন্যার উৎপাত ৷ পি ডি পাবলিকেশনস্‌ 
মানুষ মরে, মরে পশু, ডোবে খেতের ধান - ১২ কংগ্রেস এগজিবিশন রোড কলকাতা ৭০০ ০১৭ 


খুনী ভ্যামের জল ছেড়েছে, হেই সাঁমালো জান, 
ভামছে রে সব, ভাসছে রে শব, নদেয় এল বান। 
ধুঁকছে মানুষ না খেয়ে আর ভুগছে মান্য রোগে, 
মানুষেরই চাপিয়ে দেওয়া কৃত্রিম দুর্যোগে । 

বছর বছর বিপন্ন হয় হাজার হাজার প্রাণ, 
বেহিসেবী বীধের দয়ায় বছর বছর বান। 

নতুন করে ভাবতে বসা ? ও-সব ভুলে যান, 
বছর বছর বন্যা এবং বছর বছর ত্রাণ। 
চি'ড়েমুড়ি, ওষুধবিষুধ, বলুন কি কি চান? 
ত্রাণসামগ্রী হচ্ছে বিলি, লাইন করে দাড়ান 
জলের তোড়ে মান ভেসে যায়, নদেয় এল বান। 
বৃহত্তর স্বার্থে একটু স্বার্থ বিসর্জন 

করতেই হয়, লক্ষ্য যখন দেশের উন্নয়ন । 
ফি-বছরেই স্থযোগ, করুন মুক্তহস্তে দান । 


»৯৬-এর কলকাতা বইমেলায় পাওয়া যাবে 

পত্রিকার নিয়মাবলী 


পত্রিকার প্রতি কপি ৫ টাকা। বাধিক গ্রাহক চাদ! 
( সডাক ) ৬০ টাকা। যে কোনো সময় গ্রাহক হওয়া 
চলে। গ্রাহকদের সাধারণ ডাকে নিয়মিত পত্রিকা! 
পাঠানো হয়। এজেপ্টদের VP-তে পত্রিকা পাঠানো 
হয়। এজেন্নি-জমা ( ফেরতযোগ্য ) লাগে ৩০ টাকা। 
কমিশন-২৫% (১০০ কপি নিলে ৩৩৪% )। ডাক 
খরচের অর্ধেক এজেন্টকে বহন করতে হয়। 


টাকা ছাড়ুন, দেখে আন্গুন জমাঁটি নাচ-গান । টাকা UTSA MANUSH-এর নামে ব্যাঙ্ক ডাফট-এ 
উন্নয়নে নয়ন ভাসে, নদেয় এল বান। অথবা 1. 0. করে পাঠাবেন। কলকাতার বাইরের 
নাইরে কপিল ভটচাজ আজ, নাই মেঘনাদ সাহা, অঞ্চলের চেক হলে সাভিস চার্জ লাগে ১২*০০ 

নাই প্রতিবাদ, মাঝে মাঝে একটু উহ-আহা। টাকা। M. 0. কর্মের নিচের কুপনে নাম ঠিকানা 

বছর বছর বন্যা-খবর কাগজে ঠিক ঠিক, গ্রাহক নম্বর এবং কেন টাক! পাঠাচ্ছেন তা অবশ্যই 
এমনটাই তো হবার কথা, এটাই স্বাভাবিক । লিখবেন। 

উন্নয়নটা সবার আগে, মন্ত্রী বিদেশ যান । ঠিকানা : সম্পাদক, উৎস মানুষ 

অশ্রু ঝরে টাপুর-টুপুর, নদেয় এল বান ॥ বিডি ৪৯৪, সম্টলেক, কলকাতা ৭০ ০৬৪ 

[ অনুপ্রেরণা : ‘উৎস মানুষ'-র পক্ষে প্রচারিত ‘বন্যায় ভেসে যায় সব' ] সি১২২২২২২২ ২২২২২২২২১২২ ২২২২২ বব 


১০ উৎস মানুৰ [] জানুয়ারি ,৯৬ 


নাটক 


দাহন 


থার্ড থিয়েটারের নাটক। খোলা আকাশের প্রেক্ষাপটে মুক্ত দুনিয়ার স্বপ্ন মাখানো মুক্ত নাটক - ফ্রি থিয়েটার। দামী প্রেক্ষাগৃহ মঞ্চ আলো 
মেকাপ বিজ্ঞাপন - এসবের বাইরে গিয়ে অর্থনির্ভরত থেকে নাটককে ‘ফ্রি’ করা। আর্ট যদি ফ্রি না হয় তবে আর্টিস্টও ফি হতে পারে না। 
তাই থার্ড থিয়েটার আসলে ফ্রি থিয়েটার - পরিপূর্ণ অর্থে। বছর পাঁচেক আগে 'দ টেলিগ্রাফ’ পত্রিকায় প্রকাশিত রঞ্রিত রায়চৌধুরীর 
নিবন্ধ দলিত দাহ ইন মহাভারত’-কে পটভূমি করে দুলাল কর-এর নাটক দলিত দাহন মহাভারতে’ অভিনীত হয় হালিশহর 
সাংস্কৃতিক সংস্থার প্রযোজনায়। অল্পখ্যাত এক লিট্‌ল ম্যাগাজিনে অল্প সংখ্যায় ছাপানোঁও হয়েছিল সে সময়, মানুষের কাছে পৌঁছয় নি 
বিশেষ । এরপর কিছু সংযোজন ও পরিমার্জন ঘটিয়ে রচিত হলো নাটক - 'দাহন | “উৎস মানুষ’-এর এই সংখ্যায় ছাপা হলো তার প্রথমাংশ। 
আগ্রহী সংগঠন বা ব্যক্তিরা এ-নাটক অভিনয়ের জন্য ‘হালিশহর সাংস্কৃতিক সংস্থা’ কিংবা “পথসেনা-র সঙ্গে যোগাযোগ করতে পারেন ।-_ স.ম. 


[পর্দা। পর্দার সামনে (এযারেনার ভিতরে ) বেঞ্চ। বেঞ্চের 
সামনে কনসার্ট পার্ট ও অভিনেতা | অভিনেত্রীরা । তাদের সামনে 
বাচ্যযন্ত্র ঢোল, বাশি, জজ, ধামসা, বায়! ইত্যাদি । অনেকখানি 
যাত্রার স্টাইলে সামনে অঙ্গন বা অভিনয় ক্ষেত্র। জাজ-এর 
ঝনঝন মৃদু শব্দ - একটি কুকুররূপী অভিনেতা আসে হেলেছুলে, 
মন্থর গতিতে খ্যারেনার মধ্যভাগে এসে বসে। পেছনে কারোর 
আসার প্রতীক্ষায় দাড়ায়, তাকায়, লেজ নাড়ে, এগোয়-পিছোয় । 
আলো সামান্য কমে আসে । একটা গান ভেসে আসে। আবহ 
ক্লান্তির, অবসাদের, উদ্দাসীনতার। গানের মধ্যে যুধিষ্ঠির, 
মহাভারতের ধর্মপুত্র প্রবেশ করে ক্লান্ত, অবসন্ন পদক্ষেপে, হতাশা 
নেই আছে উদাশীনতা এবং আশা । ] 
গান ॥ আমার ঘাবার বেলায় পিছু ডাকে 
ভোরের আলে! মেঘের ফাকে ফাকে ॥ 
বাদল প্রাতের উদাস পাখি উঠে ডাকি 
বনের গোপন শাখে শাখে পিছু ডাকে ॥ 
ভর! নদী ছায়ার তলে ছুটে চলে - 
খোজে কাকে, পিছু ডাকে। 
আমার প্রাণের ভিতর সে কে থেকে থেকে 
দিবা গ্রাতের উতলাকে পিছু ডাকে ॥* 
[ গান শেষ হলে রথারোহনে অবতীর্ণ হন দেবরাজ ইন্দ্র] 
ইন্দ্র॥ যুধিষ্ঠির ! 
যুধিষ্ঠির ॥ ( চমকে ) কে! টি 
ইন্দ্র ॥ আমি ইন্দ্র। 
[ যুধিষ্ঠির করজোড়ে প্রণাম জানায়, ইন্দ্র আশীর্বাদস্থচক হাত 
তোলে, অন্ত হাতে বঞ্জ। ] 
ইন্দ ॥ (যুধিষ্ঠির মুখ তুললে) এস, আমার রথে ওঠ। এস, আমার সঙ্গে এস । 


* ন্বরলিপি-_গীতমালিকা ২য় খণ্ডে পাওয়া বাবে। 


উৎস মানুষ [ জানুয়ারি '৯৬| ৪ 


যুধি ॥ দেবরাজ ইন্দ্র, আমার ভ্রাতার! এবং স্বকুমারী ত্রপদরাজপুত্রী দ্রৌপদী 
পথে পড়ে আছেন, তাদের ফেলে আমি যেতে পারি না। আপনি 
তাদেরও সঙ্গে নিয়ে চলুন | 
ইন্দ্র॥ ভরতশ্রেষ্ঠ তার! দেহত্যাগ করে আগেই স্বর্গে চলে গেছেন। শোক 
কোরো! না, তুমি সশরীরে সেখানে গিয়ে তাদের দেখতে পাবে | 
[ কুকুরটি যুধিষঠিরের গা ঘেঁষে দীড়ায়। ] 
যুধি ॥ দেবশ্রেষ্ঠ, এই কুকুর আমার ভক্ত । একেও আমার সঙ্গে নিতে ইচ্ছা 
করি। নতুবা আমার পক্ষে নির্দয়তা হবে । 
ইন্দ্র॥ মহারাজ, তুমি আমার তুল্য অমরত্ব, এশ্বর্ধ, সিদ্ধি ও স্বর্গ সুখের 
অধিকারী হয়েছ, এই কুকুরকে ত্যাগ কর তাতে তোমার নির্দয়তা 
হবে না। 
যুধি ॥ সহস্রলোচন, আমি. আর্ধ হয়ে অনার্ধের আচরণ করতে পারি নাঁ। এই 
ভক্তকে ত্যাগ করে আমি দিব্য-এশ্বর্ধও চাই না। 
ইন্দ্র ॥ যার কুকুর থাকে সে স্বর্গে যেতে পারে না। ধর্মরাজ তুমি কুকুর ত্যাগ 
কর। 
যুধি | মহেন্দ্র, ভক্তকে ত্যাগ করলে ব্রদ্মহত্যার তুল্য পাপ হয়। নিজের 
সুখের জন্য আমি এই কুকুরকে ত্যাগ করতে পারি না। প্রাণ বিসর্জন 
দিয়েও আমি ভীত অসহায় আর্ত দূর্বল ভক্তকে রক্ষা করি। এই আমার 
ব্রত। 
কোরাস ॥ ধন্য, ধন্য, কী অনন্ত করুণার সাগর _ সত্যবাদী যুধিষ্ঠির । একটি 
ক্ষুদ্র প্রাণীর জন্য, একটি অস্পৃশ্য প্রাণীর জন্য কী অসাধারণ মমতা 
তোমার তুমি কুলশ্রেষ্ঠ- পরম ধামিক । 
[যেন স্বর্গের সমস্ত দেবতারা ধন্য ধন্য করে উঠলেন। যুধিষ্ঠির 
তাদের প্রণাম করলেন / এখানে দর্শককে । ] 
যুধি ॥ ( মাথা তুলতেই চমকে ) এ কি! তুমি কে! (স্বগতোক্তি ) উঃ কি 


বীভৎস! 
[ একজন পোড়া মানুষ । সর্ধাঙ্গ কাঁলো ব্যাণ্ডেজ্ দিয়ে মোড়া । ] 


৯৯ 


পোড়া মানুষ ॥ আমি একজন হতভাগ্য মানুষ । 

যুধি ॥ এক কুৎসিত কেন। কোনে! প্রেতাত্মা নয় তো। অথবা ছদ্মবেশী 
কোনো দেবতা ! ( স্বগতোক্তি ) কে তুমি? কি চাও? 

পোড়া মানুষ ॥ আমার একটি প্রশ্ন আছে প্রভু । 

যুধি ॥ কি তোমার প্রশ্ন, যার জন্য সমগ্র ন্ব্গারোহনের পথ অনুসরণ করে 
তুমি এখানে এসেছ! 

পো মা ॥ আমাকে বলুন ধর্মপুত্র একটি কুকুরের থেকে কি একটি মানুষ 
নিকষ্ট? 

যুধি ॥ এ প্রশ্নের অর্থ কি? 

পো মা ॥ যদি কোনো মানুষ একটি প্রাণ রক্ষা করেন তাহলে কী তার প্রাপ্য? 

যুধি | কৃতজ্ঞতা । 

পোমা॥ (আশ্বস্ত হয়ে ) কুত্তিপুত্রের জয় হোক। আমি জানতাম, আমি 
জানতাম আপনার উত্তর যথার্থ হবে। কিন্তু কোনো মানুষ যদি তা না 
করে? 

যুধি ॥ তাহলে সে অকুতজ্ঞ। কিন্তু তুমি আমাকে এ সব প্রশ্ন করছ কেন? 
আর কেনই বা সেটা এখন এখানে - পৃথিবীতে বসবাস কালে আমি 
বহু কঠিন সমস্তার সমাধান করেছি। 

পো মা | পৃথিবীতে থাকার সময় আপনার সাথে দেখ! করা! কোনো মতেই 
সম্ভব ছিল না। আমি সত্যিই হতভাগ্য । 

যুধি | আশ্চর্য ৷ 

পো মা॥ বহুদিন আগে যেদিন দ্ৰোণ কর্তৃক সরসন্ধানে আহুত ইয়ে কৃত্রিম 
পাঁখিটির ওপর দৃষ্টি নিবদ্ধ করতে পারলেন না -_ পক্ষী, বৃক্ষ, উপস্থিত 
আচার্য ও ভ্রাতৃবৃন্দ - সবই একসঙ্গে আপনার চোখে পড়ল- সমগ্র 
প্রাণীকুল জেনে নিল আপনার অহিংস মনের পরিচয় । 

যুধি ॥ ভূল, আগন্তক তুমি ভুল বললে-এই ঘটনা শরক্ষেপণে আমার 
অপটুতাই প্রমাণ করেছিল । 

পোমা॥ আপনি যদি অস্ত্র চালনায়, শরক্ষেপণে আপনার তৃতীয় ভ্রাতার 
ন্যায় পটু হতেন, বীরত্বের দত্ত আপনাকে হিংসা-বিমুখ হতে দিত না। 

যুধি ৷ কে জানে হয়তো বা - 

পো মা॥ “আমি একটি পিঁপড়েকেও আঘাত করতে চাই না", একথা 
বলার মতো অধিকার মহাভারতে/ ভূভারতে একমাত্র আপনারই আছে। 

যুধি ॥ তোমার জয় হোক। 

পো মা ॥ আপনি ভীমের হাত থেকে হিড়িশ্বাকে রক্ষা! করেছিলেন। 

যুধি ॥ নারী হত্যা মহাপাপ - ধর্মের এই নির্দেশ 

পো মা ॥ অঙ্গারপর্ণের প্রাণদান করলেন আপনি । আপনার অন্গরোধেই 
অজু মুক্তি দিল গন্ধর্বরাজকে । 

যুধি ॥ গন্ধর্বরাজ ভার্যা আমার শরণাগত ছিল। আশ্রিত এবং শরণাগতের 
প্রাণরক্ষা। করা আমার কর্তব্য। 

পো মা ॥ বহুকাল আগে আমরা আর এক নারী, আমার নিষাদী মা, ছিলাম 

আপনার আশ্রিত। 

যুধি ॥ নিষাদ ! ( অস্পষ্ট স্থৃতি ভেসে ওঠে ) 

পো মা ॥ যনে পড়ছে! মনে পড়ছে ধর্মপুত্র ? কিভাবে আপনি আমাদের 
আশ্বস্ত করেছিলেন । 

যুধি ॥ আমি স্বরণ করতে পারছি না। 

পো মা॥ ওঃ! কেউ আমাদের মনে রাখে নি। 

যুধি ॥ কেউ মনে রাখে নি! 

পোমা॥ বড় আশা ছিল। আপনি, একমাত্র আপনি-ই মনে করেন সকল 
বর্ণের শংকরত্ব আছে, সেইজন্য মানুষের জাত নির্ণয় নিরর্থক । আপনার 
যুক্তির ঝজুতা, মহানুভবতাই পারে আমাদের নিষাদ জীবনের মুক্তি 
ঘটাতে । 

যুধি ॥ নিষাদ | ( আবার অস্পষ্ট স্মৃতি ভেসে আসে) 

পোমা॥ হ্যা নিষাদ । বলুন আপনি আমাকে চিনতে পারছেন? 

যুধি ॥ যদি আমি সারাজীবন কোনো ভালো কাজ করে থাকি, যদি কুরু- 
ক্ষেত্রের যুদ্ধে ধর্মেরই জয় হয়ে থাকে, আমি ধর্মপুত্র রূপে খ্যাত হয়ে 
থাকি-তাহলে তুমি বিশ্বাস কর, তুমি আমার অচেনা । এই মুহূর্তে 
আমার কিছু দেবার নেই। তবু বল তুমি কি চাঁও। 

পোমা॥ দান আপনি সারাজীবন করেছেন । আজ কিছু নিতে চাই না, 
দিতে চাই। 

যুধি ॥ কী? 

পো মা॥ আমাদের পুতিগন্ধময় ছবিসহ জীবনের বেদনার ভাগ । 

যুধি ॥ শোন, আমি তোমার তামাশার পাত্র নই । পথ ছাড়। 

পো মা॥ আপনার মতো ঝঙ্জু, লঙ্জাশীল, বদান্য, সত্যবাদীর পক্ষে ক্রুদ্ধতা 
মানায় না। 

যুধি ॥ আমি তোমাকে বুঝে উঠতে পারছি না। যেতে দাও আমাকে - পথ 
ছাড়। 

পো মা॥ শান্ত হোন অজাতশক্র। স্বর্গে যেতে চাইলে এত উত্তেজিত হলে 
চলে ! সমস্ত পৃথিবী আপনাকে ধর্মপুত্র বলে জানে, আমিও অবশ্য মৃত্যুর 
আগে তাই জানতাম । আপনার জয়গান করতাম। হে কুস্তিপুত্র একবার 
- শুধু একবার বলুন, আপনি আমাকে চিনতে পেরেছেন । 

যুধি ॥ তুমি জান আমি যুধিষ্ঠির যে সর্বদাই সত্য কথা উচ্চারণ করে। 

কোরাস ॥ মিথ্যে কথা । 

যুধি ॥ গোটা পৃথিবী একথা বিশ্বাস করে। 


কোরাস 1 অশ্বত্থামা হতঃ-- অশ্বত্থাম| হত হয়েছেন **" 
[ যেন যুদ্ধক্ষেত্রে দূর থেকে মৃত্যু সংবাদ ভেসে আসছে ] 


যুধি ॥ যুদ্ধক্ষেত্রে ধর্মরক্ষায় মিথ্যা বললে পাপ হয় না। 
পো মাঁ॥ ( বিকটভাবে হেসে ওঠে পোড়া মানুষ ) 
কোরাস ॥ ( সেই হাসির রেশ টেনে চলে ) 

পো মা॥ ধর্মটা কি? 

কোরাল ॥ কি তোমার সেই ধন্ম ? সারাজীবন তুমি ধশ্ম ধন্ম করে গেলে। 
ধন্মটা কি? কি তোমার ধম্ম? 
যুধি ॥ ধর্ম অতীব সুক্ষ এবং ছুৰহ তত্ব যা সকলের বোঝা সম্ভব নয় । 
কোরাস ৷ পার্ধালী-ই-ই- 
[ দশ্য পরিবর্তন । দ্রৌপদী মালা গাথছে একমনে, একান্তে । 
কোরাস থেকে একজন দুঃশাসন হয়ে প্রবেশ করে । ] 
দুঃশাসন ॥ পাঞ্চালী, যুধিষ্ঠির ছাতসভায় ভ্রাতাগণসহ নিজেকে এবং তোমাকে 
পণ রেখে হেরেছেন। দুর্ধোধন তোমাকে জয় করেছেন। তুমি আমার 
সঙ্গে এস। 
দ্রৌপদী ॥ তুমি ছ্যুতকার ঘুধিষিরকে জিজ্ঞেম করে এস. তিনি আগে 
নিজেকে, না আমাকে হেরেছেন । 
দুঃশাসন ॥ যুধিষ্ঠির নিজে রাঁজসভার সম্মুখে এসে দাড়াতে তোমায় আজ্ঞা 
করেছেন । 
দ্রৌপদী ৷ দুঃশাসন, আমাকে রাজসভীয় নিয়ে যেতে চেও না। তুমি ধর্মাত্ধ! 
নীতিমান স্দন্তগণকে জিজ্ঞেস করে এস -ধর্মাসারে আমার কর্তব্য কী? 
দুঃশাসন ॥ তুমি নিজে গিয়ে সে প্রশ্ন করবে _চল। 
দ্রৌপদী ॥ আমি একবন্া রজঃস্বলা, আমাকে রাজসভায় নিয়ে যেও না। 
দুঃশাসন ॥ তুমি একবস্তরা বা বিবস্তা যাই হও, ছ্যতে বিজিত হয়ে দাসী 
হয়েছ। কৌরবদের ভজনা কর । 
দ্রৌপদী ॥ (অবস্থা খারাপ বুঝে উঠে সরে পড়তে চায় ) মন্দবুদ্ধি অনার্য । 
[ ছুঃশাসন চুলের মুঠি ধরে ] 
দুঃশাসন ॥ স্ত্রীদের একপতিই আর্ধশান্ত্রবিহিত। দ্রৌপদী তোমার অনেক 
পতি, অতএব তুমি বেশ্যা । 
( দুঃশাসন চুলের মুঠি ধরে একপাক খাইয়ে মুঠি ছেড়ে দেয়। 
দৌপদী আছড়ে পড়তেই...) [ দৃশ্য পরিবর্তন! রাজসভা ৷ সবার 
উপস্থিতির দরকার নেই । যুধিষ্ঠির আছে আর আছে ভীগ্ম ও 
দুঃশাসন । কোরাস থেকে ভীষ্ম উঠে আসে। ] 
দ্রৌপদী ॥ কুরুবৃদ্ধগণ, আপনার! দেখতে পাচ্ছেন না? আপনাদের কি প্রাণ 
নেই? কুলধর্মের মর্যাদা লঙ্ঘন নীরবে সহ করছেন? আমি প্রশ্ন 
করছি - ধর্মরক্ষায় আপনারা নীরব কেন? 
ভীম্ম ॥ ভাগ্যবতী, ধর্মতত্ব অতীব কুক্ম। আমি তোমার প্রশ্নের উত্তর দিতে 
পারছি না। 
কোরাস ॥ উত্তর নেই তবু প্রশ্ন কর । 
দ্রৌপদী ॥ হায় _ ধিক্‌ । 
কোরাস। প্রশ্নের দেওয়ালে মাঁথা কুটে মোরো না, ধর্মের দেওয়াল ভাঙো। 
বিকর্ণ_বিকর্ণ_ 
[ কোরাস থেকে বিকর্ণ উঠে আসে | 
বিকর্ণ॥ যাজ্ঞসেনী যা বললেন আপনারা তার উত্তর দিন। কুরুগণের মধ্যে 
জ্যেষ্ঠতম ভীষ্ম এবং ধৃতরাষ্ট্, মহামতি বিদুর, আচার্য দ্রোণ এবং কূপ 

আপনারা দ্রোপদীর প্রশ্নের উত্তর দিচ্ছেন না কেন? আপনারা কিছু 
বলুন বা না বলুন, আমি যা ম্যায় মনে করি তাই বলছি সকল পাণ্ডবই 
কষ্ণার স্বামী, অন্যদের অনুমতি ব্যতীত যুধিষ্ঠির নিজে বিজিত হবার পর 
পাঞ্চালীকে পণ রেখেছেন। অতএব দ্রৌপদী বিজিত হন নি। 
কোরাস ॥ বিছুর, ভীম্ম এবার ধর্মজ্ঞান ছেড়ে একটু কাগুজ্ঞান দেখাও? 
ভীম্ম ॥ আমি আগেই বলেছি কল্যাণী, ধর্মের গতি অতীব স্থন্ম, ধর্ম অতীব 
দুরহ্‌ তত্ব। ধর্মকে বোঝা যায় না। 
[ দৃশ্য পরিবর্তন | সবাই বেরিয়ে গেছে, আছে যুধিষ্ঠির ও 
পোড়া মানুষ ] 
কোরাঁস ॥ ধর্মকে বোঝা! যায় না । [ বারবার ] ধর্ম দুর্বোধ্য । 
পোড়ামান্ুষ ॥ যা বোঝা যায় না, তাকে মানা হবে কেন? 
যুধি | জগতে অনেককিছু আছে যা বোঝা যায় না-কিন্তু মান! হয়, 
মানতে হয়। 
পৌমা॥ কেন? 
যুধি | সমাজ শৃঙ্খলাকে বাঁচাতে । 
পো মা॥ সমাজ কী? শৃঙ্খলা কেন? 
যুধি ॥ চতুবর্ণাশ্রম ধর্মই হলো সমাজ, তাকে মানাই হচ্ছে শৃঙ্খলা । 
পোমা॥ আপনি নিজে মানতেন? যেহেতু সকল বর্ণের শংকরত্ব আছে 
তাই মানুষের জাত নির্ণয় নিরর্থক -- সর্পরূপী নহুষের প্রশ্নে আপনার 
উত্তর। আবার ধর্মরূপী বকের প্রশ্নে আপনি বলেছেন, বেদ বিভিন্ন, 
স্থৃতি বিভিন্ন, এমন মুনি নেই যার মত ভিন্ন নয়। ধর্মের তত্ব গুহায় 
নিহিত। তাহলে মন্থর মৃত মেনে পথের কথা বলছেন কেন? 
যুধি ॥ আমি তোমার প্রশ্নের উত্তর দিতে পারছি না । 
পো মা ॥ ধর্ম অতীব সক্ষম এবং দুরূহ তত্ব । তাই তো! 
যুধি ॥ হ্যা তাই । 
পো মা॥ যা আপনাকে একটি কুকুরের প্রতি প্রীত হতে শেখায়, কিন্ত 
মানুষের প্রতি নয়_তাই তো? 
যুধি ॥ তুমি অমন অধামিকের মতো কথা বোলো না। 
পো মা ॥ ধর্মে আমার কি যায় আসে, যা আমি বুঝি না। 
যুধি | যা বোঝ না, তা নিয়ে প্রশ্ন করো না। আমার পথ ছাড় । 
পো মা ॥ মানুষ বোঝে না বলেই প্রশ্ন করে। আমার প্রশ্ন আছে। আমি 
আপনাকে কিছুতেই যেতে দিতে পারি না। 
যুধি ॥ আমাকে ভয় দেখিও না প্রেতাত্মা । তোমার এটা অন্তত জানা 
আছে, আমি আমার সব শত্রকেই পৃথিবীতে পরাস্ত করেছি। 
[সকল অভিনেতা ও অভিনেত্রী পর্দার সামনে ও পেছনে (শুধু 
বাদকবৃন্দ ছাড়া ) এ্যারেনায় আসে টগবগ টগবগ ঘোড়া ছুটিয়ে । 
প্রথমে একত্রে উল্লাস বা কোলাহল, তারপর প্রবেশ। দু-দলে 
দলবদ্ধ হয়ে যুদ্ধ। তারপর দুজন দুজন ছড়িয়ে ছিটিয়ে । গদা, তীর, 
ঢাল, তলোয়ার, হাতাহাতি । (স্লো মোশান ) এবং কথ! - ] 

১॥ কৃষ্ণের পরামর্শে প্রথমে অজু দক্ষিণ হস্ত, পরে সাত্যকি শিরচ্ছেদ ১ এক রথ, এক হস্তী, তিন অশ্ব, পঞ্চপদাতি 
করল অন্তের প্রতি যুদ্ধরত, প্রায়োপবিষ্ট ভূরিশ্রবার । কোরাস ॥ এই নিয়ে হলো এক পত্তি। 

২ ॥ আড়ালে উরু না দেখালে মাথা মোটা ভীম মরত দুর্ধোধনের হাতে । ২॥ তিন পত্তিতে 

৩॥ ভীগ্মর কাছ থেকেই ভীষ্ম হত্যার পদ্ধতি জেনে. শিখপ্ডিকে খাঁড়া করালে । কোরাস ॥ এক সোনামুখ 

৪ ॥ সুদর্শন চক্র দিয়ে সূর্যকে আড়াল না করলে জয়দ্রথ মরত না, প্রতিজ্ঞার্থে ৩ ॥ তিন সোনামুখে 
পুড়ে মরত অজুনি। কোরাস ॥ এক গুল্ম 

৫ | হাঁয়, গুরু দ্রোণাচার্ঘ। ব্রাহ্মণ হয়েও ক্ষাত্রধর্মান্থরাগী । তোমার পরম ৪ ॥ তিন গুলে 
আৰ্য শিষ্য যুধিষ্ঠির, ভীম, অজুবন, নকুল, সহদেব আর ধৃষ্টদ্যুম্ন : পদাঘাত, কোরাস ॥ এক গণ 


কেশাকর্ষণ, শিরচ্ছেদ ৷ তুমি ছিলে অস্ত্ত্যাগী, শোকার্ত। ৫ ॥ তিন গণে 
৬ ॥ মৃত্যুকালে তোমার একান্ত অন্তগত - নিষাদ একলব্যের কথা ভেবেছিলে? কোরাস ॥ এক বাহিনী 
৭ ॥ নিরস্ত্র কর্ণ যখন খুন হলো? ১॥ তিন বাহিনী 
[ যুদ্ধ থেমে গেছে, কোরাস প্রশ্ন করে- ] কোরাঁস ॥ এক পৃতনা 


কোরাস॥ তোমাদের ধর্ম তখন কোথায় ছিল, কোথায় ছিল তোমাদের ২ ॥ তিন পৃতনায় 
শালীনতাবোধ যখন ধৃষটছায় গুরু দ্রোণাচার্যের কেশ আকর্ষণ করে খড়গা কোরাল ॥ এক চমু 
দিয়ে গলা কাটল? ধর্মযুদ্ধে ধন্ম কোথায়? তুমি বা তোমরা যুদ্ধে ৩॥ তিন চমৃতে 
বিপক্ষকে পরাস্ত কর নি, কেবল কৃষ্ণ বনাম কৌরবদের যুদ্ধে তোমরা কোরাস ॥ এক অনীকিনী 
কৃষ্ণের পক্ষে ছিলে | তাইজন্যই এত বড় মিথ্যা মনে আনতে পারলে । ৪ ॥ দশ অনীকিনীতে 
[কথা শেষে কোরাম যুধিষিরকে ঘিরে রাখে। যুদ্ধ শেষ। কোরাস ॥ এক অক্ষৌহিনী 


গান্ধারী আসে কুরুক্ষেত্র দর্শনে = ] [ কোরাস চলে যায় যুধিষ্ঠির একা গীতার শ্লোক আগড়ায়। ] 


গান্ধারী ৷ ওই দেখ কৃষ্ণ, --- ৃ | এরপর আগামী সংখ্যায়] 
গান্ধারী ॥ ওই দেখ, কৃষ্ণ, একাদশ অক্ষৌহিনীর অধিপতি ছূর্ষোধন রক্তাক্ত- 


দেহে গদা আলিঙ্গন করে শুয়ে আছে। আমার পুত্রের মৃত্যু অপেক্ষাও 
কষ্টকর একাধারে একাদশ অন্যধারে সাত অক্ষৌহিনীর পতিপুত্রহীনা 
নারীরা আলুলায়িত কেশে রণভূমিতে ধাবিত হচ্ছেন। তীর! তাদের 


পতিপুত্রের মন্তকহীন দেহ এবং দেহহীন মস্তক দেখে মৃছণ যাচ্ছেন । যোগাযোগের সেতু * মতামতের মঞ্চ 
ওই দেখ আমার পুত্র বিকর্ণের তরুণী ভার্ধা মাংসলোভী শুগালদের 
শোনো! । ওই শোনো উত্তরার বিলাপ - উত্তরা বলছে -বীর, তুমি নি 
রেখেছে! আমার কন্যা ছুঃশলা আত্মহত্যার চেষ্টা করছে আর পাগুবদের ৃ 
গালাগালি দিচ্ছে। হা হা, ওই দেখ, দুঃশলা পতির মস্তক না পেয়ে nD) 
চারদিকে ছুটে বেড়াচ্ছে। ওই দেখ, আর এক নারী ছিন্ন মস্তক পতির 
APDR- রর 
নি এর DR-এর স্টল, একুশে, পি. বি. এস 
[ কোরাম যারা যুধিষ্ঠিরকে ঘিরে রেখেছিল নামত! পড়ার মতো এবং অন্যান্য প্রগতিশীল বই-এর স্টলে 
করে নিচের কথাগুলো বলতে বলতে প্যারেড করার ভঙ্গিমায় 


১১১১১১১১১১৬১১৬১১১৯১৬১৬১১১৬৬৬৬১৬৬৬৬৬১১১১৬১৬১১১১১১১১৬১১১১১১১৬১১৬৩৬৬১৬১১১৬১১১৬১১৬১৬১১৬১০ 


আমাদের মিলনের ছ-মাস পরেই নিহত হলে। হায়! কর্ণের পত্বী 
জ্ঞানশৃন্ত হয়ে ভূতলে পড়ে গেছেন। শ্বাপদরা কর্ণের দেহের অল্পই 
দেহের সঙ্গে জুড়তে চাইছে। দ্রোণপত্ী কপী শোকে বিহ্বল হয়ে বই মেলায় পাওয়! যাবে 
পতির সেবা করছেন । বল মধুস্থদন তুমি কেন এ-যুদ্ধ হতে দিলে? 


বেরিয়ে যায় 1 ? ন্ধার চলে গেছে | যুধিষ্ঠির একা | I ২১১২২২২২২২২ 

গো-বাচাও আন্দোলনের কালো মেঘ 


ভবানীগ্রসাদ সান 


আগামী ১৪ জানুয়ারি, ১৯৯৬ তারিখে গঙ্গা-যমুন! (ও সরস্বতী )-র 
সঙ্গমস্থলে লক্ষাধিক মানুষের সমাবেশ হতে চলেছে । অবশ্য এর! নিজেদের 
“মানুষ” হিসেবে পরিচয় দিতে যতটা না আগ্রহী, তার থেকে বেশি আগ্রহী 
হিন্দু হিসেবে পরিচয় দিতে । এইসব হিন্দুদের জড়ো করবে ভারতের হিন্দু 
মৌলবাদীদের সবচেয়ে জঙ্গী যে অংশ, সেই বজরং দূল। এরা সারা দেশ 
জুড়ে গোহত্যা বন্ধ করার কঠোর শপথ গ্রহণ করবে । সমাবেশ সংগঠিত 
করার দায়িত্ব বজরং দল নিলেও, প্রধান উদ্যোক্ত! বিশ্ব হিন্দু পরিষদ ৷ বিশ্ব 
হিন্দু পরিষদের সাধারণ সম্পাদক অশোক সিংঘল জানিয়েছেন, 'গোহত্যার 
ওপর ) এই নিষেধাজ্ঞা আমরা যে কোনো মূল্যেই আদায় কবব। এবং 
যাই-ই ঘটুক না কেন, আমরা শেষ অব্দি লড়াই করব ৷ 

আসন্ন লোকসভা নির্বাচনের আগে সারা দেশ জুড়ে প্রবল হিন্দুত্বের 
হাওয়া তোলাই যে এমন মরিয়া আন্দোলনের প্রধান উদ্দেশ্য তা তার! 
গোপন করেন না। অর্থাৎ, গরুর প্রতি দূরদের চেয়ে, গাড়ির প্রতি 
আগ্রহই বেশি। মূল লক্ষ্য ধর্ম-নিরপেক্ষ ভারতকে হিন্দুরাষ্ট্রে পরিণত করা । 
তাই বিশ্ব হিন্দু পরিষদের সভাপতি জানিয়েছেন, ‘নির্বাচনের ওপর আমাদের 
আন্দোলন অবশ্যই প্রভাব ফেলবে ।” অযোধ্যার “বিতকিত' সেই সৌধ 
ভাঙ্গার আগে যেভাবে সংকীর্ণ হিন্দুত্ববাদী হাওয়া তোলার চেষ্টা করা 
হয়েছিল, গোহত্যা বন্ধের এই আন্দোলনকেও এ পর্যায়েই নিয়ে যাওয়া 
হবে। বিশ্ব হিন্দু পরিষদের যুব শাখার প্রধান মন্তব্য করেছেন, 'অযোধ্যার 
ওঁ সৌধ ভাঙার জন্য সরয়ু নদীর তীরে সাধুরা যেমন শপথ নিয়েছিল, 
এবারও সেটিই ঘটবে ।' বজরং দল ইতিমধ্যেই সারাদেশের কসাইখানার 
তালিকা প্রস্তুত করে ফেলেছে ৷ ১০০টি জিপগাড়ি করে দেশের ৬০০ জেলায় 
তারা ঘুরবে এবং তীব্র প্রচার চালাবে । এইসব জিপগুলিকে ডাকা হবে 
‘গো-রক্ষা রথ’ নামে । কসাইখানাগুলিকে জোর করে বন্ধ করে দেওয়ার 
চেষ্টা হবে । 

কিন্তু ব্যাপারটি যে এখানেই শেষ হবে না তাতে কোনে সন্দেহ নেই। 
গরুর সঙ্গে হিন্দুত্বের একটা সম্পর্ক গড়ে উঠেছে। শুয়োরের মাংস খাওয়া 
যেমন মুসলিমদের পক্ষে একান্তই ধর্মবিরোধী ব্যাপার, হিন্দুদের ক্ষেত্রে 
গোমাংস প্রসঙ্গেও একইভাবে ব্যাপারটি সত্যি। হিন্দুরা গরুকে তাদের 
মা" হিসেবে গণ্য করে। ধর্ম বা হিন্দুধর্ম বলতে আর যাই-ই বোঝাক না 
কেন, এই হিন্দুবাদীদের কাছে গোহত্য। নিবারণের সঙ্গে তা একেবারে আষ্টে- 
পৃষ্ঠে যুক্ত। রাষ্ট্রীয় রাজনৈতিক কর্তৃত্ব লাভের জন্য তারা বিষয়টিকে হিংস্র 
পর্যায়ে নিয়ে যেতেও দ্বিধা করবে না। 

বিশ্ব হিন্দু পরিষদ ও রাষ্ট্রীয় স্বয়ং সেবক সংঘ সহ হিন্দুত্ববাদী এইসব সংস্থা 

ও তার সাধুরা অতি উত্তেজক গ্ররোচনামূলক কথাবার্তা ইতিমধ্যেই বলতে 
শুরু করে দিয়েছেন। গত অক্টোবরে সমাপ্ত হওয়া তিন সপ্তাহব্যাপী 
“একাত্মতা যাত্রাতেই তার আচ পাওয়া গেছে । আসলে এই “একাত্মত| 
যাত্রার 'শো"টি ছিল কতিপয় হিন্দুদের একাত্ম করার যাত্রা, _ সর্ব-মানবিক 
এক্য বা ভারতীয়দের একাত্ম করার উদ্দেশ্য নয়। তাই মহারাষ্ট্রের বাসটেক-এ 
এই যাত্রা-র এক সাধু হুঙ্কার ছেড়ে শ্রোতাদের আহ্বান জানিয়েছে, ‘যার! 
গরুর এক বিন্দু রক্তপাত করে তাদের শিরচ্ছেদ করতে হবে।, এর আগেও, 
অযোধ্যার. সৌধ ধ্বংস করার আগে, ফৈজাবাদের নানা এলাকায় দেওয়াল 
লিপি ছিল, ‘যারা গোহত্যা৷ করে তাদের মৃত্যু চাই।” তারই ধারাবাহিকতায় 
অক্টোবরের ২০ তারিখে, এ ঘাত্রা”র অন্তিম দিনে অশোক সিংঘল 
বিভ্রান্তিকর ও আবেগমথিত ভাষায় জানিয়েছেন, এদেশে প্রতিদিন 
৫০০০০ ( পঞ্চাশ হাজার ) গোহত্যা কর! হয় এবং “দেশের প্রতিটি নদী 
বেয়ে গোরক্ত বয়ে চলেছে । ধর্মাচরণ করার কোনো স্থান আর এখানে নেই !' 

আসন্ন এই ভয়াবহ হিন্দু মৌলবাদী কর্মস্থচীর প্রাকৃ-মুহূর্তে মনে আসে, 
সত্যিই কি এভাবে গোহত্যা বন্ধ করা আমাদের দেশের জনসাধারণের 
আশু কর্তব্য ? আর কোনো সমস্তা নেই ? আর কোনো প্রাণীর হত্যা রোধ 
করারও কি প্রয়োজন নেই ? রাজনৈতিক উদ্দেশ্্প্রণোদিত এই মৌলবাদী 
জঙ্গী কর্মস্থচী শুধু বিপুল সংখ্যক জন্মস্থত্রেহিন্দু ভারতীয়দেরই বিভ্রান্তই 
করবে না, এই স্থযোগে বিশেষত মুসলিম ধর্মে বিশ্বাসী কয়েক কোটি 
ভারতীয়দের বিরুদ্ধেও আবার নতুন করে স্বণ| ও হিংসার বিষবাণ্প নিক্ষেপ 
করবে। এসবের ক্রিয়া-প্রতিক্রিয়ায় ভয়াবহ দাঙ্গা ও নরহত্যা ঘটা অসম্ভব 
নয়। কয়েকটি গরু বাচাতে কয়েক শত মানুষ প্রাণ দেবে। 

এটা ঠিকই যে অকারণে কোনে] প্রাণী হত্যা অবশ্যই নিবারণ করা 
দরকার | প্রাকৃতিক কারণে কিছু বিলুপ্ত প্রায়, বিরলপ্রদাতির বা বিপন্ন 
অস্তিত্বের প্রাণী হত্য। নিষিদ্ধ করারও প্রয়োজন আছে। কিন্তু আমাদের দেশে 
গরু এ রকম কোনো প্রাণী নয়। তাছাড়া এখন এদেশে আইন করে বাছুর 
হত্যা নিষিদ্ধ। মুসলিম ধর্মাবলম্বীরা এবং না-ধামিক ও অহিন্দু অন্য ধর্মের 
অনেকেও গোমাংস খান। একারণে কিছু গোহত্যা এদেশে হয়ই। আর, 
হিন্দুঅহিন্দু যেই থাক না কেন স্থসিদ্ধ স্থপাক গোমাংস কারোরই কোনো! 
ক্ষতি করে না, খেতেও সুস্বাদু । এতে প্রোটিন থাকে শতকরা ২২৬ ভাগ। 
( ছাগলের মাংসে ২১ ৪ ও মুরগীর মাংসে ২৫'৯ ভাগ ৷) হিন্দুরা যেমন ছাগল, 
পাঠা বা মুরগীর মাংস খান, মুসলিমরাও তেমনি গরু-ছাগল-মুরগী খান। 
এইসব ধামিক ( হিন্দু বা মুসলিম ) ঈশ্বরবিশ্বাসীরা৷ যদি ঈশ্বরের সৃষ্টি (?) 
ছাগল মুরগীই খেতে পারেন তবে ‘তারই’ স্থানটি গরু বা শুয়োর খেতে আপত্তি 

কোথায়? আর প্রাণীর প্রতি দরদই যদি প্রধান কারণ হয় তবে শুধু 
গোহত্যা কেন, শুয়োর-ছাঁগল-ভেড়া-মুরগী ইত্যাদির হত্যাও কেন নিষিদ্ধ 
করার আন্দোলন হবে না? এসবের উত্তর খুব একটা কঠিন নয়। এ ঈশ্বরের 
দানের প্রতি বা প্রাণীর প্রতি মমত্ববোধ_ এসব কিছুই এ “মহাত্মাদের, 
নেই। যেহেতু গরু হিন্দুদের নমন্ত এবং বিশেষত যেহেতু মুসলিমরা গোমাংস 
থান, অতএব যেভাবে হোক গোহত্যা বন্ধের আন্দোলন করে হিন্দুদের ধর্ম- 
বিশ্বাসে সুড়স্থড়ি দিতে হবে, তাদের সংগঠিত করে নিজের জালে আটকাতে 
হবে ( যাতে তারা ভোট দিয়ে গদি দেয় ও হিন্দরাষ্ট্র গড়া যায়), মুসলিমদের 
বিরুদ্ধে দ্বণা ও দ্বেষ ছড়াতে হবে _ এই-ই আন্দোলনকারীদের প্রধান লক্ষ্য । 
কিন্তু হিন্দুত্ব জিনিসটি যে কী, তা নিয়েই নানা বিতর্ক আছে। এই সব 
হিন্দুরা যদি বলেন যে, তীর! বেদ মানেন না, বৈদিক যুগের মুনিখষিদের তারা 
দ্বণা করেন ও হিন্দুধর্মের শক্র বলে মনে করেন তবে আলাদা কথা । তা যদি 
না বলেন, তবে তো এটি সবার জানা যে, এ আমলে ‘হিন্দুদের’ মধ্যে 
গোমাংস খাওয়া একটি স্বাভাবিক ব্যাপারই ছিল। আর এইমব হিন্দুরা 
যদি বেদ মানতে চান তবে তাদের কৃষ্ণুর্বেদের মৈত্রায়ণীয় শাখার অন্তর্ভুক্ত 
মানব গৃহন্থত্রের সেই নির্দেশটিও মানতে হবে যেখানে স্পষ্ট নির্দেশ রয়েছে 
যে, বাড়িতে অতিথি এলে তাকে গোমাংস দিয়ে আপ্যায়ন করতে হবে এবং 
সঙ্গে চারজন ব্রাহ্মণকেও আমন্ত্রণ করে গোমাংসে আপ্যায়িত করতে হবে। 
অর্থাৎ ব্রাঙ্মণরাও যে পাত পেড়ে গোমাংস খেত তাতে সন্দেহ নেই। 
আসলে মৌলিক ধর্ম বা হিন্দুধর্মের সঙ্গে মূলগতভাবে গরু বা গোমাংসের 
কোনো সম্পর্ক ছিল না। ধর্মের অর্থ বা তাৎপর্য আসলে অন্য যাই হোক না 
কেন, একটি বিশেষ প্রাণীর মাংস খেলে বা তাকে মারলে এ ধর্ম নষ্ট হয়ে 
যাবে ত। আদৌ নয়। ধর্ম যদি এত ঠুনকো হয় তাহলে তাকে নিয়ে কাজ 
কারধার করাও মুশকিল। গোমাংস খাওয়া না-খাওয়ার ব্যাপারটি 
পরবর্তীকালে হিন্দুধর্সে আরোপিত একটি বাহিক আচার মাত্র। বৈদিক 
আমলে মুনিখষি ও সাধারণ মানুষদের দ্বারা ব্যাপকভাবে গোমাংস খাওয়ার 
কারণে এবং বিশেষত যজ্ঞের বলি হিসেবে গোহত্যা করার জন্য, এক সময় 
অনুভব করা যায় যে, দেশে গরুর আকাল দেখা দেওয়ার পরিস্থিতি সৃষ্টি 
হচ্ছে । অর্থাৎ, একদিকে যেমন এ সময় হিন্দুরাই ব্যাপক গোহত্যা করত 
(তখন কোনো মুসলিমই ছিল না), তেমনি চাষবাসে অত্যাবশ্তক ও ছুধ- 
ঘি-মাখনের যোগানদার এই গরুকে নিশ্চিহ্ন হওয়ার হাত থেকে বাঁচানোর 
জন্য নিতান্তই প্রাকৃতিক ও অর্থ নৈতিক কারণে গোহত্য। বন্ধের শুভ ও সুস্থ 
উদ্যোগ নেওয়| হয়। কিন্তু সমাজের নেতৃস্থানীয় ব্যক্তিরা অনুভব করেন, 
শুধু মৌখিক নির্দেশ দিয়ে একাজ করা সম্ভব হবে না। তাই তাকে ধর্মের 
সঙ্গে গভীরভাবে যুক্ত করা হলো । রুঁষিজীবী এ সমাজের কাছে হলকর্ষণের 
একমাত্র বা প্রধানতম উপায় ছিল গরুকে দিয়ে লাঙল করা । সেই গরু যদি 
না থাকে তবে পুরো অর্থনীতিই ভেঙে পড়বে । তাই গোমাংস খাওয়া তে 
বটেই, গোহত্য! করাটাকেই একটি চরম ধর্মীয় অনাচার হিসেবে প্রচার করা 
হলো। বেদ উপনিষদে এই ধরণের প্রচার না থাকলেও পরবর্তীকালের 

প্রচারমূলক ধর্মীয় সাহিত্যে (যেমন পুরাণ ইত্যাদি ) এবং সাংবিধানিক 
রচনায় (যেমন মন্ুদংহিতা ইত্যাদি) অত্যন্ত জরুরি ভিত্তিতে ও গুরুত্বের 
সঙ্গে এই কাজ করা হলো। আর ফলও ফলল অচিরেই । সার! দেশ জুড়ে 
ব্যাপক প্রচারের ফলে দু-এক শতাব্দীর মধ্যেই সারা দেশের গরিষ্ঠ অংশ 
ধর্মভীরু মানুষ গোমাংস খাওয়াকে চরমতম অহিন্দু কাজ ও গোহত্যাকে 
হিন্দুধর্মবিরোধী হিসেবে বিশ্বাস করে ফেলল । যাঁরা এমন কাজ করে তাদের 
সামাজিকভাবে বয়কট করা! শুধু নয়, তাদের কঠোর শাস্তির ব্যবস্থ। হলো । 

এবং ব্যাপারটি শুধু সংখ্যাগরিষ্ঠ হিন্দুদের দেশ ভারত বলে নয়, গরুনির্ভর 
কৃষিব্যবস্থার সব দেশেই কমবেশি করা হয়েছে । যেমন চীনে । মাও সে তৃং 
১৯২৭ সালে হুনানে কৃষক আন্দোলনের তদন্ত রিপোর্টে জানিয়েছিলেন, 
বলদ কৃষকদের একটি মূল্যবান সম্পদ। “এ জীবনে বলদ হত্যা করলে 
পরের জীবনে তুমি বলদ হবে”_ কথাটি প্রায় ধর্মীয় অনুশালনে পরিণত 
হয়েছে ।"**ক্ষমতা অর্জন করবার আগে কৃষকরা বলদ হত্যার বিরোধিতা 
করতে কেবল ধর্মীয় অন্ুশাসনের দোহাই দিতে পারত।***কৃষক সমিতি 
গড়ে উঠবার পর তাদের ক্ষমতা বিস্তৃত হয়েছে এবং শহরে তারা বলদ হত্যা 
নিষিদ্ধ করেছে ।*., গৌতম বুদ্ধ স্থত্তনিপাত-এ মন্তব্য করেছিলেন, গরু 
আমাদের বন্ধু, বাঁবা-মা-আত্মীয়ের মতে], কারণ চাষবাস ওদেরই ওপর নির্তর 
করে। তারা খাদ্য, শক্তি, উজ্জ্বল গাত্রবর্ণ ও স্থখ প্রদান করে|? 

স্পষ্টত, যদি মানুষেরই বাস্তব প্রয়োজন থাকে তবে শুধু গরু কেন অন্য 
যে-কোনো প্রাণীকেই, হত্যার হাত থেকে রক্ষা মানুষই করে। আর এখন 
এ ছু-হাজার বছর আগেকার পরিস্থিতি আর নেই । গরু না হলে লাঙ্গল বা 
চাষবাস হবে না, এখন আর সত্যি নয়। বরং গরু ছাড়া আধুনিক পদ্ধতির 
লাঙ্গল ও চাষে ফসল উৎপাদন বেশিই করা ঘায়। দুধ ঘি মাখন ইত্যাদির 
জন্য পরিকল্পিত গো-পালন ও গো-প্রজনন পক্তবিজ্ঞানে যথেষ্ট গুরুত্ব দিয়েই 
বিবেচিত হয়। এ অবস্থায় গঙ্গা-যমুনার সঙ্গমে দাড়িয়ে লক্ষাধিক হিন্দুর 
গো-রক্ষার জন্য হিংস্র শপথ যেমন হাস্যকর, তেমনি উদ্েশ্যপ্রণোদিত। একে 
যে-কোনোভাবে প্রতিহত করাই শুভবুদ্ধির লক্ষণ। কারণ গো-রক্ষায় এই 
জঙ্গী আন্দোলন দাঙ্গা ও বিভিন্ন ধর্মীয় সম্প্রদায়ের মধ্যে অবিশ্বাম আর 
বৈরিতাই শুধু সৃষ্টি করবে না, তা একটি অবান্তর যুগান্ুপঘোগী বিষয়ে 
বিপুল সংখ্যক হিন্দুকে বিভ্রান্তও করবে। 

জানুয়ারির পরিকল্পিত গো-রক্ষা আন্দোলনের মতো একটি ষড়যন্ত্রমূলক 
আন্দোলনকে মানুষের শুতবুদ্ধিই প্রতিহত করবে _ এ আশা অমূলক নয়। 
হিন্দৃত্ববাদীরা তাদের সর্বনাশা আন্দোলনের রঙ্গভূমিতে গরুর লেজ ধরে 
উঠে আসতে চাইছে । সমস্ত ধর্মনিরপেক্ষ মানবতাবাদী ব্যক্তি ও রাজনৈতিক 
কর্মীরা সক্রিয়ভাবে এর আশু মোকাবিলা না করলে বড় বেশি দেরি 
হয়ে যাবে মনে হয়। 
তথ্য-সূত্ৰ : 

১, ‘ইণ্ডিয়া টুডে’, ১৫, ১১০৯৫ | ২. “শরীর ঘিরে সংস্কার’, ভবানী প্রসাদ সাহ। 

৩, ‘ইতিহাদের আলোকে বৈদিক সাহিত্য’, সকুমারী ভট্টাচার্য । 

পূর্ণ মনুষ্যত্বের সাধক বিজ্ঞানী জোসেফ নীড হাম 


বাস্থুদেৰ মুখোপাধ্যায় 


১৯৯৫ সালের ২২ মার্চ জোসেফ নীডহাম ৯৫ বছর বয়সে অন্তিম শয্যায় 
শায়িত হলেন । নিশ্চয়ই কেউ বলবেন না, যে তার অকালমৃত্যু হয়েছে। 
তনু জ্ঞান, ধী ও মানবিক গ্রণাবলীতে জড়িত এমন এক একজন মানুষ 
থাকেন যাদের সমাজ অভিভাবকের মতে চিরকালের জন্য চায় । বিশেষত 
আজকের এই যন্তরণাক্লিষ্ট সময়ে তিনি ছিলেন আমাদের পথের দিশারী | জানি 
না, তার মৃত্যুজনিত শূন্যতা কতদিনে পূর্ণ হবে। তবে উৎস মানুষ” তাকে 
অন্তর থেকে শ্রদ্ধা জানাবে, কেন না এই সভ্যতার গোড়ার কথাটা যে “মানুষ’ 
ও তার মানবিক গুণাবলী, একথাঁটা অনেক জোর দিয়ে নীভ্হাম 
বলে গেলেন। 

নীড্হাম (১৯০০ _ ১৯৯৫) কেমত্রিজে গবেষণা করতেন। শুরুর কাজ ছিল 
ভ্রণবিদ্যার রপায়ন নিয়ে । তিন ও চার দশকে এই সম্পর্কে তার কাজ সমস্ত 
বিজ্ঞানীমহলে বিপুল আলোড়ন তোলে। কিন্তু শুধু এইসব বিজ্ঞানের গবেষণায় 
তিনি যেন সন্ত হলেন না। একটি প্রতিভার যে কত বিভিন্নদিকে বিচরণ- 
ক্ষেত্র হতে পারে, বিচিত্রমুখী হতে পারে, নীড্হামকে জানলে তা অনুধাবন 
করা যয়ি। তিনি তাঁর চর্চার বিষয় পাণ্টে ফেললেন । বিজ্ঞানের কোনো 
একটি বিষয় নিয়ে গবেষণা! তার মনঃপূত হলো না। তার থেকে তিনি 
বেশি আগ্রহী হয়ে পড়লেন মানবসভ্যতার ইতিহাসে বিজ্ঞানের গবেষণার 
মধ্যে । এই চর্চার মধ্যে তিনি খু'জে পেলেন চীনের প্রাচীন সভ্যতার বিজ্ঞান, 
প্রযুক্তি ও করণকৌশলের বিকাশের ভূমিকাকে। বিজ্ঞানের ইতিহাসচর্চায 
তীর মতো এতবড় কাজ বিংশ শতাব্দীতে কেউ করে নি। তার কাজের 
ফল্বরূপ ১৬টি খণ্ডে চীনদেশের সভ্যতা! ও বিজ্ঞানের ইতিহাস সম্পর্কে রচনা 
প্রকাশিত হয়েছে এবং জানা যাচ্ছে এমন আরও ১৭টি খণ্ড প্রকাশিত হবে । 
এর থেকে অনুমান করা যায় কী বিপুল তার কর্মকাণ্ড ছিল। সারা পৃথিবী 
তার এই কাজের স্বীকৃতি দিয়েছে । বিজ্ঞানকে আমরা ইতিহাসের অংশ 
হিসাবে ভাবলেও এতদিন জেনে এসেছি ইতিহাস কীভাবে বিজ্ঞানকে 
প্রভাবিত করেছে । তিনি আমাদের জানালেন বিজ্ঞান কেমনভাবে 
ইতিহাসকে প্রভাবিত করেছে তাঁর প্রযুক্তি ও করণকৌশল দিয়ে । 

শুধু তার মেধা বা পাণ্ডিত্য নয় মানবতাবাদের যে নতুন ধারণা তিনি 
আমাদের দিয়ে গেলেন তার জন্যও তিনি প্রাতংস্মরণীয় হয়ে থাকবেন। 
বিজ্ঞান ও সমাজকল্যাণের মধ্যে মেলবন্ধন ঘটানোর মতো একটি দুরহ কাজে 
তিনি সারাজীবন ব্যাপৃত থেকেছেন । তাঁর চেষ্টাতেই UNECO থেকে 
UNESCO হয় যেখানে সাংগঠনিক ক্রিয়াকলাপে সক্রিয়ভাবে বিজ্ঞানের 
কাজকে যুক্ত করা হয় - সংযুক্ত হয় ‘5’ অক্ষর । 

আমাদের দেশ ভারতবর্ষে রেনেশীস হয় নি তাই এখানে ধর্ম থেকে 
মানবতাবাদ ও বিজ্ঞানকে আলাদা! করা যায় নি। যা ছিটেফোটা কাজ 

কলকাতাকে কেন্দ্র করে হয়েছে তার ফল ন্যনতম হলেও আমরা ভোগ 
করছি; সেটা হলো - আমাদের চিন্তাভাবনায়, কাজকর্মে, জীবনচর্চায় একটা 
আন্তরিক ধর্মনিরপেক্ষতা আছে য৷ ভারতের অন্তান্য রাজ্য প্রায় দুর্লভ ৷ 
ইওরোপে রেনে্সাস হওয়ার পর মানবতাবাদ আর বিজ্ঞান অনেক 
পরিমাণেই ধর্মের স্থান দখল করে নেয়। এবং তার ফলে যে মানুষের মঙ্গল 
হয়েছে তাতে কোনো সন্দেহ নেই । প্রযুক্তির উন্নতির মধ্যে দিয়ে বিজ্ঞান 
প্রতিনিয়তই মানুষের সামাজিক নানান প্রতিবন্ধকতা দূর করার কাজে লাগছে। 
কিন্তু এরই মধ্যে দিয়ে একটা বিপদের সম্ভাবনাও অস্কুরিত হয়ে উঠেছে । 
পাশ্চাত্য মননশীল দুনিয়ায় এক ধরণের “বিজ্ঞানসর্বস্বতা” অতি প্রবলভাবে 
মাথাচাড়া দিয়েছে! মাঁনবিকী বিদ্যাচর্চার মূল্য যেন কিছুই নয়_ এরকম 
একটা তাচ্ছিল্যের মনোভাব জেগে উঠেছে । এর ফলে মানবিক কাঠামোর 
ওপর আঘাত পড়েছে। পাশ্চাত্য ছুনিয়াই যেহেতু ‘আধুনিক’ বিজ্ঞানের 
ধারক ও বাহক তাই ঘ! কিছু পাশ্চাত্য বিজ্ঞানের ( = সভ্যতার ) অঙ্গ নয় 
তাকে ছোটো করে দেখার প্রবণতা! প্রবল হয়ে উঠেছে। বহু. পাশ্চাত্য 
বুদ্ধিজীবী নিজের অজান্তেই এক পশ্চিমকেন্দ্রিক মনোভাবের শিকার হয়েছেন। 
জোসেফ নীড্হাম ঠিক এই জাগ়গাটাতেই প্রচণ্ড প্রতিবাদ 
জানিয়েছেন। তিনি বলেছেন, রেনেসীস-এর আগে প্রাচ্য দেশগুলোতে 
বিশেষ করে ভারত ও চীনে বিজ্ঞান ও প্রযুক্তিতে যে অসাধারণ অগ্রগতি 
ঘটেছিল তাকে অগ্রাহথ করা মূর্থতারই নামান্তর । পাশাপাশি, বিজ্ঞানের সঙ্গে 
মানবিক মূল্যবোধের সমন্বয় ঘটানোর ওপর তিনি অপরিসীম গুরুত্ব দিয়েছেন। 
চীন দেশের ইতিহাসে কনফুশিয়াস এবং তাও-পন্থীদের রচনায় তিনি 
এক নৈতিক মূল্যবোধের কাঠামোর সন্ধান পান যা কোনো অর্থেই 
‘অলৌকিক’ নয়। এখানেই খ্ৰীষ্টীয় নৈতিক কাঠামোর সঙ্গে তাদের তফাৎ। 
খ্রী্টধর্মকেও তিনি ‘নৃতাত্বিক দিক থেকে গ্রহণ করেছেন, ধর্মতীত্বিক 
দিক থেকে নয়। তার বক্তব্য, খ্রীষ্টীয় নৈতিক কাঠামোর বাইরে বেরোতে 
না পারলে পাশ্চাত্য দুনিয়ার মুক্তি নেই। প্ররুতিকে নিছক প্রয়োজন 
হিসেবে দেখেছে বলেই শ্রী্টীয় প্রভাবাধীন বিজ্ঞান ও প্রযুক্তি আজকের 
ecological crisis ব| পরিবেশের ভারসাম্যের সংকট ডেকে এনেছে । 
তাই, নীড্হাম দুদিক থেকে আমাদের কাছে প্রয়োজনীয় - এক, তিনি 
বিজ্ঞানীদের পশ্চিমকেন্দ্রিকতার বিরুদ্ধে মুখর হয়েছেন ; ছুই, বিজ্ঞানসর্বস্বতার 
দোহাই দিয়ে মানুষের অন্যসব চর্চার গুরুত্ব হাসের প্রচেষ্টা যে বিপজ্জনক সেট 
বুঝিয়ে দিয়েছেন । বিজ্ঞানের অপপ্রয়োগের বিরুদ্ধে তো বটেই, বিজ্ঞানসর্বস্ 
সংকীর্ণতার বিরুদ্ধে, মানবিক মূল্যবোধ-বজিত বিছ্যাচর্চার বিরুদ্ধে তিনি 
সোচ্চার হয়েছেন। রবীন্দ্রনাথ যাকে পূর্ণ মানুষ’ বলেছেন, সেই আদর্শের 
দিকেই আমাদের চালনা করেছেন জোসেফ নীভহাম | 


৯১৭ 


আজকালকার ‘ভালে!’ ছেলেমেয়েরা খুব পড়ে। তারা স্কুল পালিয়ে সিনেমা দেখে না, আড্ডা! দিয়ে সময় নষ্ট করে না, 
কবিতা লেখে না, বেহিসাকী প্রেম করে না, চারপাশের সমস্তা নিয়ে বনের মোষ তাড়ানোর মতো কাজ করে না - 
ওরা পড়াশুনা করে, ভালে! রেজান্ট করে। এইসব ছেলেমেয়েরা বেশ বুদ্ধিদীপ্ত, মেধাবী । 

সত্যিই কি তারা মেধাবী ? এ মেধার সামাজিক মূল্য কতখানি ? সত্যিকারের “মানুষ হিসেবে, পরিপূর্ণভাবে 


কতখানি গড়ে উঠেছে ওরা? এই মেধাবী “ভালো” ছেলেমেয়েদের বেড়ে ওঠা কতখানি ভালো হচ্ছে? 


অনেক প্রশ্ন ঘুরে ফিরে আসে প্রত্যেক ঘরে, পরিবারে ও পাড়ায় । 
নিজন্ব দৃষ্টিকোণ থেকে বিষয়টিকে ধরার ও বিশ্লেষণ করার চেষ্টা! করেছেন কয়েকজন সমাজমনস্ক ও বিজ্ঞানমনস্ক 


লেখক ৷ তাদের ভাবন! বক্তব্য আমর প্রকাশ করলাম পর পর দুটি সংখ্যাঁয়। 


শিশু-মেধ 


ডিসেম্বর ১৯৯৫ সংখ্যা উৎস মান্গঘ'এ প্রকাশিত ধীরেন্দ্রনাথ গঙ্গোপাধ্যায়, 
মৈত্ৰেয়ী চট্টোপাধ্যায় ও মানিক দাসের লেখা তিনটি নিশ্চয়ই পাঠককে 
ভাবিয়েছে। পরপর পড়ে কথাগুলি থেকে আমি নিজে যে-ধারণ|টা পেলাম 
তা হলোঁ, ছেলেমেয়েদের মেধাবী করে তোলার নামে অমানুষ করে তোলা 
হচ্ছে। নিঃসন্দেহে প্রত্যেকটি শিশুকে তার মেধ! বিকাশের সমান স্থযোগ 
দেওয়া উচিত। কিন্তু আদতে যা করা হচ্ছে তাতে নিরানন্দ শিশুগুলি ক্লান্ত 
অবসন্ন হয়ে পড়ছে। ওদের মধ্যে যার দক্ষ আলোকচিত্রী হওয়ার কথ! 
তাকে বানানো হচ্ছে “রোগী-মারা ডাক্তার’ । 

শিক্ষক হিসেবে আমিও তাই দেখছি - মেধাবী করে তোলার চেষ্টায় 
আমরা আমাদের সন্তানদের হৃদয়হীন রোবট বানাচ্ছি। আমরা ভুলে 
গেছি মেধ! বিকাশের সঙ্গে ভালো লাগার একটা যোগ আছে। এই 
ভালো-লাগা বোধ অনেকটাই সহজাত - genetically determined — 
তাতে সন্দেহ নেই। একই পিতা-মাতার পুত্র ও কন্যা ছুটি সম্পুর্ণ । 
ভিন্ন বিষয় সাগ্রহে অধ্যয়ন করতে পারে এবং তাতেই তারা, স্বাধীনতা 
পেলে, প্রত্যুৎ্পন্নমতিত্বের পরিচয় দিতে পারে। কিন্তু ছুটির একটি যদি 
সমকালীন সমাজের বিচারে তেমন মূল্যবান না হয়, এবং পিত! মাতাও যদি 
তাই নিয়ে হাহুতাশ করেন, তা হলে সংশ্লিষ্ট সন্তানটি ভগ্ন-হৃদয় হবেই । 

যে-বিষয় আদৌ. ভালো লাগে না তা কোনে! কোনে! সহৃদয় শিক্ষক 
তার পড়ানোর গুণে - শিক্ষার্থীটিকে উৎসাহিত বা “মোটিভেট” করে _ ভালে 
লাগিয়ে দিতে পারেন, তা সত্যি। কিন্তু তারও সীমাবদ্ধতা আছে। এক, 
এহেন অনন্যসাধারণ শিক্ষক অতি বিরল এবং দুই, এরাও যে যে-কোনো 
শিক্ষার্থীকেই মোটিভেট করতে পারেন তা-ও নয় । শিশু জন্মলগ্নে প্রকৃতির 
কাছ থেকে যে-সস্তাব্যত| (potential) পেয়েছে, যা হয়তো কোনে। কারণে 
অনাগ্রহের ছন্মাবরণে চাপা পড়ে আছে, কেবল তারই বিকাশ এই বিরল 
শিক্ষকরা ঘটাতে পারেন । যে সন্তাব্যতা শিশুর আদৌ নেই তা কিন্তু এরা 
নিজেদের মগজ থেকে তার মগজে চালান করে দিতে পারেন না । 

অথচ ১০০ শতাংশ উচ্চাভিলাষী বাপ-মাই চান তদের সন্তানের ক্ষেত্রে 

বিরল শিক্ষকটি এসে অসাধ্য সাধন করে দিন। তাই তাঁর! অবিরাম ছুটে 
বেড়াচ্ছেন ‘ভালো স্কুল” আর “ভালো প্রাইভেট টিউটরের' সন্ধানে । কোনে! 
ক্ষেত্রেই মরীচিকা ধরা দেয় বলে মনে হয় না। স্বপ্নের যে-স্কুলটিতে অনেক 
কষ্টে একটা আসন জোগাড় করা গিয়েছিল সেখান থেকে শিশু বিতাড়িত হয়ে 
আসে 'মেধাহীন” ছাপ নিয়ে, কারণ গণিত তার ভালো লাগে না। সে 
জন্যে স্কুলকে, বা তার শিক্ষকদের, কতট। দোষ দেওয়া! যায় ? 

মনে রাখতে হবে, “ভালো” স্কুলগুলো গজিয়ে উঠেছে বিপুল সংখ্যক 
উদ্ভ্রান্ত বাপ-মায়ের মেধার চাহিদা মেটাতে - ছাত্র-ছাত্রীদের যার যেটুকু 
মেধা আছে তার পূর্ণ বিকাশ ঘটাতে নয়। যে যে-বিষয়ে আগ্রহী তাকে 
কেবল সেই বিষয়ে ভালো মার্কস পাওয়ার উপযুক্ত করে তুলতে পারলেই স্কুল 
‘ভালো’ বলে বিবেচিত হয় না। “ভালত্বর সামাজিক নিরিখ যেখানে 
চৌকশতা এবং অবশেষে জয়েন্ট এন্ট্র্যান্স ইত্যাদি পরীক্ষায় কৃতিত্ব, সেখানে 
গণিতের মতো বিষয়ে অনাগ্রহ কোনে! “ভালো, স্কুলই ক্ষম| করতে পারে 
না। এই সোজা কথাটা হাই মার্কস-লোলুপ সমাজে গৃহ-শিক্ষক, কোচিং 
বিপণি তথা সব শিক্ষা-ব্যবসায়ীকেই মনে রাখতে হয়। শিক্ষা আজ 
ব্যবসায়ে পর্যবসিত হওয়ার জন্তে শিক্ষক সমাজের দায় অনস্বীকার্য । তার 
কিছু দায় মেধা-সন্ধানী পিতা-মাতারও আছে কি-না তা তারা ভেবে দেখতে 
পারেন। 

গণিতে অনাগ্রহের ফলে যে শিশুটি ভালো স্কুল থেকে বিতাড়িত হয়েছে 
তার বাপ-মার মনোকষ্ট সবাই অনুমান করতে পারেন। কিন্তু শিশুটির 
নিজের মনোবেদনা ? শৈশব আমরা এত পেছনে ফেলে এসেছি যে, সে- 
সময়ের ব্যর্থতার গ্লানি আমরা সহজে মনে করতে পারি না । স্কুলে মেধাবী 
বলে চিহ্নিত হতে না-পারার ব্যর্থতায় শিশু যখন নিজেই ভগ্ন-হৃদয়, যখন 
তার সবচেয়ে বড় প্রয়োজন আপনজনের সহানুভূতি, তখনই তার একান্ত 
আপন বাপ-মা ভীষণ নিষ্টর, আক্রমণকারী। মব্-মর্‌! তোর মতো! ছেলে- 
মেয়ে থাকার চেয়ে না থাকাই ভালো । তুই মরিস না কেন? 

খোঁজ নিলে দেখা যাবে, সমকালীন মেধা-সন্ধানী সমাজ যে-সব স্কুলের 


উৎস মানুষ 1 জানুয়ারি +৯৬ 


জন্ম দিয়েছে তার অনেকগুলিই শিক্ষক-শিক্ষিকাদের অত্যন্ত কম মাইনে 
দেয়, যদিও কাজের চাপ দেয় প্রবল। এর! স্বভাবতই দারুণ উদ্বেগে 
ভোগেন এবং ফলে শিশুদের সঙ্গে অতি কঠোর, বলতে গেলে অমানবিক, 
আচরণ করে ফেলেন। সকলেরই মনে পড়বে, বছর দুয়েক আগে কলকাতা! 
বিমানবন্দরের কাছাকাছি একটি ইংরেজি-মাধ্যম স্কুলের এক ছাত্রের মাথা 
কুদ্বশিক্ষিকা এত জোরে দেওয়ালে ঠুকতে থাকেন যে সে অজ্ঞান হয়ে 
যায়, বমি করে, এবং পরে তার মস্তিষ্কে আঘাত ধর! পড়ে। তার কিছু 
পরেই জানা যায় যে তামিলনাড়ুর এক নামজাদা দামী স্কুলে_ যেখানে 
অনেক বাঙালি ছাত্র পড়ে সেখানে _ একটি ছাত্রকে শাস্তি দেওয়া হয়েছিল 
আক্ষরিক অর্থে তার গলায় কুকুরের বকলস লাগিয়ে গোটা স্কুলের সামনে 
পিঁড়িতে ছুদিন বেঁধে রেখে । 

নিহত শৈশব নিয়ে বড় হওয়া এইসব ছেলে-মেয়ের! হৃদয়হীনতার 
পরিচয় দিচ্ছে এখন নানাভাবে । সমকালীন অর্থে এদের মধ্যে যারা “সফল” 
তারা দাফ বলছে সাফল্যের একমাত্র নিরিখ হলে! টাকা - প্রেস্টিজ, জব 
স্তাটিসফ্যাকশন, ইত্যাদি সব ভুয়ে!। (‘ইণ্ডিয়া টুডে’ কৃত সমীক্ষা) যারা তেমন 
স্ফল নয় তাদের কেউ কেউ এক ঘুষিতে সহপাঠীকে মেরে ফেলছে, এক 


বছর ধরে পরিকল্পনা করে বন্ধুকে জলসা থেকে তুলে এলে মদ গিলিয়ে 
খুন করছে। তাঁর পরে তার মু কেটে, হাত কেটে পানা-পুকুরে ফেলে 
দিচ্ছে। পনের বছরের ছেলে নয় বছরের বাচ্চা মেয়েকে ধর্ষণ করে, গলা 
টিপে মেরে, লাথি মেরে পুকুরে ফেলে দিচ্ছে। 
জানেন কি, যে-হারে ভারতের জনসংখ্যা বাড়ছে তার চেয়ে বেশি 
হারে ভারতে অপরাধীর সংখ্যা বাড়ছে? জানেন কি, ১৯৭০ সালের আগে 
একজনেরও কিশোর কর্তৃক খুন হওয়ার নজির নেই ? আরও জানেন কি, 
সমকালীন সমাজে যে-হারে পুরুষ অপরাধী বাড়ছে তার চেয়ে বেশি হারে 
নারী-অপরাধীর সংখ্যা বাড়ছে? এটাও জানেন কি, বোস্বাইয়ের কুখ্যাত 
মাস্তান অরুণ গাওলির গুপ্ত আড্ডায় হানা দিয়ে পুলিশ তিনটি দরখাস্ত 
উদ্ধার করেছে। দরখাস্তকারীরা প্রত্যেকে স্নাতক বা স্নাতকোত্তর স্তরের ছাত্র; 
তাদের আজি; “গাওলি সাহেব, অনুগ্রহ করে আমাকে আপনার অপরাধ 
চক্রে ভতি করে নিন, আমি পারব ।” [ স্থত্র : কুলদীপ নায়ার, "ক্রাইম 
আযাণ্ড পানিশমেণ্ট ইন ইণ্ডিয়া”, “নেশন আ্যাণ্ড দ ওয়ন্ড”, ( নিউ দিল্লী ) 
১৬ জুলাই ১৯৯৫। ] 
সুনন্দ জাচ্যাল 


উচ্চশিক্ষার নিম্নভাবন। 


এক 
বছর পচিশ-তিরিশের আগের তুলনায় আজকের উচ্চশিক্ষার গুণগত মানের 
তুলনামূলক বিচার জটিল ও কঠিন। সম্ভব না হলেও পার পাওয়া গেল 
না। লিখতেই হবে। যা মনে এল লিখলাম । পাঠক-পািকাদের কতটা 
সন্তষ্ট করতে পারবে, কোনো প্রয়োজনে লাগবে কিন! জানি না! শুরুতেই 
মনে রাখতে অনুরোধ করব- শিক্ষা বলতে বর্তমান নিবন্ধে 9. 5c, 
M. 5০. Ph. D ইত্যাদি বুঝতে হবে। বিজ্ঞানশিক্ষার মধ্যেও রসায়নকেই 
প্রধানত বেশি করে বোঝাব। লেখকের নিজস্ব অভিজ্ঞতার মধ্যেই 
সীমাবদ্ধ থাকা সঙ্গত । 

ভালো ও খারাপের যে অর্থ ই বুঝি না কেন, ভালো ও খারাপ আগেও 
ছিল, এখনে! আছে। পরিবর্তন যদি কিছু হয়েই থাকে, তবে তার জন্য 
ভালো খারাপের মানদণ্ড আগে ঠিক হওয়া উচিত। সেই মানদণ্ডে ভালো- 
খারাপের অনুপাত বিচার করা যেতে পারে। পরীক্ষায় প্রাপ্ত নম্বর, ডিভিশন, 
ক্লাশ একটা মানদণ্ড হতে পারে। তাহলে এই আলোচনা নিশ্রয়োজন। 
কারণ, আজকাল মাধ্যমিক উচ্চ মাধ্যমিক ও উচ্চতর স্তরে হাইমার্কস ও 
ফাস্ট ক্লাশের ছড়াছড়ি । ৪০/৪৫ বছর আগে কলকাতা বিশ্ববিদ্যালয়ে (অর্থাৎ 
তখনকার সমগ্র পশ্চিমবঙ্গে ) অনার্পে, এম. এম-সি.তে ফাস্টক্লাশ পাওয়া 
ছিল বিরল ঘটনা । আজকাল পাঠাগ্রহী ছাত্র-ছাত্রীর সংখ্যা বেড়েছে, 
বেড়েছে শিক্ষাপ্রতিষ্ঠানের ও বিশ্ববিদ্যালয়ের সংখ্যা এবং পড়াশুনার নানান 


উত্স মানুষ [] জানুয়ারি ?৯৬ 


স্থযোগ-স্থবিধাও । এখন সর্বত্র প্রচুর ফাস্ট'ক্লাশ ও ডক্টরেট । পশ্চিমবঙ্গের 
বাইরে বহু বিশ্ববিদ্যালয়ে আরো অনেক বেশি নম্বর দেওয়া হয়। পশ্চিমবঙ্গের 
বাইরে অনেক কলেজও B. 9০.১ গ. ৪০. পরীক্ষা পরিচালনা করে। 
মার্কশট দেয়। কেমিস্ি অনার্সে ৭০১ ৮০, ৮৫% নম্বর ভাবা যেত না। 
উড়িস্তার কিছু বিশ্ববিদ্ঠালয়ের এইরকম মার্কশীটধারী ছাত্র কল্যাণীতে বেশ 
কয়-বছর শিক্ষার পরিবেশ দুষিত করেছে। (নম্বরের ভিত্তিতে ভতির 
ব্যবস্থা থাকায় পশ্চিমবঙ্গের বিস্তর আগ্রহী ও ঘথার্থ যোগ্য কিন্তু অনার্সে 
অপেক্ষাকৃত কম নম্বর [যথা ৫*%] পাওয়া ততি হতে পারত না, 
M. 5০. পড়াতে পারত না।) বহিরাগত এসব ছাত্ররা! (ছাত্রী আসত 
না) কল্যাণীতে পাশ করতে না পেরে ফিরে যেত। এখন তার! আসতে 
পারছে কম। 


ছুই 

ভালো আমি তাদের মনে করব যাদের ভেতর নিম্নলিখিত গুণগুলি অস্তত 
কিছুটা আছে অধ্যবসায় সতত। জিজ্ঞাস! একাগ্রতা ও সুজন- 
শীলত।। আর একটু সহজ করে বা কম উচ্চাভিলাষী হয়ে বলতে পারি 
আমি তাদেরই ভালো মনে করি যারা জানতে বুঝতে আগ্রহী এবং 
নিজে পড়ে বুঝতে ও কাজ করতে পারে। বই পড়ে বা নিজের অভিজ্ঞতা 
থেকে অজানা নতুন নতুন বিষয় সম্বন্ধে ভাবতে বা অনুসন্ধানে ব্রতী হতে 
পারে। এখানে মনে রাখা দরকার কলেজে বা বিশ্ববিদ্যালয়ে যে-সব 
ছাত্রছাত্রী আসে, তারা পরিবার ও তার ছোটোবেলার পরিবেশ থেকে তৈরি 
হয়েই আসে। স্নাতক বা স্নাতকোত্তর স্তরে কলেজ বা বিশ্ববিদ্যালয়ে তার! 

দিল্লীর জে এন ইউ-এর প্রাক্তন এমেরিটাস প্রফেসার অশোক মিত্র (আই সি এম ) কল্যাণী বিশ্ববিদ্যালয়ের সমাবর্তন ( ১৯৯১ ) ভাষণে বলেন : 

গত বছরদশেক আমি দিল্লীর জে এন ইউ-তে [ধু 2111 পড়িয়েছি ও কিছু Ph. D ছাত্র গাইড করেছি। সেই সময়ে বেশিরভাগ ছাত্র 
আসত পশ্চাদপদ অঞ্চলের পিছিয়ে পড়া সম্প্রদায়গুলি থেকে । তাদের ডিগ্রীস্তর পর্যন্ত শিক্ষা হতো আঞ্চলিক মাতৃভাষার মাধ্যমে । প্রথম দুটি 
সেমেস্টারে এইসব ছাত্রছাত্রীদের কিছু অসুবিধে হতো। কিন্তু তারপর ও তথ্যসমৃদ্ধ মন নিয়ে ইংরিজিতে তারা ভালোই মনের ভাব প্রকাশ 
করতে পারত ।:** 

৩০/৪৪ বছর আগের ছেলেমেয়েরা নিজেদের মতো করেই বেড়ে উঠতে পারত। বাঁবা-মা'রা শুধু দেখতেন তাদের পড়াশুনা খেলাধুলা 
সঠিকপথে থাকছে কিনা । তাঁদের কারোরই কোনো স্তরে প্রাইভেট টিউটর থাকত না । সেইসব ছেলেমেয়েদের থাকত যথেষ্ট পরিমাণে 
আত্মবিশ্বীস। একান্ত না পারলে তারা বাবা-মা! বা টিউটরের সাহায্য প্রত্যাশী হতো । আজকের ছেলেমেয়েরা, পিতামাতার! নিদারুণভাবে 
সুরক্ষিত, নিয়ন্ত্রিত। তারা নিপুণ পরিকল্পনামাফিক ছেলেমেয়েদের ভবিষ্যতের দিকে ঠেলে নিয়ে যায়। সকালে ঘুম থেকে ওঠার মুহূর্ত থেকে 
রাতে ঘুমানো পর্যন্ত তারা সঠিকভাবেই নিয়ন্ত্রিত পরিচালিত। বাবা-মায়েরা ছেলেমেয়েদের একেবারে মেরে দিচ্ছে । ফলে ছেলেমেয়েরা মানসিক 
নিরাপত্তার অভাব এবং অস্তিত্বের অসাহায়তাবোধে পীড়িত থাকে 1-** 

আমাদের জাতীয় মানসিকতায় এমন একটা বিশ্রী পচা জিনিস আছে যার জন্যে আমরা শিশুকাল থেকে ছাত্রছাত্রীদের বিনা প্রশ্নে শিক্ষক 
ও বয়স্কদের মেনে চলতে বাধ্য করি । তার ফলে তারের উদ্যম জিজ্ঞাসা অন্নসন্ধিৎসা, প্রাপ্ত যে কোনো জ্ঞানকে উন্টেপাণ্টে দেখবার মানমিকতাঁকে 
ছেলেবেলা থেকেই মেরে ফেলি। এদেশে প্রাপ্ত জ্ঞান শিশুদের ও তরুণ ছাত্রছাত্রীদের মাথায় কেমন নিপুণভাঁবে কতটা ঢোকানো যায় তার বিধিমত 
ব্যবস্থা পাকা কর! হয়েছে। অনুরূপ বয়সের স্তরের ইওরোপ আমেরিকার ছাত্রছাত্রীরা এত দেখে না, তাদের এত মুখস্ত করতে হয় না। তার 
ফলে আমাদের কম ছাত্রছাত্রীরাই পড়াশুনা ও জ্ঞানরাজ্যের এক অঞ্চল থেকে অন্য অঞ্চলে সহজে স্বচ্ছন্দ বিহার-বিচরণ করতে পাঁরে, এক বিষয়ের 


জ্ঞানের সাথে অন্য বিষয়ের জ্ঞানের সম্পর্ক বুঝতে পারে । 


কিছু পরিবর্তিত হতে পারে মাত্র-হয় ভালো দিকের, নয় খারাপের দিক। 
কোনো শিক্ষাপ্রতিষ্ঠানের কোনো বৎসরের কোনো শ্রেণীর ছাত্র- 
ছাত্রীদের একটি নমুন! (5৪00216) মনে করলে, তারা পরিসংখ্যান বিজ্ঞানের 
ভাষার -_ Normal বা Ganssian Distribution মেনে চলে । অর্থাৎ 
খুব ভালো ছাত্র-ছাত্রী অল্প, খুব খারাপ ছাত্র-ছাত্রীও অল্প। বেশিরভাগই 
মার্বারি। আমাদের আলোচনা এই মাঝারিদের নিয়েই হবে। 
ছাত্র-ছাত্রীদের কোনো স্থাম্পলের প্রকৃতি অর্থাৎ তাদের গুণগতমান 
বা সম্ভাবনা নির্ভর করে কোনোরকম অঞ্চল ( বড় শহর, মফঃস্বল শহর বা 
গ্রামাঞ্চল) থেকে তারা আসছে, তাদের পরিবারের আঘিক সঙ্গতি, 
পিতামাতার সাংস্কৃতিক ও শিক্ষাগতমান ও বাল্যকালে প্রাপ্ত প্রশিক্ষণ 
ইত্যাদির এক জটিল সংমিশ্রিত ফল ৷ এই সবের প্রভাবের পরিমাপ দুঃসাধ্য, 
সম্ভবত অসম্ভব । দীৰ্ঘদিন বহু ছাত্রছাত্রীর ঘনিষ্ঠ সান্নিধ্য থাকার ফলে 
এবং তাদের পারিবারিক পশ্চাদভুমি ও ক্লাশ পারফর্মান্স সম্বন্ধে বরাবরই 
একটা আগ্রহ থাকার ফলে আমার যে-সব ধারণা হয়েছে সে-সবই নিয়ে 
বলবার চেষ্টা করছি। এসবে লেখকের ব্যক্তিগত বা শ্রেণীগত 0185 বা 
ঝৌক থাকা অস্বাভাবিক নয় । 
তিন 
আমার অভিজ্ঞতায় ছাত্র-ছাত্রীরা বেশিরভাগই পশ্চিমবঙ্গের মফস্বল ও 
গ্রামাঞ্চলের । আর কিছু পেয়েছি ইংলিশ মিডিয়ামের তলাকার অংশগুলি 
যারা অপেক্ষাকৃত স্বচ্ছল ঘর থেকে আসে। খুব স্বচ্ছল ও মেধাবী ছাত্র- 


২০ 


ছাত্রীরা প্রধানত যায় প্রেসিডেন্সি কলেজে, খ্রীষ্টান ও হিন্দু মিশনারী 
কলেজগুলিতে, মেডিকেল ও ইঞ্জিনিয়ারিংংএ আর আই আই টি-গুলিতে । 
প্রবাদের লক্ষ্মী-সরস্বতীর বিবাদ আজ ঘুচে গেছে। “হিউম্যান ভেক্টর, 
আজকাল অয়স্করভাবে বিত্তমুখী। আমার মনে হয় বিগত বিশ-ত্রিশ বছরের 
সমাজ সংস্কৃতি রাজনীতি বিশেষ করে টেকনোলজিতে যে-সব পরিবর্তন ঘটে 
গেছে, তাদের সাথে ছাত্রছাত্রীদের গুণগতমানের পরিবর্তনের সম্পর্ক খুঁজে 
পাওয়া যাবে। 

আজকাল চমৎকার মব বই-পত্রপত্রিকা সহজলভ্য হয়েছে, যা আগে 
ভাবাও যেত না। তবে তার সবই প্রায় বিদেশী এবং ইংরেজীতে । আগে 
জেরক্স, ক্যালকুলেটার, কম্পুটার ছিল না । ছিল ন! টিভি, ক্যাসেট, ফ্যাক্স, 
ইপ্টারনেট প্রভৃতি । আগে প্রাইভেট টিউটরের চল ছিল না; অন্তত 
আজকের মতে! এত ছিল না। পরিবারে বাঁপ-মায়ের সন্তান সংখ্যা অনেক 
ছিল; সব সন্তানের প্রতি নজর দেওয়া সম্ভব ছিল না। পারিবারিক আথিক 
সঙ্গতিও কম ছিল। যৌথ পরিবার একেবারে ভেঙে যায় নি। প্রতিযোগিতা 
ভোগবাদ ও সামাজিক নিরাপত্তার অভাববৌধ আজকের মতো তীব্র হয় 
নি। বিগত বিশ-ত্রিশ বছরে সব উল্টে গেছে । মেয়েদের পড়বার তাগিদ 
আজকের চেয়ে কম ছিল। 9০1511098০-দের স্থযোগ বেড়েছে । টাকা 
যাদের কম, ভালো মার্কশীট যোগাড় করতে না পারলে উচ্চশিক্ষা বা পেশাগত 
শিক্ষাপ্রতিষ্ঠানের দরজা তাদের জন্য চিরতরে বন্ধ । অর্থাৎ পরিণামে নিয়- 
মানের জীবন বা আরো খারাপ! স্থৃতরাং আজকের “হায়ার সেকেণ্ডারী 

সিন্ড্রোম” দুর্বোধ্য নয়। 
চার 
আজকের ও আগের মধ্যে অনেক ফারাক । ছেলেমেয়েরা আজকাল খেলে 
না, ইলেকট্রনিক মিডিয়াতে খেলা দেখে । তারা গান গায় না, ক্যাসেটে 
গান শোনে ৷ তারা পড়ে না, তাদের পড়ানো হয় । আগে ছেলে-মেয়েরা 
বাপ-মা-র কাছে হাতজোড় করে থাকত, এখন বাঁপ-মা-র। ছেলেদের কাঁছে 
হাতজৌড় করে থাকে । আগে ফাস্ট-ডিভিশন স্টার-মার্ক হাতে গোনা যেত) 
এখন তাঁদের ছড়াছড়ি । আগে ডক্টরেট হলে খবর হতো, এখন ডক্টরেট 
সর্বত্রই মেলে । আগে ছাত্রছাত্রীদের প্রশ্নের তাড়নায় ঘরে বসে থাকা 
দুস্কর হতো । এখন ক্লাশে ছাত্র-ছাত্রীরা প্রশ্ন করে না, প্রশ্ন করলে উত্তর 
মেলে না। জমান! বদল গিয়া । (গুণগত পরিমাণটা আশির দশকের প্রথম 
থেকে, মনে হয় ?৮২/৮৩ সাল থেকে । ) 

ছাত্রছাত্রীরা আজকাল ইংরেজিটা বোঝে না, সায়েন্সের সাদামাঠা 
ইংরিজিটাও লিখতে পারে না। তাদের পক্ষে ইংরিজিটা বড় প্রতিবন্ধক । 
আমাদের বিদ্বান পণ্ডিতদের অনেকের ধারণা ইংরিজিটা ভালো করে শেখালে, 
ছোটো বয়স থেকে শেখালে, ছেলেমেয়েদের লেখাপড়া ভালো হবে । আসলে 
শিক্ষাটাই যেখানে বিপন্ন, পরিবার ও সমাজটাই যেখানে দুষিত, সেখানে 
ভাষা নিয়ে বিস্তর বিতর্ক প্রায় অবান্তর । পড়াশুনোটা, বিশেষ করে 
বিজ্ঞানটা, মূলত হাত ও মাথার কাজ। প্রয়োজন ভাববার বোঝবার ক্ষমতা, 
কাজ করবাঁর দক্ষতা ৷ যারা পড়াশুনোয় সত্যি ভালো, তারা বিষয় বোঝে, 
ইংরিজি বাংলা সবই বোঝে, সবই ভালো পারে। 

আগে পাঠ্যবই-এর বাইরেও ছাত্রছাত্রীরা গল্পের বই, খবরের কাগজ 
পড়ত। এখন আর তেমন নেই। এখন পড়াশুনোর চাপ বেশি, সিলেবাস 
বেশি । আগের ছাত্রছাত্রীরা দেশের বর্তমান ভবিষ্যৎ নিয়ে ভাবত, রাজনীতি 
নিয়েও তপ্ত আলোচনা করত । এখন তাঁরা কবিতা লেখে না, গল্প প্রবন্ধও 
নয়। যৌবন স্বপ্ন দেখতে ভুলে গেছে । (ভাবলে অবাক লাগে : বসন্তে 
পাখিরা আর গান গায় না।) মাধ্যমিক আর উচ্চ মাধ্যমিক স্তরে একমাত্র 
ধ্যানজ্ঞান জয়েন্ট আর 8.50, ; M.5c.-র পর NET, GATE, 
STATES (মানে US$ ) | 


পাচ 

আনুপাতিক হারে ছেলেদের চেয়ে মেয়েরাই আজকাল বেশি মনোযোগী, 
পরীক্ষায় ফলও তাদের তুলনামূলকভাবে তালো। তবে পরবর্তা কালে তারা 
খুব উচ্চপদ পর্যন্ত যায় না বা যেতে পারে না। কেউ কেউ গেলেও তাদের 
অবদান বা কৃতিত্ব সমপর্ায়ের পুরুষদের চেয়ে কম। [মেযেদের কাছে 
বাপ-মা পরিবারের আজ অনেক দাবি তারা পড়াশুনায় ভালো হ'ব, ঘরের 
কাজ শিখবে, সেলাই-ফ্লোড়াই জানবে, রান্নাবান্না জানবে, ছবি আকবে, 
আরো কত কি। ছেলেদের কাছে একটাই দাবি, একটাই প্রত্যাশা : তারা 
মার্কশীটটা ভালো করবে, নিজেরা জীবনে সুপ্রতিষ্ঠিত হবে। আর মৃত্যুর 

পর বাপমায়েদের জন্য স্বর্গে বাতি দেবে । ] 

অপেক্ষাকৃত নিম্নবর্ণের ছেলেমেয়েদের দেখছি, তারা বেশি পরিশ্রমী, 
বেশি মনোযোগী | মফংস্বল বা গ্রামাঞ্চলের নিম্নবিত্ত পরিবারের ছাত্রছাত্রীরা 
দেখছি সাধারণভাবে ভালো, কিছু অসাধারণ ভালে] | যে-সব ছেলেমেয়েদের 
ক্লাসে, বিশেষ করে প্র্যাকটিক্যাল ক্লাসে -একটু ভালো লেগেছে, তাদের 
বিশদ খোজ-খবর নিয়ে দেখেছি, তারা একটু পশ্চাদ্পদ অঞ্চলের নিয্নবিত্ত 
পরিবার থেকে এসেছে । 


ছয় 


ছাত্রছাত্রীদের শিক্ষাপ্রসঙ্গে শিক্ষকদের, শিক্ষা প্রতিষ্ঠানের আলোচনা এড়ানে। 
যায় না। শিক্ষকদের এখন high living, plain thinking | আগে 
ডাক্তারদের প্র্যাকটিশে শিক্ষকরা ঈর্ষা করতেন, এখন শিক্ষকদের অনেকের 
প্র্যাকটিশে ডাক্তাররা ঈর্ষা করেন । কলেজ বিশ্ববিদ্যালয়ের শিক্ষকদের ৫০/৬০ 
মিনিটের এক-একটা! লেকচারের মজুরি ৩|৪ ’শ থেকে ৩/৪ হাজার টাকা, 
যা পাশ্চাত্যের উন্নত দেশগুলির বহু নোবেল বিজয়ীর ঈর্ধার বি্ষয়। 
[গবেষণা প্রতিষ্ঠানের দু-চার পাতার গবেষণা প্রবন্ধের জন্য সরকারি 
তহবিলের ছু-চার লাখ টাকা ব্যয় হয় |] যদি কেউ মনে করে থাকেন যে, 
শিক্ষক | বিজ্ঞানীরা সত্যের অন্বেষণে সদাই নিমগ্ন, তার! বাস্তব অবস্থা কাঁছ 
থেকে দেখলে মোহমুক্ত হতেন। এসব সত্বেও এ-কথ| বলতেই হবে, বেশ- 
কিছু যথার্থ জ্ঞানী আদর্শবান চমৎকার মানুষ শিক্ষক শ্রেণীর ভেতরই এখনো 
আছে। তবে তাঁরা শিক্ষা ও শিক্ষার্থীর কাজে পুরোপুরি লাগতে পারেন 
না। নানাভাবে তাদের উদ্যোগ ও কর্মত্পরতা শীমায়িত। 


সাত 


বেশির ভাগ ক্লাস-লেকচার বা প্র্যাকটিক্যাল ছাত্রছাত্রীদের উদ্দীপিত, 
অনুপ্রাণিত করে না। অথচ পার্সেন্টেজ না থাকলে শিক্ষা-জীবন থেকে 
একটা বছর নষ্ট হয়ে যায়। ৪০/৫০ বছর আগেও ভালো একটা লেকচার 
শোনবার জন্য এক কলেজের ছাত্রছাত্রীরা অন্য কলেজে যেত। বিজ্ঞানের 
থিয়োরি-কলাসেও আগে পরীক্ষা-নিরীক্ষা ও মডেল দেখাবার ব্যবস্থা ছিল। 
এখন সব উঠে গেছে। সম্ভবত পঞ্চাশের দশকের শেষ থেকে । পুরোনো 
ভালো ভালো কলেজে অনেক মুল্যবান সরপ্রাম-যন্ত্রপাতি নষ্ট হয়ে গেল। 
বর্তমানে প্র্যাকটিক্যাল ক্লাশে ছাত্রছাত্রীদের সময় ও স্বাধীনত! কমে গেছে । 
আর এ-সবের জন্য বরাদ্দ টাকাও কমেছে, যন্ত্রপাতি সাজসরঞ্জাম ও রাসায়িক 
দ্রব্যাদির দামও গত বিশ-তিরিশ বছরে ভয়ঙ্কর বেড়ে গেছে । ছাত্রছাত্রীদের 
গুণগত মানের বিচারে এ-সবও কম গুরুত্বপূর্ণ নয়। 


আট 


আজকের ছাত্রছাত্রীদের সামনে মানুষ নাই, সমাজ দেশ পৃথিবী নাই; 
আছে শুধু ‘কেরিয়ার’ । এই অবস্থার জন্য বয়স্করাই বেশি দায়ী, সরকারি 
শিক্ষানীতি আরো বেশি দ্রায়ী। ভালো কেরিয়ার, তালো প্রতিষ্ঠা তো 


২১ 


পিরামিডের শিখরের সামান্য অঞ্চলে। এই ইঁদুর দৌড়ে এই প্রজন্মের 
ছাত্রছাত্রীরা পরিশ্রান্ত অবসন্ন কিছুটা বিকৃতও। এই অশাস্তি আর অনবসরের 
পরিবেশে পাঠ্য বিষয়ের গভীরে আনন্দে বিচরণ কতটা সম্ভব? আমাদের 
যেমন সিলেবাস, তেমন পাঠ্যপুস্তক, তেমনি পরীক্ষা-ব্যবস্থা। এইসব পাঠক্রম 
পার করিয়ে জীবনের সবচেয়ে সুন্দর ও স্থজনশীল বয়সগুলি অপচয় করিয়ে 
আমরা এই প্রজন্মের ছাত্রছাত্রীদের কোথায় নিয়ে যাচ্ছি? না৷ পাচ্ছে 
চাঁকরি-বাঁকরি, না পাচ্ছে এমন শিক্ষা যার সাহায্যে জীবনকে কিছুটা সুন্দর 
ও অর্থবহ করা যায়। চোখের সামনে দেখছি, যথেষ্ট ভালো মার্কশীটধারী 
ছাত্রছাত্রীর! পিএইচ ডি করতেই চুল-দাড়ি পাকিয়ে নৈরাস্তে ভুগে আবার 
বিটি পড়তে যাচ্ছে এবং স্কুলে চাকরির জন্য লাখ টাক! জোগাঁড়ের চেষ্টা 
করছে! 
নয় 
চাই আনন্দিত আত্মবিশ্বাসী হুজনশীল মন্ুয্যসম্পদ । এখন উৎপন্ন হচ্ছে, 
সরকারি ভাষায়, unemployable graduates | এই প্রজন্মের ছাত্র- 
ছাত্রীদের মধ্যে সাধারণভাবে স্বার্থপরতা বেড়েছে, কমেছে বিশ্বস্ততা, 
দায়িত্বশীলতা। 

এই ভয়াবহ অবস্থার জন্য ছোটোর! বড়দের দেখাতে পারে। বড়রা 
রাজনীতিকদের দেখাবে, রাজনীতিক নেতারা সমাজব্যবস্থার দোষ দেবে। 


সমাজব্যবস্থা কথা বলে না, আপনমতো চলে | এই দুষ্টচক্র থেকে মুক্তি কোন্‌ 
পথে? আমার মনে হয় ছাত্র ও শিক্ষকসমাজই এক জোরালো! মানবিক ও 
সাংস্কৃতিক আন্দোলনের মাধ্যমে এই দুষ্টচক্র ভাঙার পথে প্রথম পদক্ষেপ 
নিতে পারে। 

মণীজ্জনারায়ণ মজুমদার 


১১১১১১১১১৬১ 


জম সংশোধন 

‘উৎস মানুষ’ ডিসেম্বর ”৯৫ সংখ্যায় “বিজ্ঞান দরবারের দুরহ - সহজ 
উদ্যোগ’ শীর্ষক পুস্তিকা সমালোচনায় উদ্যোক্তাদের নামের তালিকায় 
অনবধানবশত একটি সংগঠনের নাম ছাপা হয়েছে। এ তালিকায় আরো! 
৪টি নাম যোগ হবে _ বারাকপুর বিজ্ঞান ও সাংস্কৃতিক সংস্থা”, 
“কৌতুহলী বিজ্ঞান সংস্থা’, “বিজ্ঞানবার্তা” 'হরিণঘাটা অন্ধবিশ্বাস ও 
কুসংস্কারবিরোধী কমিটি’ । 

এছাড়া পৃ. ৩৪৮ পংক্তি ২১-এ পড়তে হবে 

বিদ্যাসাগরের উইল এক যুক্তিবাদী পদক্ষেপ | বিপ্লব মুখোপাধ্যায় 
অগাস্ট '৯৫ / ২০০ পৃ ৩৪৭ পঙ্ক্তি ২০-এ প্রকৃতির বিজ্ঞান ! 
কেমন করে হয় | ভূপতি চক্রবর্তী নভেম্বর "৪৫ / ২৯৯। 
পরিচাঁলকমগওলাী 


২২২০১২২৩১০০ 


পেলিং 


ভূক্ঘর্গের সুন্দরতম অনুভূতিতে 
মুগ্ধ হতে চলে আসন্ন 


Hotel PEMACHEN 


Pelling, West Sikkim 


বুকিং অফিস 


৬৬বি মানিকতলা স্্রিট কলকাতা ৭০০ ০০৬ 
( হেছুয়া পার্কের দক্ষিণে ) 
ফোন : ৩৫০ ৩৬ ১২ 


WITH COMPLIMENTS OF 


1115. ৪. K. MOOKERJEE 


SURVEYORS & LOSS ASSESSORS 


P-129 REGENT ESTATE 
CALCUTTA 700092 


FIRE-MARINE-MISCELLENEOUS LOSSES 
SUPERVISION 8 INVESTIGATION 

অন্থথ-বিস্থ থ 
কী করব, কোথায় যাব 


পুড়ে যাওয়। 
আমরা সাধারণভাবে যে পুড়ে যাওয়া দেখে থাকি তা হঠাৎ বেশি ভাপ- 
মাত্রার কারণে ঘটে । তবে গরম তরল বা জল গাঁয়ে পড়লে একই ধরণের 
তাপ লাগে । তেমনি প্রখর সুর্যতাপ, আসিভ বা রাসায়নিক দ্রব্য, বিদ্যুৎ 
ইত্যাদিতে দেহ পুড়ে যেতে পারে। পুড়ে যাওয়া একটি ক্ষত অবস্থা যাতে 
দেহের কোষকলা কমে দলা পাকিয়ে যায়। প্রচণ্ড ঠাণ্ডায় ঠিক একই ধরণের 
আঘাত শরীরে লাগতে পারে । 

কেউ পুড়ে গেলে, আমাদের প্রথম বিবেচনায় আনতে হয় তার দেহে 
'শক্‌* তৈরি হয়েছে কিনা । শক্‌ থাকলে তাকে সঙ্গে সঙ্গে শকের চিকিৎস৷ 
করতে হয় নইলে রোগীর মৃত্যু ঘটতে পারে। শক্‌ নির্ভর করে রোগীর 
দেহের কতখানি অংশ ও কত গভীরে পোড়াজনিত ক্ষত তৈরি হয়েছে তার 
ওপর। শক্‌ বলতে আমরা রোগীর জীবনীশক্তির অবস্থা অর্থাৎ তার 
নাড়ির গতি, শ্বাসপ্রশ্বাস, সঙ্ঞানতা ইত্যাদির মধ্যে বুঝে থাকি। ছুটি 
প্রক্রিয়ায় শক্‌ তৈরি হয় । এক, পোড়াজনিত ব্যথা । এই ব্যথা যথেষ্ট পরিমাণে 
হতে পারে যাতে রোগী ছট্ফট্‌ করে জ্ঞান হারাতে পারে। ছুই, পুড়ে 
যাওয়া অংশের মধ্যে দিয়ে শরীর থেকে কী পরিমাণ দেহরস, প্লাজম! প্রোটিন, 
লবণজল বেরিয়ে গেছে। সাধারণত দগ্ধ জায়গাগুলিতে ফোস্কা পড়ে, ফুলে 
যায় ও সেখানে রক্ত চলাচল বন্ধ হয়ে যায়। ফলে নানান ধরণের ক্ষতি- 
কারক পদার্থের ক্ষরণ হয় এবং সেগুলি সেখানে জমে গিয়ে ব্যথা তৈরি করে 
ও কোষকলার অপূরণীয় ক্ষতি করে। চামড়ার এ অংশের যে কাজ - যেমন 
তাপমাত্রা, রোগজীবাণু ইত্যাদি থেকে দেহকে বাঁচানো-_তা৷ করতে পারে না। 

দেখা গেছে পুড়ে যাওয়ার এক-ছুই সপ্তাহের মধ্যে দেহের রোগ প্রতিরোধ 
ক্ষমতা অনেক কমে ঘায়। দেহের রোগ-প্রতিষেধক সমস্ত ব্যবস্থাটি যেন 
ভেঙে পড়ে। অন্যদিকে চামড়ার অন্যতম কাজ হলো বাইরের ক্ষতিকারক 
জীবাণুগুলি থেকে দেহকে বাঁচানো | তাই চামড়ায় ক্ষত তৈরি হয়ে বাইরের 
ক্ষতিকারক জীবাণুগুলি ত্বকে বাসা বাঁধে । এই যুগপৎ আক্রমণে রোগীকে 
বাঁচানো কঠিন ও জঠিল হয়ে পড়ে। অন্ত্দিকে রক্তসঞ্চালন কমে যাওয়ায় 
দেহের নিজস্ব ক্ষমতা আরও নিস্তেজিত হয়ে পড়ে । 

পুড়ে যাওয়া রোগীর ক্ষত সাধারণত ছুভাবে সারে। প্রথমত, যদি 
দেহত্বকের ক্ষত খুব গভীর না৷ হয় তাহলে ত্বকের উপরিভাগের যে অংশটুকু 
নষ্ট হয়েছে তা নিচের অংশ থেকে খুব তাড়াতাড়ি পূরণ হয়ে যায়। কিন্ত 
দেহত্বক সম্পূর্ণভাবে পুড়ে গেলে অর্থাৎ দেহত্বক পুরোপুরি নষ্ট হয়ে গেলে 

এঁ অংশটিতে গভীর ক্ষত তৈরি হয় এবং সেখানে গ্রান্থলেশন নামক এক 
ধরনের লাল কলা তৈরি হয়। সেই কলার ওপর চারপাশের ত্বক থেকে 
ভালো চামড়া এসে ঢাকতে শুরু করে | এবং এই প্রক্রিয়া! শেষ হতে বহুদিন 
সময় লাগে। ততদিন রোগীকে অত্যন্ত সাবধানে ও উপযুক্ত পরিচর্যার 
মাধ্যমে বাচিয়ে রাখতে হয় । এটা মনে রাখা প্রয়োজন আরও এই কারণে 
যে, কোনো পোড়া রোগীকে প্রথম অবস্থায় দেখে কখনই অন্থমান করা সম্ভব 
নয় তার রোগের গতিপ্রক্কতি ও পরিণাম কী হবে। সাধারণত পোড়ার 
গভীরতা বুঝতে বেশ কয়েকদিন সময় লাগে । 


প্রাথমিক শুশ্রষ 


যে-কোনো পোড়া রোগী বা তার দেহের পোড়া অংশকে অন্ততপক্ষে তিন 
মিনিট ঠাণ্ডা জলের সংস্পর্শে রাখা উচিত। বিশেষত তা যদি হাত, পা বা 
বাহু হয়। এতে ব্যথা, দেহরস ক্ষরণ, শক্‌_ এই তিনটি ক্ষেত্রেই উপকার 
হয়। পুড়ে যাওয়া জামাকাপড় তৎক্ষণাৎ খুলে দিয়ে দেহকে বাইরের 
পরিবেশের মধ্যে উন্মুক্ত করে দেওয়া উচিত নয়। যা প্রয়োজন তা হলো 
কোনো পরিষ্কার চাদর বিশেষত তা যদি পলিথিনের হয় তা দিয়ে পুরো 
দেহটিকে আবৃত করে ফেলা । হাত-পা-এর ক্ষেত্রে পরিষ্কার প্লার্টিকের 
ব্যাগও খুব উপযোগী । ব্যথা কমানোর জন্য তৎক্ষণাৎ কোনো ইনজেকশন 
দেওয়া উচিত অবশ্য শিশুদের না দিলেও চলে। মুখে বেশি তরল পদার্থ 
দেওয়৷ উচিত নয় কেন না তাতে বমি হতে পারে। হাসপাতালের দূরত্ব 
বেশি হলে এবং রোগীর শক্‌ থাকলে সঙ্গে সঙ্গে শকের চিকিৎসা না করলে 
রোগী মার! যেতে পারে। কখনো দেহ বেশি ঠাণ্ডা হতে দেওয়া চলবে না 
আর রোগীকে সবসময় আশ্বস্ত করতে হবে । 

রাসায়নিক দ্রব্যে দেহ পুড়ে গেলে জল দিয়ে তা ধুয়ে ফেলা উচিত। 
আলকালিতে পুড়ে গেলে আযাসেটিক আযাপিড দিয়ে ধুতে হবে এবং আযাসিডে 
পুড়ে গেলে সোডিয়াম বাইকার্বনেট দিয়ে ধুতে হবে । 

পোড়া রোগীর চিকিৎসা যারা করবেন তাদের সর্বদা পরিষ্কার-পরিচ্ছন্ন 
থাকতে হয় ও নাকে-মুখে মুখোশ পরে রোগীর ক্ষত পরিষ্কার করতে হয়। 
সবক্ষেত্রেই রোগীর পুষ্ট, রাতে ঘুম, লবণজল প্রয়োজনমতো সরবরাহ করা 
ইত্যাদিতে সতর্ক নজর দিতে হয়। রোগীকে আলাদা করতে না পারলে 
পরিষ্কার মশারি খাটিয়ে অনেক বিপদের হাত থেকে রক্ষা করা৷ যায়। 
ডা. বাস্থদেব মুখোপাধ্যায় 

আপনার দপ্তর আপনার মতামত 


গত সেপ্টেম্বর-অক্টোবর সংখ্যায় আমরা জানতে 
চেয়েছিলাম “আপনার দপ্তর আপনার মতামত 
বিভাগটি আর চলা উচিত কি-না? (এর উত্তর 
ছাপা হয়েছে ডিসেম্বর *৯৫ সংখ্যায় । ) আর 
ওঁ কারণেই নভেম্বর ”৯৫ সংখ্যায় এই বিভাগে 
কোনো মতামত দেওয়ার বিষয় রাখা হয় নি_ 
তাই এ-সংখ্যায় কোনো মতামত ছাঁপা হলো 
না। তবে আগামী যার্চ সংখ্যায় প্রকাশের জন্য 
এবারের বিষয় : 

আমাদের শিক্ষাব্/বস্থায় এ-ুহুর্তে বিজ্ঞান 
শেখানোর যে-পরিকাঠামো বিদ্যমান তা 


বইপত্র: 


আঢলাচনা|পন্সিচয়্ 


জনঘাতী ম্যালিগন্যাণ্ট ম্যালেরিয়! 


ম্যালেরিয়ার প্রকোপ খানিকটা স্তিমিত হয়ে 
এলেও, বর্তমান অবস্থা এখনও উদ্বেগজনক । 
সরকারি উদ্যোগে এবং পাশাপাশি জনসংগঠন 
ও সংবাদ মাধ্যমের ব্যাপক প্রচার সাধারণ 
মানুষকে সচেতন করে তুলতে সাহায্য করেছে। 
যখন ১৯৬১ সালে ম্যালেরিয়া প্রায় নিমূল 
হয়ে গিয়েছিল, বিশেষজ্ঞদের ধারণা তারপর 
থেকেই এই বিষয়ে শিথিলতা চলে আসে 
সর্বস্তরে | শুধু তাই নয়, কয়েকদিন আগে 
কয়েকজন ম্যালেরিয়া! বিশেষজ্ঞ এক সাংবাদিক 
সম্মিলনে মিলিত হয়ে বলেন যে, বর্তমানে অনেক 
চিকিৎসকই জানেন না যে, কিভাবে নিতুল 
ম্যালেরিয়ার পরজীবীদের সনাক্ত কর! হয়। 
স্বভাবতই বিষয়টি সাধারণ মানুষকে আতঙ্কিত 


0 “ম্যালেরিয়া ও ম্যালিগন্যাণ্ট ম্যালেরিয়া" / 
ডা. ভৰানীপ্রসাদ সাহু। 


[0 দীপ প্রকাশন, কলকাতা ৭** *৭৩। 
0 দাম: সাত টাকা। 

দিয়ে কি কুসংস্কার-মুক্ত তথা যুক্তিশীল 
সমাজমনস্ক মানুষ তৈরি হওয়া সম্ভব 
_নাকি এর জন্যে আলাদাভাবে 
বিশেষ কর্মস্চী-র দরকার এবং কি 
আকারের বা কি ধরণের? 


পাতার একপিঠে, মাজিন রেখে, লেখা ৪০০ 
শব্দের কম হওয়া বাঞ্ছনীয় । নির্বাচিত চিঠি 
ছাপা হবে। পাঠকের মূল বক্তব্যের ওপর 
সম্পাদকীয় হস্তক্ষেপ থাকবে না। 


পরিচালকমণ্ডলী 


করে তুলছিল। এই মুহূর্তে ডা. ভবানীপ্রসাদ 
সাহুর তন্নিষ্ঠ প্রচেষ্টায় লিখিত পুস্তিকা 
“ম্যালেরিয়া ও ম্যালিগন্যাণ্ট ম্যালেরিয়া একটি 
উল্লেখযোগ্য সংযোজন । 

পুন্তিকটি থেকে আমরা জানতে পারি, 
ম্যালেরিয়া পরজীবী মূলত চারপ্রকার : 
প্লাজমোডিয়াম ভাইভ্যাক্স, প্লাজমোডিয়াম 
ওভেল, প্লাজমোডিয়াম ম্যালেরি এবং প্লাজ- 
মোডিয়াম ফালসিপেরাম। মানুষের মধ্যে প্রথম 
এবং শেষেরটির আক্রমণই বেশি । ম্যালেরিয়ার 
মূল পরজীবী হচ্ছে প্লাজমোডিয়াম নামে 
এককোষী প্রাণী। বিভিন্নতা নির্ভর করে 
পরজীবীদের প্রকৃতির ওপর এবং স্ত্রী এনোফিলিস 
মশাই এদের বাহক । পুস্তিকাটি সাজানো 
হয়েছে প্রথমে ম্যালেরিয়ার পরজীবীদের নিয়ে 
তারপর কিভাবে এই রোগ ছড়ায়, পরিবেশ 
সম্পর্কে তথ্য, ম্যালেরিয়ার লক্ষ্মণ ও রোগ নির্ণয়, 
কিভাবে ওষুধ প্রয়োগ করতে হবে এবং শেষ 
হয়েছে সামগ্রিক প্রতিরোধ ব্যবস্থা দিয়ে । 


ফালসিপেরাম ( ম্যালিগন্যাণ্ট ) ম্যালেরিয়! 
কেন এত সাংঘাতিক এবং এই রোগের প্রকোপে 
কেন কাপুনি দিয়ে জর আসে এবং আরও 
খুঁটিনাটি তথ্য বইটিতে পাওয়া যাবে । অনেকেরই 
ধারণা আছে যে, শহর থেকে খাটাল উচ্ছেদেয় 
ফলেই ম্যালেরিয়ার মশার বৃদ্ধি পেয়েছে। 
পুস্তিকাটি থেকে জানা যায় “**..**জীবজন্তকে 
কামড়ালে এ মশ! আর ম্যালেরিয়া ছড়াবে না। 
ধারণাটি ভুল । তবে এটি সত্য যে, যে-সব মশা 
মানুষের রক্ত খায়, তাদের ম্যালেরিয়া বিস্তারের 
ক্ষমতা অন্যদের থেকে বেশিই । আর মানুষ 
ব্যতীত একমাত্র শিল্পাঞ্জি ছাড়া অন্য কোনে 
পশুর শরীরে প্লাজমোডিয়াম বেঁচে থাকে না। 
শিম্পাঞ্জিরাও শুধু প্লাজমোডিয়াম ওভেল-এর 
বাহক হিসেবে কাজ করে।” আরও গুরুত্বপূর্ণ 
তথ্যের মধ্যে মশা তথা ম্যালেরিয়ার হাত 
থেকে বাচতে অনেকেই মশা! মারার ধুপ ব্যবহার 
করে; এটা নিরাপদ নয়। কারণ *...দীর্ঘকাল 
ধরে এর ধোঁয়ায় শুধু শ্বাসতন্ত্ের ক্ষতিই ঘটে 
না, এতে থাকে নানা ধরণের বিষাক্ত পদার্থ 
(যেমন কারো! কারোর ক্ষেত্রে আলেখি ন) 
অন্যান্য ক্ষতিও করে, এবং দীর্ঘদিন ধরে এ-সব 
ক্ষতি ক্যান্সারের সম্তাবন! বৃদ্ধি করে। নিঃসন্দেহে 
পুস্তিকাটি চিকিৎসকসহ সাধারণ মানুষকে 
ম্যালেরিয়া সম্পর্কে জানতে-বুঝতে বিশেষভাবে 
সাহায্য করবে। 
পুস্তিকটির প্রচ্ছদে “ভূমিকা! : ডা অযিয়কুমার 
হাটি’ লেখাটি মানানসই হয়েছে বলে মনে 
হয় না। ডা. হাটি ভূমিকায় মন্তব্য করেছেন - 
ম্যালেরিয়া এবারে অযথা অহেতুক আতঙ্ক 
হষ্টির চেষ্টা করা হচ্ছে" _ বিষয়টি বোধগম্য নয় । 
কারণ চারদিকে যখন চিকিৎসা বিভ্রাট, 
সরকারি ওদাসীন্য মানুষকে ভীত-সন্ত্স্ত করে 
তুলছে এবং বেশ কিছু লোকের মৃত্যুও হয়েছে, 
সে-অবস্থায় আতঙ্কিত হওয়াটা! স্বাভাবিক নয়কি? 
পৃ. ৮-এখুব সম্ভবত “এলোফিলিস্‌ মশার 
জায়গায় এনোফিলিস্‌ মশা হবে। সাধারণভাবে 
পড়তে গেলে খটকা লাগে । 
শ্যামল ভদ্র 

কেন? 


তিনটি উপগ্রহ উৎক্ষেপণকেন্দ্র খুবই বিখ্যাত । 
সেগুলোর গ্রত্যেকটাই সেই সেই দেশের পূর্ব 
উপকূলবর্তী অঞ্চলে অবস্থিত। এরা হলো-_ 
কেপ কেনেডি, আমেরিকার ফ্লোরিডার পূর্ব 
উপকূলে শ্রীহরিকোটা, ভারতের অন্ধ প্রদেশের 
পূর্ব-উপকূলে এবং কৌরো, দক্ষিণ আমেরিকার 
ফ্রেঞ্চ গুয়ানার উত্তর-পূর্ব উপকূলে অবস্থিত। 
এই কৌরোৌ কেন্দ্র থেকেই ভারতের 'আযপেল' 
উপগ্রহটি উৎক্ষেপিত হয়েছিল। 

যে রকেটটি শ্যাটোলাইটকে ঘাড়ে করে বয়ে 
নিয়ে যায়, তার অনেকগুলো তাগ আছে। 
এক-একটা ভাগের জালানি ফুরিয়ে গেলে সেটা 
জ্বলন্ত অবস্থায় খসে পড়ে। প্রথম দুটো অংশ 
খসে পড়ে কয়েক মিনিটের মধ্যে । যদি জনবমতি- 
পূর্ণ এলাকা থেকে রকেট ছোড়া হয় তাহলে 
রকেটের সেই খসে-পড়া জলন্ত টুকরো লোকালয়ে 
পড়ে বিপত্তি ঘটাতে পারে। এই বিপদ 
এড়ানোর জন্য উপগ্রহ উৎক্ষেপণ কেন্দ্র তৈরি 
হয় সমুদ্রের উপকূলে । রকেটটিকে এমনভাবে 
ছাড়া হয় যাতে তার খসে-পড়া অংশগুলো 
সমুদ্রে পড়তে পারে । লোকালয়ে নয়। 

পূর্ব-উপকূন অঞ্চল থেকে ছাড়ার অন্ত আর 
একটি তাৎপর্য আছে। পৃথিবী প্রতি ঘণ্টায় 
প্রায় দেড় হাজার “কলোমিটার গতিবেগে পশ্চিম 
থেকে পুবের দিকে পাক খায়। যে গতিটা 
পাওয়া যায় নিরক্ষরেখা অঞ্চলে । (কেপ 
কেনেডি উৎক্ষেপণ কেন্দ্রটির কথাই ধরা যাক। 
এটি নিরক্ষরেখা থেকে কিছুটা উত্তরে অবস্থিত । 

কেয়া দাশগুপ্ত 
কলকাতা ৭** *০৬ 


যে কারণে ওখানকার ঘূর্ণন গতি প্রতি ঘণ্টায় 
প্রায় চোদ্দশ কিলোমিটার । ) উৎক্ষেপণ কেন্দ্রে 
দাড়ানো অবস্থাতেই উপগ্রহবাহী রকেটটি 
পৃথিবীর ঘূর্ণনগতি অর্জন করে ফেলে । যেমন 
দ্রুতগতির বোলাররা বলের গতিবেগ বাড়াতে 
অনেকটা দৌঁড়য়। তাদের দৌড়ের গতিবেগও 


রিপোর্ট 
১৮৯৩ শিকাগে! ধৰ্মসভা 


বলের মধ্যে সঞ্চালিত হয়। নিরক্ষরেখার যে 
কোনে অঞ্চলেই পৃথিবীর এই ঘূর্ণন গতি পাওয়া 
যাবে। উপগ্রহকে চার-শ কিলোমিটারেরও 
বেশি দূরে অবস্থিত কক্ষপথে স্থাপন করতে 
তাকে প্রতি ঘণ্টায় প্রায় ২৯ হাজার কিলো- 
মিটার গতিবেগ নিতে হয়। প্রতি ঘণ্টায় দেড় 
হাজার কিমি গতিবেগ বিনা জালানিতেই মেলে, 
বাকি সাড়ে সাতাশ হাজার কিমি গতিবেগের 
জন্যে জালানির প্রয়োজন হয়। উপগ্রহকে পশ্চিম 
উপকূল থেকে যে কক্ষপথে স্থাপন করা যায় না 
তা নয় তবে পুর্ব-উপকূল থেকে পাঠালে যতটা 
লাভ, পশ্চিম উপকূল থেকে পাঠালে ততটাই 
লোকমান । অর্থাৎ প্রতি ঘণ্টায় ২৯ হাজার ও 
দেড় হাজার, মোট সাড়ে ত্রিশ হাজার কিমি 
গতিবেগ চাই । কারণ পৃথিবীর পাক খাওয়ার 
গতির বিপরীতে যেতে হবে। 


সমীরকুমার ঘোষ 


‘উৎস মানুষ আয়োজিত বক্তৃতামাল। শুক্রবার, ডিসেম্বর ১৫, ১৯৯৫ 


উৎস মানুষ শিকাগো ধর্ষমহাসভার একশত 
বছর পুতিকে কেন্দ্র করে একটি আলোচনাসভা 
আয়োজন করার কথা ভাবে এবং একটি আমন্ত্রণ 
পত্রের মাধ্যমে এই কথা সকলকে জানানো হয় 
যে, আগ্রহী ব্যক্তিরা যে কেউ এতে অংশ নিতে 
পারেন । ১৫ ডিসেম্বর "৪৫ বেলা পাচটায় “বোস 
ইনস্টিটিউটের সভাঘরে' এই আলোচনা অনুষ্ঠিতও 
হয়। এর জন্য সম্ভাব্য ৫ জন বক্তার নামও 
পূর্বেই ঘোষণা করা হয় এবং শান্তি-মন্ত্র পাঠের জন্য 
মহাবোধি সোসাইটির ভিক্ষুদেরও আমন্ত্রণ 
জানানো হয় । পাচজন আমন্ত্রিত বক্তাই সানন্দে 
উৎস মানুষের ডাকে সাড়া দেন, যদিও এদেরই 
একজন নৃসিংহ রামান্জ দাস অনিবার্ধ কারণে 
আসতে পারেন নি। 

নির্ধারিত সময়ে সভার প্রস্তুতির কাজ শেষ 
করেন ‘উৎস মানুষে'র সভ্যরা ও তাদের সাহায্য 


করেন বস্তু বিজ্ঞান মন্দিরের কর্মীরা । নিরগুন ধরের 
“বিবেকানন্দ অন্য চোখে’, ড. চট্টোপাধ্যায়ের দুটি 
ইংরেজী বই, ভিডিও ক্যাসেট ইত্যাদি একটি 
টেবিলে প্রদর্শনীর জন্য রাখা হয়। 

ঠিক পাঁচটায় অনুষ্ঠান শুরু করেন ‘উৎস মানুষ’ 
এর পক্ষে বরুণদেব মুখোপাধ্যায় । কেন “উৎস 
মানু এই ধরণের আলোচনাসভার আয়োজন 
করছে তা তিনি বুঝিয়ে বলেন। এই আলোচনার 
বক্তাদের বিশেষত ড. রাজাগোপাল চট্টোপাধ্যায় 
মহাশয়কে তিনি এই কষ্ট স্বীকারের 
জন্যে আন্তরিক ধন্যবাদ জানান। আর এই 
আলোচনার মধ্যে বিগত একশত বছরের পুরনো 
নানান সত্য-কল্পনার এতিহমণ্ডিত, এ শিকাগো 
ধর্মমহাসতা৷ সম্পর্কে শ্রোতারা যথার্থ আলোকিত 
হবেন বলে তিনি আশা ব্যক্ত করেন। অনুষ্ঠান 
পরিচালনার ভার তিনি ড. চট্টোপাধ্যায়ের 

ওপর অর্পণ করেন । 

ড. চট্টোপাধ্যায় তার কথা দিয়েই 
আলোচনাসভা শুরু করেন । তার বক্তব্যের সঙ্গে 
(উত্স মানুষ”, মে ও জুন, ১৯৯৫) পাঠকরা পরি- 
চিত যদিও এখানে তার ভাষণ ছিল ইংএরজীতে । 
১৮৯৩-এর ধর্মমহাসভার চারজন সংগঠক তথা 
রিপোর্ট লেখকদের ছবি, সেখানে বিখ্যাত 
ভারত-বহিভূ্ত আটজন বক্তার ছবি ও কুড়িজন 
ভারতীয় প্রতিনিধির মধ্যে পনেরজনের ছবি 
তাদের পরিচয় ও ধর্মমহাসভায় তাদের ভূমিকা 
সম্বন্ধে বিস্তৃতভাবে বলেন। শেষে তিনি 
ভারতীয়দের কৃতিত্ব ও রেকর্ড বিভিন্ন প্রামাণ্য 
উৎস থেকে তুলে ধরেন ও বলেন হেবাবিতর্ণে 
ধর্মপালই ছিলেন শিকাগো ধর্মসভায় সবচেয়ে 
বিখ্যাত ও আলোচিত প্রতিনিধি | শিকাগোর 
কুড়িজন তারতীয় প্রতিনিধির মধ্যে সাতজন 
অনুপস্থিত ছিলেন। তাদের মধ্যে একজন 
মণিলাল দ্বিবেদীর লেখা৷ পাঠ করেন তার বন্ধু 
বীরচাদ গান্ধী সেপ্টেম্বর ১২, ১৮৯৩ তারিখে । 
ড, চট্টোপাধ্যায় নথিপত্রের মাধ্যমে দেখান 
বিবেকানন্দ ও অন্যান্যরা সেপ্টেম্বর ১১ তারিখ 
উদ্বোধনী বক্তব্য রাখলেও শিকাগোর সর্বাধিক 
গুরুত্বপূর্ণ সংবাদপত্রে হিন্দুধর্ম নিয়ে কোনো! 
শিরোনাম ছিল না। তা সম্ভব হয় মণিলাল 
দ্বিবেদীর প্রবন্ধের ফলে _ সেপ্টেম্বর ১৩ তারিখের 
কাগজে । বিভিন্ন সংবাদপত্রে ও পত্রিকায় দ্বিবেদী 
প্রশংসিত হন ( ১৬ ডিসেম্বর, ১৯৯৫ ‘দেশ’ 
পত্রিকায় ড. চট্টোপাধ্যায়ের চিঠি দ্রষ্টব্য )। 

দ্বিতীয় বক্তা ছিলেন সিটি কলেজের অবসর- 
প্রাপ্ত অধ্যাপক সুরথ চক্রবর্তা। ব্রাহ্মসমাজের 
আচার্য স্থরথবাবু তার ভাষণে মূলত জৈন 
প্রতিনিধি বীরচাদ গান্ধীর কৃতিত্ব সম্বন্ধে বক্তৃতা 
দেন। বীরচাদ গান্ধী বোশ্বাইয়ের জৈনদের 
মধ্যে প্রথম বি. এ. পাশ করেছিলেন ৷ শিকাগো! 
ধর্মমহাসতার উদ্যোক্তারা জৈন নেতা মুনি 
আত্মারামকে আমন্ত্রণ জানিয়েছিলেন । মুনি 
আত্মারাম বা অন্য জৈন সাধুরা সংকটে পড়েন, 

কারণ সমুদ্রযাত্রা ও পাশ্চাত্য জীবনযাত্রা তাদের 
জীবনধারার পরিপন্থী হিসেবে দেখা হতো । তাই 
তাঁরা যুবাব্যারিস্টার বীরটাদ গান্ধীকে বছর- 
খানেক জৈন ধর্মে ট্রেনিং দিয়ে শিকাগোয় 
পাঠান । গান্ধী শিকাগো ধর্মমহাঁসভার সভাপতি 
ব্যারোজের বাড়িতেই অতিথি ছিলেন । স্বরথ 
চক্রবর্তী তার কৃতিত্বের কথা বর্ণনা করেন ও 
পুণার মারাঠা ও একাধিক আমেরিকান সংবাদ- 
পত্রে গান্ধীর প্রশংসা পড়ে শোনান । ২৫ 
সেপ্টেম্বর, ১৮৯৩ বীরচাদ গান্ধী ইংরেজ 
মিশনারী জর্জ পে্টিকোস্টের সমালোচন! খণ্ডন 
করেন এবং প্রচুর হাততালি পান। এটি ছিল 
২৬ সেপ্টেম্বরের “শিকাগো ট্রিবিউনে'র প্রধান 
শিরোনাম (‘উৎস মানুষ’, জুন, ১৯৪৫ দষ্টব্য)। 
স্থরথবাবু বোশ্বাইয়ের ব্রাহ্ম নেতা বলবন্ত 
নগরকারের কথাও এপপ্রসঙ্গে উল্লেখ করেন। 
তিনি এই বলে তার বক্তব্যের উপমংহার 
টানেন যে, একশত বছর ধরে ভারতে কেবল 
বিবেকানন্দরই কথা প্রচার হয়েছে। অন্যান্য 
ভারতীয় প্রতিনিধিদের কথাও জনসাধারণের 
জানা উচিত। 

তৃতীয় বক্তা ছিলেন সংস্কৃত কলেজের 
অধ্যক্ষ, পালি ভাষায় স্থপণ্ডিত শ্রীন্নকোমল 
চৌধুরী । তিনি মহাবোধি সোসাইটির কার্যকরী 
সমিতির সভ্য । অধ্যাপক চৌধুরী বলেন প্রতাপ 
মজুমদার ও হেবাবিতর্ণে ধর্মপাঁল সম্পর্কে । তিনি 
গোঁড়া হিন্দুধর্মের প্রতিবাদী কণ্ঠস্বর হিসাবে 
ব্রাহ্মসমাজের পথিকৃৎ রামমোহন, কেশব মেন 
প্রমুখ ব্যক্তিত্ব সম্পর্কেও দু-চার কথা বলেন। 
ভারতে বৌদ্ধধর্ম, সম্রাট অশোকের কর্মকাণ্ড 
সম্পর্কেও আলোচনা করেন । যার মধ্যে বিশ্ব- 
ভ্রাতৃত্ব ও বিশ্বমানবতার কথা আমরা পাই। 
তবে তার বক্তব্য থেকে শিকাগোর সভায় 
মজুমদার বা ধর্মপাল কী বলেছিলেন সে-সম্পর্কে 
বিশেষ কিছু জানা যায় নি। প্রত্যেক বক্তার 
বক্তব্যের শেষে শ্রোতাদের মধ্যে থেকে প্রশ্ন 
আহ্বান করা হয়। প্রথম দুই বক্তাকে অবশ্য 


কেউ প্রশ্ন করেন নি। অধ্যাপক চৌধুরী । কিছু 


প্রশ্নের সম্মুখীন হন। 
শেষ বক্তা ছিলেন আমেরিকার এতিহাসিক 
নরসিংহপ্রসাদ শীল। তিনি আমেরিকার 


পশ্চিম ওরেগন স্টেট কলেজের ইতিহাঁসের 
অধ্যাপক | তিনি ১৯৭১ সাল থেকে ওই দেশে 
আছেন ও ১৯৯১ সালে ইওরোপের 5. ]. 
Brill-এর মাধ্যমে শ্রীরামকষ্ণ সম্বন্ধে একটি 
চাঞ্চল্যকর বই প্রকাশ করেছেন। স্বামী 
বিবেকানন্দ সম্বন্ধেও তার একটি বই আমেরিকায় 
১৯৯৬ সালে প্রকাশের অপেক্ষায় । শীল তার 
বক্তৃতায় বিবেকানন্দের কেন বক্তা হিসাবে 
এত খ্যাতি তার বিশ্লেষণ করেন। তার 
নাটকীয়তা, কথার টড, বেশভূষা ও চাহনির 
অবদান তিনি বিবেকানন্দ সাহিত্য থেকে 
উদ্ধৃতি দিয়ে আলোচনা! করেন । অধ্যাপক শীল 
নিজে এবং শ্রোতারাও এই বক্তৃতার ফলে 
চঞ্চল হয়ে পড়েন। ফলে টানা আধঘণ্টা 
প্রশ্নোত্তর চলতে থাকে । প্রথম বক্তা ড. 
চট্টোপাধ্যায়কেও কিছু প্রশ্ন করা হয়। যেমন 
শ্রোতাদের মধ্যে থেকে শ্রী সুনন্দ স্তানাল মহাশয় 
প্রশ্ন করেন - বিবেকানন্দের এই সমস্ত অসঙ্গতি, 
দ্বিচারিতা বা ক্রটিবিচ্যুতি সত্বেও তাঁর সমাজ- 
সংস্কারের ভূমিকা কোনোক্রমে ছোটো করা 
যায় কি-না। 

শেষে দু-মিনিটের একটি শাস্তিমন্ত্র পাঠ 
করেন মহাবোধি সোসাইটির ছুই ভিক্ষু । এই 
ঘটনাটিকে ধর্মীয় প্রচার হিসাবে মেনে নিতে না 
পেরে গণবিজ্ঞান কর্মীরা অসন্তোষ প্রকাশ 
করেন । তাদের এই প্রতিবাদ “উৎস মানুষ’-এর 
কর্মীরা মেনে নেন ও অনিচ্ছাকৃত এই ভুল 
বোঝাবুঝির জন্য তাদের পক্ষ থেকে দুঃখ 
প্রকাশ কর! হয়। ‘উৎস মানুষে'র পক্ষ থেকে 
পবন মুখোপাধ্যায় সমাগত শ্রোতাদের ধন্যবাদ 
জ্ঞাপন করেন। 


প্রতিবেদক £ বা, মু. 


উৎস মান্গুষ .! জানুয়ারি *৯৬ 


মরণ হতে যেন জাগি 


কল্যাণী, নদীয়ার “এ ব্লকের ৮নং সেক্টরের 
মাননীয় বৈদ্যনাথ মুখোপাধ্যায় গত ৪ 
অক্টোবর ১৯৫ রাত্রি ৯-০৫ মি. দেহত্যাগ করেন 
কল্যাণী গান্ধী মেমোরিয়াল হালপাতালে। প্রায় 
বিন! চিকিৎসায় কিভাবে একটি মানুষ, একটি 
প্রয়োজনীয় জীবন শেষ হয়ে গেল হেলায় ফেলায় 
এবং মৃত্যুর পরেও কি অবিশ্বাস্য অব্যবস্থা পেছনে 
তাড়া করে বেড়াল তার অভিজ্ঞতা বর্ণনা 
করার লোভ সামলাতে পারছি না। 


এ লজ্জা রাখি কোথায় ? 

শ্রী মুখোপাধ্যায় ব্রাহ্মণ পরিবারের সন্তান হয়েও 
সমস্ত সংস্কারকে দূরে সরিয়ে তথা পরিবারকেও 
প্রায় সেই মুক্ত জায়গায় পৌছে তার দেহটি 
গণদর্পণ-এর মাধ্যমে দান করেছিলেন । কিন্তু 
দুঃখের বিষয় তিনি দিতে চাইলেন আর আমরা 
নিতে পারলাম না। 

৪ অক্টোবর "৯৫ সকাল নটায় বাড়ির খুব 
কাছে স্কুটার দূর্ঘটনায় আহত হলে সাথে সাথে 
স্থানীয় সরকারি চিকিৎসালয় জবাহরলাল 
নেহরু হাসপাতালে নিয়ে যাওয়া হয়। বড়সড় 
এই হাসপাতালে পুজোর কারণে প্রায় ভাক্তারই 
অগ্ুপস্থিত। খুঁজে পেতে পরিচিত এক 
ডাক্তারের একাস্তিক চেষ্টায় স্থানীয় কিছু ব্যক্তির 
উপস্থিতিতে, হাদপাতালকর্মীদের অনুপস্থিতিতেও 
একটি স্ট্রেচার পাওয়া গেল এবং X-Ray 
করানো হলেো। কিন্ত কিছু খারাপ চোখে 
পড়ে নি। কিন্তু রোগী তখনও বুকের ডানদিকের 
ব্যথায় অস্থির, বিষম কষ্ট । পরিচিত ডাক্তারবাবু 
বর্তমান চিকিৎসাব্যবস্থায় তার সীমাবদ্ধতার 
কথা বুঝতে পেরে বলেন_ ‘একে এখনি 
গান্ধী হাসপাতালে নিয়ে যান। কারণ 
দর্শান-গুর তে ছু-দুবার হার্ট আযাটাক হয়ে 
গেছে তাই ওখানে পাঠানে। হচ্ছে। 

বেলা বারোটায় হাসপাতালের প্রকৃত যা 
অবস্থা, তিনতলা থেকে রোগীকে .নেবার জন্য 
লিফটের কাছে যেতে দেখা গেল - বন্ধ, লিফটম্যান 


উৎস মান্থধ [ জানুয়ারি ১৯৬ 


নেই। ডিউটিরত কিন্তু জায়গায় উপস্থিত নেই। 
এদিকে রোগীর মুখ-চোখ কেমন ফোলা ফোলা 
লাগছে। আত্মীয় পরিজন বন্ধুবান্ধবের সাহায্যে 
রোগী সিঁড়ি ভেঙে তিনতল]য় উঠেছেন বিছানার 
জন্য । খোজা শুরু হলো ডাক্তারের, বেশ কষ্টে 
পাওয়া গেল কিন্তু একরকম বিনা চিকিৎসায় পড়ে 
থাকল সন্ধ্যা ৬টা পর্যস্ত। আসলেন এবার 
বিভাগীয় ভাক্তারবাবু- এসে দেখেন বেশ ফুলে 
গেছে রোগী । কি মনে করে আবার X-Ray 
করান। ফুলে যাওয়া রোগী ছেলের হাত ধরে 
ভারী শরীর টেনে নিয়ে X-Ray room- 
যান (কারণ ডিউটির খাতায় উপস্থিত চারজন 
চতুর্থ শ্রেণীর কর্মচারী দৈহিকভাবে অনুপস্থিত। ) 
সন্ধ্যা "টায় রিপোর্ট পাওয়া যায় ডানদিকের 
পাঁজরের ৫ খান! হাড় ভেঙে গেছে এবং 
ফুসফুসে ক্ষত সৃষ্টি হয়েছে! ভাক্তারবাবুকে বলা 
হলো- শিগগির. হাওয়া বার করবার চেষ্টা 
করুন । কিন্তু কানে তুললেন না । 

রোগী তখনো৷ কথা বলছেন -কিন্ত ক্রমেই 
গলা ভেঙ্গে যাচ্ছে। বলছেন-আমি চোখে 
দেখতে পাচ্ছি না । এবার ডাক্তার বললেন, 
টিউব কিনে আন্গন- হাসপাতালে নেই - 
দেহের অতিরিক্ত হাওয়া বার করতে হবে। 
যাওয়| হলো -কিনে আনা হলো - কিন্তু আর 
কাজে লাগল ন! । বাড়তি হাওয়া নিয়েই রাত্রি 
৯-০৫-এ দেহত্যাগ করলেন। শুধুমাত্র চিকিৎসার 
গাফিলতিতে উপযুক্ত সময়ে প্রয়োজনীয় ব্যবস্থা 
নেওয়ার অভাবে জলজ্যান্ত লোকটি চলে 
গেলেন । 

দেহ নিয়ে যাবার জন্য কর্তৃপক্ষের কাছে 
চাওয়া হলো স্ট্রেচার ৷ স্ালাইন টিউব নিয়ে 
বাধা স্টরেচারে এ ভারী দেহ তোলার সাথে 
সাথে স্ট্রেচার গেল ভেঙ্গে -শুরু হলো দেহ 
থেকে জমা রক্তপাত। চাওয়া হলো অন্ত 
আরেকটি । কর্তব্যরত দিদিমণি বললেন -ওটা 
দেখা আমার কাজ নয়। ওয়ার্ড মাস্টারকে 
ডাকুন। আর খুব দরকার. হলে ( খাবার দেবার 


ট্রলি দেখিয়ে ) এতে করে নিয়ে যান, কী মানসিক 
অবস্থা হতে পারে তখন ! অনেক ধৈর্যে আন৷ 
হলো ওয়ার্ড মাস্টারকে | সে নিখিকারভাবে 
বলছে - ‘এত রাতে নেবার দরকার কি? কাল 
সকাল হতে দিন না।” বলা হলো - "দেহটা দান 
করা আছে - কলকাতায় নিয়ে যাব ।” ‘দেহদান’ 
_ শব্টটা ভীষণ অপরিচিতি ঠেকল ওর কাছে। 
যা হোক এবার চীৎকার, চেঁচামেচিতে চলে 
আসল ভালে! স্ট্রেচার _ ৪র্থ শ্রেণীর কর্মচারী 
বয়ে নিয়ে গেল দেহ। 


আর এক খেল! -- উপেক্ষা না অবহেল! 


শ্রী মুখোপাধ্যায়ের ইচ্ছান্্যায়ী শোক-সন্তাপ 
উপেক্ষা করেও সাথে সাথে যোগাযোগের চেষ্টা 
করা হয় Central Eye 9800-এ | ছুঃখের 
কথা ফোন ধরার জন্য সেখানে কেউ ছিল না। 
রথ শ্রেণীর কোনে! কর্মচারী অনেক পরে ( হয়ত 
বা! বিরক্ত হয়েই) ফোন ধরেন এবং অনেক 
কথা খরচের পর তাকে বোঝানো যায় চ্যানের 
ব্যাপার! বুঝে কি বুঝল জানি না_দেঁখছি, 
বলে ফোন নামিয়ে রেখে চলে যায়-কোনো 
সাড়া আর পাওয়া যায় নি। এরপর সব চেষ্টাই 
নিক্ষল হলো। | | 

চোখটি নেওয়ার লোকের অভাবে দেওয়া 
গেল না দেখে দেহটি যাতে দেওয়া যায় তার 
তোড়জোড় শুরু করা হলো । নীলরতন সরকার 
হাসপাতালে ২৪ ঘণ্টা যার দেহ নেওয়ার কথ! 
-ফোনে জান গেল _ ‘পরদিন ১০টার আগে 
কাউকে পাওয়| যাবে না। অতএব দুঃখিত 
কিছু করা যাচ্ছে না। এদিকে কল্যাণী 
কাচরাপাড়া অঞ্চলে কোনো গাড়ি নেই - কারণ 
প্রতিমা বিসর্জনের "শুভদদিন' । অনেক কষ্টে প্রায় 
মধ্যরাত্রে একটি ম্যাটাভোর ভ্যান পাওয়া গেল। 
_ ভয়» পাছে দেহে পচন শুরু হয়ে যায়। 

রাত তিনটে পচিশ- হাসপাতাল থেকে 
বাড়ি হয়ে সোজা NRS 770901181| সকাল 
৫-৩০, কোথাও কারও দেখা নেই। অনেক 
খোজের পর এক ডাক্তারবাবুকে কর্তব্যরত 
পাওয়া গেল ইযার্জেন্সীতে, তিনি কিছুই ক্রতে 


২৭ 


পারছেন না। অবস্থা বেশ ভয়াবহ। দেহ 
দানের পরিবর্তে কোনো! শ্মশানে না পুড়িয়ে 
যেতে হয় _ আশঙ্কা বাররবার চাগাড় দিচ্ছিল। 
তখন চেনা এক ডাক্তারবাবুর খোজ করে__ 
তার সহযোগিতায় আানাটমি বিভাগের কর্মী 
রামানন্দ মালিককে পাওয়া গেল। দেহ নিতে 
রাজি হলো। কিন্তু নথিপত্র তো দেবে 
ডাক্তারবাবু। তাঁকে পেতে দেরি আছে। 
ফোন করার চেষ্টা হলো -_কিন্তু বৃথা, তখন 
অনেক তদ্বির করে স্রেফ হাতে “কিছু” দিয়ে 
তাকে নিয়ে যাওয়া হলো ডাক্তারবাবুর বাড়ি_ 
রাজাবাজার অঞ্চলে । অমানষগুলোর ভিড়ে কর্ম- 
হীনদের শোতে এতক্ষণে একটা মানুষ মিলল । 
শোনা মাত্রই চলে এলেন। ঘড়িতে তখন 
৪-৩০। সাধ্যমতো চেষ্টা করে তিনি 
প্রশাসনিক নথিপত্রের কাজ করলেন, দুঃখ 
প্রকাশ করলেন ফোন খারাপ থাকার দরুণ 
খবর পান নি বলে। প্রায় ১১টায় অবসান 
হলো দশের স্বার্থে বিলোনো একটি দেহের 
সদ্ব্বহারের অনিশ্চয়তার । টাইপিস্ট তখনো 
না থাকায় ভাক্তারবাবু নিজেই তিনটি কপি 
তাড়াতাড়ি হাতে লিখে দেন। সত্যিই এরা 
প্রায় অবলুষ্তির পথে । 

ভেবে দেখুন, কেবলমাত্র প্রশাসনিক 
গাফিলতির কারণে একটি লোক পেতে পারত 
দুষ্টি_পেল না। কেউ একজন কিডনি ফিরে 
পেয়ে বীচত আরও কিছু দিন-_ পেল না। কে 
নেবে এই অবহেলার দাঁয়ভার। এত পোস্টার, 
এত বিজ্ঞাপন -এ-সব কি নিছকই প্রগতিশীল 
সাজার মিথ্যা প্রয়াস? ভাবতে কষ্ট লাগে । 

গত ১৫ ১০. ৯৫ সন্ধ্যা ৬টার সময়ে 
কোনোরকম ধর্মীয় অনুষ্ঠান ছাড়া পারিবারিক 
স্মরণসভার আয়োজন করা হয়। বহু বিশিষ্ট 
ব্যক্তি ও সংগঠন উপস্থিত ছিল। মঞ্চসেনা, 
পথসেনা, মানস সংগঠনের তরফ থেকে শ্রদ্ধা 
নিবেদন করা হয় গানে ও কবিতায়। 

বহু বিচক্ষণ গৌড়া হিন্দু ব্যক্তিও প্রথমে 
অনীহা প্রকাশ করলেও সমগ্র অনুষ্ঠানের 
পরে স্বীকার করতে বাধ্য হন- শ্রাদ্ধ মানে 


২৮ 


যদি শ্রদ্ধা জ্ঞাপন কর! হয় তবে বৈদ্যনাথ 
বাবুকে জানানো হয়েছে সর্বোচ্চ শ্রদ্ধা কর! 
হয়েছে বড়ো মাপের শ্রাদ্ধানুষ্ঠান, একটি 


হবে 

0 ডা. কোটনিস ন্থৃতিরক্ষা কমিটির পক্ষ থেকে 
(দুর্গাপুর শাখা ) আগামী ১৪ জানুয়ারি 
“মরণোত্তর দেহদান ও চক্ষুদান’ বিষয়ে একটি 
কর্মশালার আয়োজন করা হয়েছে । স্থান_ 
প্রান্তিকা স্বাস্থাকেন্দ্র সংলগ্ন দুর্গাপুর শাখার 
চিকিৎসাকেন্দ্র। রাজ্য কমিটির প্রতিনিধি ও 
গণদর্পণ-এর প্রতিনিধিরা কর্মশালাটি পরিচালনা 
করবেন। 


হয়েছে 

[] ৮ অক্টোবর +৯৫ চু চুড়ার মূলত নিম্নবিত্ত ও 
পশ্চাদপদ অঞ্চলে সূরধগ্রহণের বৈজ্ঞানিক কারণ, 
কুসংস্কার, আমাদের করণীয় প্রভৃতি বিষয়ে 
চুচুড়ার গণবিজ্ঞান সংগঠন ‘কৌতুহলী বিজ্ঞান- 
সংস্থা” সহজভাবে আলোচনা করে। সাধারণ 
মানুষ এই উদ্যোগে সহযোগিতা করেন । 

২১ অক্টোবর ’৯৫-এ পাচু রায় লিখিত 
গ্রহণে জিলিপি ভক্ষণ’ শ্রতিনাটকটি “কৌতুহলী? 
উপস্থাপন করে.কিশোর প্রগতি শহর গ্রন্থাগার - 
চু চুড়ায় । 

12] গত ১৫ অক্টোবর ’2৫ (রবিবার ) দিশারী 
সাংস্কৃতিক সংস্থা (কে, বি. এম, চাকদহ )-র 
উদ্যোগে চাকদহ পূর্বাচল বিদ্যাপীঠ ( বালক ) 
ময়দানে এক মনোজ্ঞ সাংস্কৃতিক অনুষ্ঠান 
অনুষ্ঠিত হয়। অনুষ্ঠানে “দিশারী সাংস্কৃতিক 
সংস্থার শিল্পীরা মঞ্চস্থ করেন নাটক - “নিছক 


ব্যতিক্রমী সন্ধ্যায় । স্থানীয় লোকজনের মতে, 


এক ব্যতিক্রমী অভিজ্ঞতা | 
জয়গোপাল চক্রবর্তী 


ভূতের গপ্পো । এ অনুষ্ঠানে “বিজ্ঞান ও 
সাংস্কৃতিক সংস্থা" (চাকদহ, নদীয়া ) প্রদর্শন 
করে দৃষ্টিশক্তির সাহায্যে ধাতুরাকানো, আগুন 
খাওয়া, গায়ে আগুন লাগানো, শূন্যে ভাসা, 
ভাগ্যগণনা, অগ্নিস্নান প্রভৃতি ঘটনা, এবং সেই 
সঙ্গে চলে প্রতিটি ঘটনার বিজ্ঞানসম্মত ব্যাখ্য | 
সব শেষে প্রশ্নোত্তর পর্ব । বিজ্ঞান ও সাংস্কৃতিক 
সংস্থার এই অলৌকিকতা' ও কুসংস্কার বিরোধী 
অনুষ্ঠানটি উপস্থিত জনসাধারণের মনে দারুণ 
প্রভাব ফেলে । 


0 বিজ্ঞান ও সাংস্কৃতিক সংস্থা ( চাকদহ, 
নদীয়া )-র পরিচালনায়, ঈশ্বরীপুর বাজার সংলগ্ন 
মাঠে ( মদনপুর, নদীয়া ), ঈশ্বরীপুর নিশান 
ক্লাবের উদ্যোগে ুর্যগ্রহণ সংক্রান্ত আলোচনা ও 
তৎসহ অলৌকিকতা ও কুসংস্কার বিরোধী একটি 
অনুষ্ঠান হয় গত ২২ অক্টোবর ১৯৯৫ | এছাড়া 
অনুষ্ঠানে শূন্য থেকে বিভূতি আনা, আগুন 
খাওয়া, গায়ে আগুন লাগানো, নরমুণ্ডকে 
সিগারেট ও দুধ খাওয়ানো, জলের ছিটে দিয়ে 
আগুন জালিয়ে যজ্ঞ, অগ্নিস্নান, প্ল্যানচেটে 
আত্মার স্বাক্ষর আনা প্রভৃতি ঘটনা ঘটিয়ে 
দেখানো হয় এবং প্রতিটি ঘটনার বিজ্ঞানসম্মত 
ব্যাখ্যা দেওয়া হয়। ‘কপাল দেখে অতীত’ বলার 
ঘটনা দারুণ আলোড়ন সৃষ্টি করে। 

[ স্থানাভাবে এ সংখ্যায় যেসব সংবাদ ছাপা 


গেল না তা আগামী সংখ্যায় ছাপা হবে। ] 
সম. 

